সিংহ দৰবাৰ - অসমীয়া ৱিকিপিডিয়া\nনব্য-ধ্ৰুপদী স্থাপত্য, পেলেডিয়ান স্থাপত্য, আৰু ইউৰোপীয় স্থাপত্যৰ শৈলী\nইটা আৰু শিল\nচন্দ্ৰ ছামছেৰ জে.বি.আৰ.\nকুমাৰ নৰসিংহ ৰাণা, কিশোৰ নৰসিংহ ৰাণা\nসিংহ দৰবাৰ (বা, সিংহ কাৰেং) (নেপালী: सिंहदरवार, ইংৰাজী: Singha Durbar) হ’ল নেপালৰ ৰাজধানী কাঠমাণ্ডুত থকা ৰাণা বংশৰ এটা কাৰেং। কাঠমাণ্ডুৰ মধ্যভাগত তথা বাবৰ মহল আৰু থাপাথালি দৰবাৰৰ উত্তৰদিশে আৰু ভদ্ৰকালিৰ পূৱদিশে সিংহ কাৰেং অৱস্থিত। ১৯০৮ চনৰ জুন মাহত চন্দ্ৰ ছামছেৰ জে.বি.আৰে. এই কাৰেংটো নিৰ্মাণ কৰিছিল।\n2 কাৰেঙৰ আৰ্হি\n2.1 বাহ্যিক গাঁথনি\n2.2 আভ্যন্তৰীণ গাঁথনি\n2.3 ৰাজ্যিক সভাঘৰ\n2.4 গেলেৰী বৈঠক\n3 নেপাল চৰকাৰৰ অধীনত\n4.1 ১৯৭৩ চনৰ অগ্নিকাণ্ড\n4.2 ২০১৫ চনৰ ভূঁইকঁপ\nপ্ৰধানমন্ত্ৰী পদত অধিষ্ঠিত হোৱাৰ পাছতেই ছামছেৰে সিংহ কাৰেং নিৰ্মাণ কৰিছিল। প্ৰথমাৱস্থাত এইটো আছিল এটা সৰু ব্যক্তিগত বাসগৃহ, কিন্তু নিৰ্মাণৰ সময়ছোৱাত ই ডাঙৰ হৈ পৰে। নিৰ্মাণৰ পাছতেই ছামছেৰে এই সম্পত্তি নেপাল চৰকাৰক প্ৰধানমন্ত্ৰীৰ চৰকাৰী বাসগৃহ হিচাপে ২০ মিলিয়ন নেপালী টকাত বিক্ৰী কৰি দিয়ে। ১৯২৯ চনত তেঁওৰ মৃত্যুৰ পাছত, সিংহ কাৰেং ৰাণা বংশৰ প্ৰধানমন্ত্ৰীসকলৰ (পদ্ম ছামছেৰ জে.বি.আৰ.ৰ বাহিৰে) চৰকাৰী বাসগৃহ হিচাপে ব্যৱহাৰ কৰা হৈছিল। সিংহ কাৰেং দখল কৰা ৰাণা বংশৰ অন্তিম প্ৰধানমন্ত্ৰী আছিল মোহন ছামছেৰ জে.বি.আৰ.। আনকি ১৯৫১ চনত ৰাণা বংশ ক্ষমতাচ্যুত হোৱাৰ পাছতো মোহন ছামছেৰে সিংহ কাৰেঙত আছিল, কিন্তু ১৯৫৩ চনত সিংহ কাৰেং এৰিবলৈ তেঁওক চৰকাৰে আদেশ দিছিল। পাছলৈ সিংহ কাৰেং জাতীয় সম্পত্তি হিচাপে পৰিগণিত হয়।\nকাৰেঙৰ আৰ্হি[সম্পাদনা কৰক]\nবাহ্যিক গাঁথনি[সম্পাদনা কৰক]\nকুমাৰ নৰসিংহ ৰাণা আৰু কিশোৰ নৰসিংহ ৰাণাই ইয়াৰ গাঁথনি ৰূপাংকন কৰিছিল। পেলেডিয়ান স্থাপত্য, কৰিনথিয়ান, নব্য-ধ্ৰুপদী স্থাপত্য শৈলীৰ আৰ্হিত সিংহ কাৰেং নিৰ্মাণ কৰা হয়।\nআভ্যন্তৰীণ গাঁথনি[সম্পাদনা কৰক]\n১৯৭৩ চনৰ অগ্নিকাণ্ডৰ আগলৈ সিংহ কাৰেঙৰ সাতখন প্ৰাংগণ আৰু ১৭০০ টা কক্ষ আছিল। প্ৰতিটো কক্ষৰ মজিয়া মাৰ্বলৰে নিৰ্মিত, ৰূপালী আচবাব আৰু স্ফটিক বিজুলী বাতিৰে পৰিপূৰ্ণ আছিল।\nৰাজ্যিক সভাঘৰ[সম্পাদনা কৰক]\nৰাজ্যিক সভাঘৰ হ’ল সিংহ কাৰেঙৰ আটাইতকৈ ডাঙৰ আৰু আটাইতকৈ আলংকাৰিক কক্ষ। এই সভাঘৰটো বিদেশৰ পৰা আমদানি কৰা সামগ্ৰীৰে সজা হৈছিল; যেনে- মুৰান’ কাঁচৰ বিজুলী বাতি, বেলজিয়ান দাপোণ আৰু ইটালিয়ান মাৰ্বলৰ মজিয়া লগতে বেৰ আৰু আটালত খদিত বিভিন্ন ধৰণৰ ফুলৰ নমুনা।\nগেলেৰী বৈঠক[সম্পাদনা কৰক]\nচন্দ্ৰ ছামছেৰে এটা ব্যক্তিগত নাটশালা বা ৰংগালয় নিৰ্মাণ কৰিছিল যাৰ নাম গেলেৰী বৈঠক (কলা-বীথিকা বৈঠক) ৰখা হৈছিল। ইয়াক সংসদ ভৱন হিচাপে ব্যৱহাৰ কৰা হৈছিল।\nনেপাল চৰকাৰৰ অধীনত[সম্পাদনা কৰক]\nবংশগত প্ৰধানমন্ত্ৰী (ৰাণাসকল) পদ্ধতিৰ অৱসান ঘটাৰ পাছতেই নেপাল চৰকাৰে এই কাৰেং চৌহদটো চৰকাৰী কাৰ্যালয়ৰ গৃহ হিচাপে ব্যৱহাৰ কৰিছিল। কাৰেং চৌহদটো নেপাল সংসদৰ প্ৰতিনিধি সভা আৰু ৰাষ্ট্ৰীয় সভাৰ দ্বাৰা দখল কৰা হৈছিল। ইয়াত ২০ টা মন্ত্ৰণালয় আৰু চৰকাৰী কাৰ্যালয় ৰখা হয়। সিংহ কাৰেঙতেই ৰেডিঅ’ নেপাল আৰু নেপাল দূৰদৰ্শনৰ প্ৰধান কাৰ্যালয় আছে।\n১৯৭৩ চনৰ অগ্নিকাণ্ড[সম্পাদনা কৰক]\n১৯৭৩ চনৰ ৯ জুলাই, সোমাবাৰে সিংহ কাৰেঙত ভয়ানক অগ্নিকাণ্ড সংঘটিত হৈছিল যাৰ ফলত সিংহ কাৰেঙৰ বহুখিনি ক্ষতি হৈছিল।\n২০১৫ চনৰ ভূঁইকঁপ[সম্পাদনা কৰক]\n২০১৫ চনৰ এপ্ৰিল মাহত নেপালত সংঘটিত ভূঁইকঁপত সিংহ কাৰেং গুৰুতৰভাৱে ক্ষতিগ্ৰস্ত হৈছিল।\nবাগিছাৰ পৰা সিংহ দৰবাৰৰ দৃশ্য\nসিংহদ্বাৰৰ মূখ্য প্ৰৱেশদ্বাৰ\n↑ 1.0 1.1 1.2 Mark Tushnet; Madhav Khosla (4 September 2015). Unstable Constitutionalism. Cambridge University Press. পৃষ্ঠা. 66–. ISBN 978-1-107-06895-7. https://books.google.com/books?id=ojMZCgAAQBAJ&pg=PA66.\n↑ "THE HISTORIC DURBARS OF KATHMANDU". 2014-10-19. http://www.shankerhotel.com.np/blog/2014/10/19/the-historic-durbars-of-kathmandu/। আহৰণ কৰা হৈছে: 2015-06-05.\n↑ 3.0 3.1 3.2 3.3 3.4 JBR, PurushottamShamsher (2007) (Nepali ভাষাত). Ranakalin Pramukh Atihasik Darbarharu. Vidarthi Pustak Bhandar. ISBN 978-9994611027. http://www.amazon.com/Ranakalin-Pramukh-Atihasik-Darbarharu-Historical/dp/B00CWSP1U2/ref=asap_bc?ie=UTF8। আহৰণ কৰা হৈছে: 2015.\n↑ 4.0 4.1 4.2 http://www.thetaranights.com/singha-durbar/\nৱিকিমিডিয়া কমন্সত Singha Durbar, Kathmandu সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=সিংহ_দৰবাৰ&oldid=174475"ৰ পৰা অনা হৈছে\nএই পৃষ্ঠাখন ০৭ ফেব্ৰুৱাৰী, ২০১৮ তাৰিখে ০৯:৫৮ বজাত অন্তিম সংশোধন কৰা হৈছিল।


ভেকচিনলৈ বহুদূৰ! ভাইৰাছৰ সৈতে জীয়াই থকাৰ কৌশল শিকিবলৈ আহ্বান WHOৰ | News Next One\nজেনেভাঃ কৰ’না মহামাৰীক লৈ প্ৰয়োজনীয় পদক্ষেপ গ্ৰহণ নকৰিলে পৰিস্থিতি আৰু অধিক ভয়াৱহ হৈ পৰিব। সোমবাৰে এই মন্তব্য কৰিছে বিশ্ব স্বাস্থ্য সংস্থাই চমুকৈ WHOৰ মূৰব্বী ডাঃ টেড্ৰ’ছ এডনাম গেব্ৰিয়েছেছে। তেওঁ আৰু কয় যে কৰ’না ৰোধৰ ক্ষেত্ৰত বহু দেশে ভুল পথেৰে অগ্ৰসৰ হৈছে।\n'কৰ’না ভাইৰাছৰ সংক্ৰমণৰ নতুন ঘটনা দিনে দিনে বৃদ্ধি পায়েই আছে। ইয়াৰ পৰা এয়াই প্ৰমাণিত হয় যে যিসমূহ উপায় আৰু পদ্ধতিৰ কথা কৈ অহা হৈছে সেইসমূহ সঠিকভাৱে পালন কৰা হোৱা নাই। অৰ্থাৎ আমি এক ভয়াৱহ পৰিস্থিতিৰ দিশে গতি কৰিছো।’- WHOৰ মূৰব্বীগৰাকীৰ মন্তব্য।\nউল্লেখ্য যে, উত্তৰ আৰু দক্ষিণ আমেৰিকা সম্প্ৰতি এই মহামাৰীৰ কবলত বাৰুকৈয়ে ক্ষতিগ্ৰস্ত হৈ পৰিছে। আমেৰিকা যুক্তৰাষ্ট্ৰত স্বাস্থ্য বিশেষজ্ঞ আৰু ৰাষ্ট্ৰপতি ডনাল্ড ট্ৰাম্পৰ মাজত মুকলি মত বিৰোধ দেখা দিয়াৰ ফলত দেশখনত সংক্ৰমণ অধিক ভয়াৱহভাৱে বৃদ্ধি পাবলৈ লৈছে। একে দৃশ্য দেখা গৈছে লেটিন আমেৰিকাৰ দেশ ব্ৰাজিলতো।\nজন্স হপকিন্স ইউনিভাৰ্ছিটিৰ তথ্য অনুযায়ী এই মুহূৰ্তত সমগ্ৰ বিশ্বৰ ভিতৰতে কৰ’নাত আটাইতকৈ অধিক ক্ষতিগ্ৰস্ত হোৱা দেশখনেই হৈছে আমেৰিকা। মহা শক্তিশালী দেশ হিচাপে পৰিগণিত আমেৰিকাত বৰ্তমানলৈকে ৩৩ লাখ লোক কৰ’নাত আক্ৰান্ত হৈছে আৰু ইয়াৰে ১ লাখ ৩৫ হাজাৰ লোকৰ ইতিমধ্যে মৃত্যু ঘটিছে।\nWHO-এ নতুনকৈ কি ক’লে?\nসোমবাৰে জেনেভা চহৰত অনুষ্ঠিত এক সংবাদমেলত WHOৰ মূৰব্বী ডাঃ টেড্ৰছে কয় যে বিশ্বৰ ৰাষ্ট্ৰনেতাসকলে যিসমূহ উপায়েৰে মহামাৰীবিধৰ পৰা মুক্তি পাবলৈ চেষ্টা অব্যাহত ৰাখিছে সেই উপায়সমূহৰ প্ৰতি সৰ্বসাধাৰণে আস্থা হেৰুৱাই পেলাইছে। 'কৰ’না ভাইৰাছ এতিয়াও সৰ্বসাধাৰণৰ প্ৰধান শত্ৰু হৈয়েই আছে। কিন্তু বিশ্বৰ ভিন্ন প্ৰান্তৰ অধিকাংশ দেশৰেই চৰকাৰে এই লৈ কোনো গুৰুত্বপূৰ্ণ পদক্ষেপ গ্ৰহণ কৰা নাই। এয়া সঁচাকৈয়ে চিন্তনীয় বিষয়।’-তেওঁ কয়।\nডাঃ টেড্ৰছে আৰু কয় যে ছ’চিয়েল ডিছটেন্সিং, হাত ধোৱা আৰু মাস্ক পিন্ধা আদি মহামাৰীৰ পৰা ৰক্ষা পোৱা অনেক উপায় আছে আৰু এই উপায়সমূহ গুৰুত্বসহকাৰে লোৱা উচিত। অচিৰেই আগৰ দৰে স্বাভাৱিক অৱস্থা ঘূৰি অহাৰ সম্ভাৱনা প্ৰায় ক্ষীণ বুলিও মন্তব্য কৰে WHOৰ মূৰব্বীগৰাকীয়ে।\n'যদিহে প্ৰাথমিক সাৱধানতাসমূহ অৱলম্বন কৰা নহয় তেন্তে এয়া নিশ্চিত যে কৰ’না মহামাৰীৰ অন্ত নপৰিব আৰু পৰিস্থিতি বৰ্তমানতকৈয়ো অধিক ভয়াৱহ হৈ পৰিব। গতিকে আমি সাৱধান হ’বই লাগিব।’-বিশ্বৰ ৰাষ্ট্ৰনেতাসকলক সকীয়াই দি এইদৰে কয় ডাঃ টেড্ৰছে।\nআনহাতে, WHOৰ জৰুৰীকালীন নিৰ্দেশক মাইক ৰায়ানে কয় যে আমেৰিকাত লকডাউন কঠোৰভাৱে পালন নকৰাৰ ফলত আৰু বহুকেইখন ৰাজ্যত অপৰিকল্পিতভাৱে লকডাউন ঘোষণা কৰাত সংক্ৰমণ অধিক তীব্ৰ গতিত বৃদ্ধি পাবলৈ লৈছে। অনাগত দিনত আমেৰিকাৰ বহু অঞ্চলত পৰিস্থিতি অধিক ভয়াৱহ হৈ পৰিব বুলিও আশংকা প্ৰকাশ কৰে ৰায়ানে।\nব্ৰাজিলতো পৰিস্থিতি অধিক ভয়াৱহ হৈ পৰাৰ সম্ভাৱনা ব্যক্ত কৰিছে ৰায়ানে। তেওঁ কয়, 'লেটিন আমেৰিকাত ১ লাখ ৪৫ হাজাৰৰো অধিক লোকৰ মৃত্যু হৈছে। ইয়াৰে অধিকাংশই হৈছে ব্ৰাজিলৰ। এই মহাদেশখনত পৰ্যাপ্ত টেষ্টিং বৰ্তমানো হোৱা নাই। পৰ্যাপ্ত টেষ্টিং হ’লে আৰু অধিক লোক যে কৰ’নাত আক্ৰান্ত হৈ মৃত্যু মুখত পৰিছে সেয়া পোহৰলৈ আহিব।’-ব্ৰাজিলৰ ৰাষ্ট্ৰপতি জায়েৰ বলছেনাৰোৱে এসময়ত কৰ’নাক লৈ ধেমালি কৰাৰ প্ৰসংগ উল্লেখ কৰি এইদৰে কয় স্বাস্থ্য সংস্থাটোৰ শীৰ্ষ বিষয়াগৰাকীয়ে।\nডাঃ ৰায়ানে আৰু কয় যে লকডাউনৰ ফলত বৃহৎ আৰ্থিক ক্ষতি হোৱাতো অৱশ্যাম্ভাৱী যদিও কোনো কোনো ঠাইত ভয়াৱহ সংক্ৰমণ ৰোধ কৰাৰ বাবে পৰিকল্পিত লকডাউনৰ বাদে আন উপায় নাই। সেয়ে দেশসমূহৰ চৰকাৰক কৰ’নাৰ বিৰুদ্ধে যুঁজ দিবলৈ স্পষ্ট আৰু শক্তিশালী ৰণনীতি যুগুত কৰিবলৈকো আহ্বান জনাইছে ৰায়ানে। ইয়াৰ লগতে তেওঁ প্ৰতিখন দেশৰ নাগৰিকক বিষয়টো গুৰুত্বসহকাৰে লৈ চৰকাৰে বান্ধি দিয়া গাইডলাইনসমূহ পালন কৰিবলৈকো পৰামৰ্শ আগবঢ়াইছে।\nভেকচিন আৰু ইমিউনিটিক লৈ কি মন্তব্য?\nভেকচিন আৰু ইমিউনিটি অৰ্থাৎ ৰোগ প্ৰতিৰোধ ক্ষমতাক লৈ এই পৰ্যন্ত সম্পূৰ্ণকৈ নিশ্চিত হ’ব পৰা নাই বুলি সোমবাৰৰ সংবাদমেলত জনাইছে বিশ্ব স্বাস্থ্য সংস্থাই। সংবাদমেলখনত ডাঃ ৰায়ানে কয়, 'আমি ভাইৰাছৰ সৈতে কেনেদৰে জীয়াই থাকিব লাগিব সেয়া শিকা উচিত। ভাইৰাছবিধক সমুলাঞ্চে নাশ কৰা বা কেইমাহমানৰ ভিতৰত শক্তিশালী ভেকচিন আহিব বুলি ভবাতো এই মুহূৰ্তত আকাশত চাং পতাৰ লেখীয়া।’\nএকেদৰে ইমিউনিটি সন্দৰ্ভতো অনুৰূপ মন্তব্য কৰে WHOৰ জৰুৰীকালীন নিৰ্দেশকগৰাকীয়ে। 'কৰ’না ভাইৰাছৰ পৰা আৰোগ্য লাভ কৰা লোকসকলৰ ইমিউনিটি গঢ়ি উঠিছে নে নাই সেয়া এতিয়ালৈকে সুনিশ্চিত কৰিব পৰা হোৱা নাই। যদিহে ইমিউনিটি গঢ় লৈ উঠিছেও তেন্তে সেয়া কিমানদিনলৈ থাকিব তাক লৈয়ো বৰ্তমানলৈ ন দি ক’ব পৰা হোৱা নাই।’-ডাঃ ৰায়ানে কয়।\nউল্লেখ্য যে, সোমবাৰে লণ্ডনৰ কিংছ কলেজৰ বিজ্ঞানীসকলে এখন গৱেষণাপত্ৰত কৰ’নাৰ পৰা আৰোগ্য লাভ কৰা ৰোগীসকলৰ দেহত গঢ় লৈ উঠা ইমিউনিটি কম সময়ৰ বাবেহে কাৰ্যক্ষম হৈ থাকে বুলি মন্তব্য কৰিছিল। ৯৬ জন লোকক সামৰি কৰা গৱেষণাত কৰ’নাৰ পৰা আৰোগ্য লাভ কৰাৰ অন্তত শৰীৰত গঢ় লৈ উঠা ৰোগ প্ৰতিৰোধ ক্ষমতাই কিদৰে কাম কৰে সেয়া পৰ্যবেক্ষণ কৰা হৈছিল।\nগৱেষকসকলৰ মতে এই গৱেষণাত ভাগ লোৱা লোকসকলৰ দেহত কৰ’নাৰ পৰা আৰোগ্য লাভ কৰাৰ অন্তত এণ্টিবডি গঢ় লৈ উঠিছিল আৰু এই এণ্টিবডিয়ে কৰ’না ভাইৰাছৰ বিৰুদ্ধে যুঁজ দিছিল যদিও ৩ মাহ পিছত ইয়াৰ ক্ষমতা ক্ৰমাৎ কমিবলৈ আৰম্ভ কৰিছিল। তালৈ চাই গৱেষকসকলে ধাৰণা কৰিছে যে ইমিউনিটিয়ে কম সময়ৰ বাবে ভাইৰাছবিধক বাধা দিব পাৰিলেও দীৰ্ঘ সময়ৰ বাবে সেয়া সম্ভৱ নহ’বও পাৰে।\nউল্লিখিত গৱেষণাৰ লগতে আন একাধিক গৱেষণাৰ প্ৰসংগ উল্লেখ কৰি WHO-এ প্ৰেছ বিবৃতিত আৰু কৈছে যে ১০ বছৰতকৈ কম বয়সৰ শিশুসকল কৰ’না ভাইৰাছৰ দ্বাৰা কমকৈ প্ৰভাৱিত হোৱাৰ প্ৰমাণ পোৱা গৈছে। ১০ বছৰৰ ওপৰৰ শিশুসকলৰ ক্ষেত্ৰত কৰ’নাৰ প্ৰভাৱ কিছু বেছি দেখা গ’লেও শিশুসকলৰ ক্ষেত্ৰত ভাইৰাছবিধৰ সংক্ৰমণৰ গতি-প্ৰকৃতি সম্পৰ্কে এই পৰ্যন্ত সবিশেষ জানিব পৰা হোৱা নাই বুলিও বিবৃতিটোত উল্লেখ কৰিছে বিশ্ব স্বাস্থ্য সংস্থাই।


হিতেন শৰ্ম্মাৰ দিনলিপি (২য় অধ্যায়)-১-৩ (ধ্ৰুৱজ্যোতি শৰ্ম্মা) - সাহিত্য ডট অৰ্গ\nহিতেন শৰ্ম্মাৰ দিনলিপি (২য় অধ্যায়)-১-৩ (ধ্ৰুৱজ্যোতি শৰ্ম্মা)\nহিতেন শৰ্ম্মাৰ দিনলিপি (২য় অধ্যায়)-১-৩\nছেপ্তেম্বৰ মাহ । লাহে লাহে বতৰ ঠাণ্ডা হৈ আহিব ধৰিছে । ক্লাছবোৰো ভালকৈয়ে হৈ আছে । পূজাৰ আগে আগে প্ৰায়খিনি ক’ৰ্চ শেষ কৰাৰ টাৰ্গেট লৈছে চাৰসকলে । ইপিনে আমি !! পাছক’ৰ্চৰ ক্লাছত থমথম মদন গোপাল হৈ বহি থাকো । অৱশ্যে মেজৰ ক্লাছকেইটা ঠিকেই গৈ আছে । প্ৰেক্টিকেলো আৰম্ভ হৈ গৈছে । ফিজিকেল লেবৰেটৰীত দোলক দুলি দুলি আমি আমাৰ সময়খিনি আড্ডা দিয়াত লাগি যাওঁ । তাৰে মাজতে যি দুই এজনে দুই-এদিন ভালকৈ কৰে, তেওঁলোকৰ ভাৰ পৰে বাকীকেইজনক বুজোৱাত । অক্টোবৰত কিবা “নাক” আহিব হেনো । কলেজৰ চৌদিশে উখল-মাখল লাগি আছে । সকলো ফালে চিজিল লগাব চেষ্টা কৰিছে নতুন অধ্যক্ষ মহোদয়ে । পাছে, কুকুৰৰ নেজ সাতদিন পুতি থ’লেও জানো চিধা হয় ! আমিও অলৰ অচৰ । লাহে লাহে আমাৰ আড্ডাৰ পৰিসৰ বাঢ়ি গৈ প্ৰথম মহলাৰ ১০ নং ৰূমৰপৰা আহি প্ৰেক্টিকেল ক্লাছলৈ, কলা ভৱনৰ হলঘৰৰ পৰা কলেজৰ সন্মুখতে থকা পুখুৰীৰ পাৰলৈ, বিজ্ঞান ভৱনৰ বাৰাণ্ডাৰ পৰা পিছফালৰ ৰসায়ন বিভাগৰ বাৰাণ্ডা পাইছিলগৈ ।\nহঠাতে এদিন পূৱালীয়ে আহি হাতত ধৰি টানিব ধৰিলে-‘অ’ই বুলচুন আহু এটা জাগাৰ পৰা’\n-ক’ত যা ক’চুন ?\n-গেলি গম পাবি বুল ।\n-নাযং, তই যা। আপিকেটাক লৈ নায কিয় ?\n-তাহাক নিবা ন’ৰি কাৰণেতো তোক কৈছু ।\nঅগত্যা মই যাব লগাত পৰিলোঁ । কলৈ গৈ আছোঁ একো নজনাকৈ বিজ্ঞান ভৱনৰ সন্মুখেৰে মূল গেটলৈ বুলি আগবাঢ়িলোঁ । হঠাতে তাই বাঁওফালে ঘূৰি শ্বহীদ বেদীটোৰ কাষেৰে গৈ শ্বহীদ ভৱনৰ ফালে মুখ পোনালে । মই আচৰিত হ’লো । কি কৰে এই । কলৈ যায় ! এইটোতো ‘আছু’ৰ কাৰ্য্যালয়, কি কাম থাকিব পাৰে তাইৰ-ভাবি ভাবি তাইৰ লগে লগে আগবাঢ়িলোঁ ।\n-তোক ডাঙাৰ কথা এটা কবা লাগা আছে ।\n-ভালকে কবা লাগবো, ইটা কবা নৰি ।\nসঁচাকৈয়ে নাৰীক যে ছলনাময়ী বুলি কয়, এই বাবেই চাগে’ । কথা নাই বতৰা নাই অ’ই আহচুন বুলি মাতি আনিব, আহি কোনো ছোৱালীয়ে কেতিয়াও মুখ নুঘুৰোৱা শ্বহীদ ভৱনৰ ফালে মুখ পোনাব আৰু আদ-ৰাস্তাতে কব, তোৰ লগত এটা ডাঙাৰ কথা আছে । কিযে পালাত পৰিলোঁ ।\nশ্বহীদ ভৱনত তেতিয়া কোনোবা ল’ৰাৰ আড্ডা চলিছিল । এপাল ল’ৰাৰ কেইজনমান আমাক দেখিয়েই পলাইছিল । আমাক বুলি ক’লে আচলতে পূৱালীক দেখিহে । তেওঁলোকেও চাগে’ নাজানে, কিমান বছৰৰ মূৰত বা এই কোঠাটোত ছোৱালীৰ পদধূলি পৰিছেহি । কোঠাটোৰ মলমলীয়া গোন্ধ শুঙিলেই গম পোৱা যায় যে ইয়াত এটা চিগেৰেটৰ মৃত্যু হোৱাৰ বৰ বেছি সময় হোৱা নাই । তাৰে মাজতে দুখন চকীত দুজন চিনিয়ৰ যেন ল’ৰা বহি আছিল ।\n-অ’ই, এয়া কুমাৰ দা, এয়া প্ৰাণজিৎ দা । আৰ’ ই হিতেন ।\n-তেওঁলোকক নমস্কাৰ দি মই তাইৰ মুখলৈ চাই ৰ’লো । কি কৰি যে আছে তাই !\nতাই পুনৰ ক’লে- মইযে কৈইছলু, কামটু ইয়ে কৰবা পাৰব’।\n-তিত্তেহ’লে তুমিয়ে তাক ভালকে বুজে দিবা । কিবা অসুবিধা হ’লি আমি সহায় কৰিম বাৰু ।\n-হ’ব । ইটা আহু দিয়ক ।\nমই কিবা এটা গম লোৱাৰ আগতেই তাই কোঠাটোৰ পৰা ওলাই আহিল । মই তেওঁলোকৰ ফালে ভেবা হৈ চাই ৰ’লো ।\n-আমি কিবা এটা কামত লাগিম বুলি ভাবিছোঁ । তাই তুমাক বুজে দিবো । কেৱল কিবা অসুবিধা পালি আমাক কবা ।\nইতিমধ্যে পূৱালী সেই কোঠাটোৰ পৰা ওলাই সোঁফালে থকা আনটো কোঠালৈ সোমাই গ’ল । সাহিত্য সভাৰ কাৰ্য্যালয় ধৰণৰ কিবা এটা লিখা থকা আধা পঢ়িব পৰা আধা নোৱাৰা চাইনব’ৰ্ডখন চাই চাই ময়ো তাইৰ পিছ ল’লো । আৰু কোঠাটোত সোমায়ে মই থৰ হৈ ৰ’লো । এজনী ছোৱালী । মোক ৰেগিং কৰোঁতে লিখিত ভাষাত কথা কোৱা ছোৱালীজনী । মই মাথোঁ তাইলৈ চাই ৰ’লো । সিদিনাতকৈ যেন বহুত পৰিৱৰ্তিত দেখিছোঁ তাইক । নে সিদিনা ভালকৈ নাচালোঁৱেই ! কেইপলমান চাই থকাৰ পিছত তাইৰ চকুৰ পৰা চকু নিজে নিজে নামি আহিল । তেনেহ’লে এইজনীয়েই সেইজনী ছোৱালী, যাৰ কথা পূৱালীয়ে প্ৰায়ে কৈ মোক জোকায় ! কিন্তু এইতো মোতকৈ চিনিয়ৰ । মই একো ধৰিব নোৱাৰিলোঁ । আচলতে কিবা ধৰিবলৈ মই একো ভাবিবই নোৱাৰিলোঁ । মোৰ ভাৱৰ ইঞ্জিন যেন কিছুসময়ৰ বাবে বন্ধ হৈ গ’ল । মোৰ চকুৰ আগত ভাঁহি থাকিল, চকু চাট মাৰি ধৰা সূৰ্য্যৰ দৰে উজ্জল, শীতৰ ৰ’দজাকৰ দৰে কোমল এখনি মুখ । মাত্ৰ কেই মূহুৰ্তমানৰ বাবেহে । হয়তো তায়ো অপ্ৰস্তুতবোধ কৰিছিল । কিন্তু পূৱালীৰ দৃষ্টিত একোৱেই সাৰি নগ’ল । মিচিকিয়াই হাঁহি তাই ক’লে -অ’ই কি হ’ল তুহাৰ ? দুয়ো ৰাঙা পৰি গেইছা যি ? কি কেচ…হুহ ? প্ৰথম চাৱনিতে কিবা কিবি নহেতো ? উত্তৰ নিদিলে ফাঁচি যাম বুলি মাত লগালো -প্ৰথম নহে দে । সিদিনা বাইদেউক লগ পাইছিলুতো । মই যি কইছলু, ৰেগিঙত এটা ছুৱালীৰ কথা…এখেতেই আছিল ।\nএটা ৰখাব নোৱাৰা হাঁহিত দুয়ো থৰ পৰিল ।\n-অ’ই বুৰ্বক, তই যি এইক বাইদেউ বুলি কৈ আছা, এই আমাৰ বেটচৰে ।\nএকো ধৰিব নোৱাৰি মই তাইলৈ চাই ৰ’লো ।\n-তোক সিদনা আমাৰ বেটচৰ ছ’লিয়েই ৰেগিং কচ্চি, বুৰ্বকটু । আৰু ত’ই চক্ৰেটিচে নাচি-গাই আকাণ্ডাৰি ?\nমূৰত যেন টিঙিচকৈ কিবা এটাই কোব সোধালে । প্ৰচণ্ড অপমানবোধে মোক ৰঙা কৰি পেলালে । মই থিৰে থাকিব নোৱাৰা হ’লো । খঙত মই উচপিচাবলৈ ধৰিলোঁ । হাতখন আগুৱাই ছোৱালীজনীয়ে কৈ উঠিল-\n-বাই দ্যা ৱে, মই আলোছায়া । তোমাক সিদিনা সকলোৱে তেনেকুৱা কৰাৰ বাবে মই চ’ৰী কৈছোঁ । সিদিনা আচলতে অলপ বেছি হৈ গ’ল বুলিয়েই ভাবো । অন্ততঃ ইমানখিনিলৈকে কৰিব নালাগিছিল ।\n-তাই সিদনাএ গইধলা কৈছিল, তোক লগ কৰি কথাখিনি কোবো বুলি, মইহে হাক দিলু । -এইবাৰ পূৱালীয়ে তাইক যোগ দিলে ।\nহয়তো এক অপৰাধবোধে খেদি ফুৰিছিল তাইক, যাৰ বাবে এনেহেন ঠাই এটুকুৰাত আহি মোক ক্ষমা খুজিবলৈকে মোক মাতি আনিছিল তাই । হয়তো আন কোনো উদ্দেশ্য আছিল এনেকৈ মাতি অনাৰ । আৰু তাৰ বাবে সহায় লৈছিল পূৱালীৰ । আজি দেখিয়েই ভাল লাগি গৈছিল তাইক । কিবা এটা অনুভূতিত শিহঁৰিত হৈ পৰিছিলোঁ । নাজানো, কি নাম আছিল সেই অনুভূতিৰ । কিন্তু তাৰ পাছতেই যিখিনি হ’ল, সেইখিনিয়েই যেন সকলোখিনি যেন মচি লৈ গ’ল । মই একো মাতিব নোৱাৰিলোঁ । তাৰ পিছত কি কৈছিল, একো মূৰত নোসোমাল । কেৱল কেনেকৈ তাৰপৰা ওলাব পাৰি তাকেই ভাবি থাকিলোঁ । আৰু সুবিধা এটা বুজি ওলাই আহিলো, অকলে । পূৱালীৰ ওপৰতো ভীষণ খং উঠিল । কি দৰকাৰ আছিল তাইৰ, এইবোৰ নাটক কৰিবলৈ ! সৰল হোৱাৰ বাবে এই সৰলতা খিনিৰ সুবিধা লৈছে ! প্ৰচণ্ড গতিত মই ক্লাছৰূমৰ ফালে আগবাঢ়িলোঁ । তলমূৰকৈ, কিমান খৰ খোজেৰে নাজানো । পাছে পাছে হয়তো পূৱালী আৰু আলোছায়াও ওলাই আহিছিল… ৰাস্তাত মোৰ কাষেৰে পাৰ হৈ যোৱা সকলোৱে এপলক হ’লেও মোলৈ চাইছিল…চাইছিল নহয়, যেন হাঁহিছিল আৰু কৈছিল “শ্যাল্লা, ই চক্ৰেটিচ না চক্ৰেটিচেই”। ইপিনে পোহৰাই তোলা মুখমণ্ডলেৰে মোক ঘোৰ অন্ধকাৰত পেলাই দিছিল আলোছায়াই..ঠিক তাইৰ নাটোৰ দৰেই..’আলো-ছায়া’ত ডুবি গৈছিলোঁ মই ।\n← কথোপকথন (ধীৰাজ কলিতা)\nমানুহে মানুহৰ বাবে….. (লাকী আহমেদ) →\nমৌ-সনা সোঁৱৰণি (নলিনীধৰ ভট্টাচাৰ্য): ষোড়শ খণ্ড\nবিষয়: সঞ্চয় আৰু বিনিয়োগ – ৮ (–প্ৰতিম প্ৰতাপ বৰুৱা)\nশূন্যত প্ৰতিশোধ (২) (প্রদ্যুৎ জ্যোতি শইকীয়া)


অসমীয়াত কম্পিউটাৰ বিজ্ঞান - সুব্ৰত গগৈ - সাহিত্য ডট অৰ্গ\nপ্রথম অধ্যায় : কম্পিউটাৰ কি ?\n← দৰবৰ বিজ্ঞাপনৰ পৰা সাবধান ! – ডঃ ভূপেন্দ্ৰ শইকীয়া\nখেতি-বাতি, শিল্প বিপ্লব, গোলকীকৰণ আৰু অসমৰ শুৱনি ধাননি পথাৰ : অচিন্ত বৰঠাকুৰ →\nDecember 16, 2011 March 21, 2021 0\nৱাহ! বঢ়িয়া লাগিল, আৰু নতুন অধ্যায় সংযোগ হোৱাৰ আশা কৰিলো । ধন্যবাদ


প্ৰদেশ কংগ্ৰেছৰ পৰা নিলম্বিত হোৱা নাই ৰমেন বৰঠাকুৰ!\nপ্ৰদেশ কংগ্ৰেছৰ অনুশাসন কমিটিৰ বৈঠকত অনুপস্থিত ৰমেন বৰঠাকুৰ\nগুৱাহাটী , July 7, 2019 5:50 pm\nদেওবাৰে দুপৰীয়া ৰাজীৱ ভৱনত প্ৰাক্তন কংগ্ৰেছী মন্ত্ৰী ৰকিবুল হুছেইনৰ অধ্যক্ষতাত অনুষ্ঠিত হোৱা অনুশাসন কমিটিৰ বৈঠকত উপস্থিত নাথাকিল প্ৰদেশ কংগ্ৰেছৰ নিলম্বিত সাধাৰণ সম্পাদক ও ৰাজ্যিক মুখপাত্ৰ ৰমেন বৰঠাকুৰ।\nযোৱা ২৫ জুনৰ দিনা এক হোৱাটছএপ বাৰ্তাৰ জৰিয়তে বৰঠাকুৰক উপস্থিত হ’বলৈ কোৱা হৈছিল, য’ত বৰঠাকুৰক প্ৰদেশ কংগ্ৰেছৰ সাধাৰণ সম্পাদক বুলি কোৱা হৈছিল। তাৰ পাছতে আজি পুৱা এক পত্ৰযোগে উক্ত বৈঠকত উপস্থিত নাথাকে বুলি অনুশাসন কমিটিলৈ বৰঠাকুৰে পত্ৰ প্ৰেৰণ কৰে।\nউল্লেখযোগ্য যে, যোৱা ১৫ জুনৰ বৰ্ধিত কাৰ্য্য নিৰ্বাহক বৈঠকত ৰমেন বৰঠাকুৰ আৰু গৌতম ৰয়ক দল বিৰোধী কাৰ্য্যকলাপত লিপ্ত থকাৰ অভিযোগত প্ৰদেশ কংগ্ৰেছে দলৰ পৰা নিলম্বন কৰিছিল। তাৰ পাছতে দলৰ সভাপতি ৰিপুন বৰাৰ বিৰুদ্ধে সৰব হৈ পৰিছিল নিলম্বিত নেতা ৰমেন বৰঠাকুৰ।\nআনহাতে, নৰ্থ-ইষ্ট নাওৰ সাংবাদিকে বৰঠাকুৰ বৈঠকত উপস্থিত নথকাৰ কাৰণ জানিব বিচৰাত বৰঠাকুৰে কয় ‘মোক যদি নিলম্বন কৰা হ’লেই তেন্তে উক্ত কমিটিয়ে পতা বৈঠকলৈ কিয় যাব লাগে? নিলম্বন কৰাৰ পাছত কেতিয়াও বিচাৰ নহয়।‘\nতদুপৰি প্ৰদেশ কংগ্ৰেছৰ ফালৰ পৰা তেওঁলৈ কোনোধৰণৰ নিলম্বন পত্ৰ দিয়া নাই বুলি আমাৰ সাংবাদিকৰ আগত তেওঁ প্ৰকাশ কৰে।\nবৰঠাকুৰে কয় ‘মোক officially প্ৰদেশ কংগ্ৰেছৰ ফালৰ পৰা নিলম্বনৰ কোনো কাগজ দিয়া হোৱা নাই। গতিকে মই ভাবো দলৰ পৰা নিলম্বন হোৱা নাই। সেয়েহে মই আজি দিয়া চিঠিখনত প্ৰদেশ কংগ্ৰেছৰ সাধাৰণ সম্পাদক ও ৰাজ্যিক মুখপাত্ৰ বুলি উল্লেখ কৰিছো। তেওঁলোকে দিয়া নিমন্ত্ৰণী বাৰ্তাটো ‘নিলম্বিত’ শব্দটো লিখা নাই।‘\nআনহাতে, ৰিপুন বৰাই নিজক বচাবৰ বাবেহে সংবাদ মাধ্যমৰ আগত ৰমেন বৰঠাকুৰ আৰু গৌতম ৰয়ক নিলম্বন কৰা বুলি কৈছিল বুলি অভিযোগ কৰে বৰঠাকুৰে।\n‘মই বুজা-বুজি কৰিবলৈ কংগ্ৰেছ কৰা নাই। মই কংগ্ৰেছক শুদ্ধ কৰিবৰ বাবেহে কাম কৰি আছো। তেওঁলোকে কাম কৰি সংবিধান পঢ়িছে। মই সংবিধান পঢ়ি কাম কৰিছো।‘ বৰঠাকুৰে কয়।\nইপিনে, ‘যোৱা ৪ জুলাইৰ দিনা ৰিপুন বৰাই মোৰ বিৰুদ্ধে মানহানি গোচৰ দিম বুলি কৈছিল, বৰ্তমানলৈকে কোনো গোচৰ দিয়া নাই কিয়?’ এইদৰে প্ৰশ্ন কৰি বৰঠাকুৰে লগতে কয় ‘মোৰ যিকেইটা অভিযোগ ৰিপুন বৰাৰ বিৰুদ্ধে আছিল, সেই কেইটা দলৰ ফালৰ পৰা অস্বীকাৰ কৰা নহ’ল। যদি ৰিপুন বৰাক দলৰ মানুহে ইমানেই ভাল পায় তেন্তে দলৰ মানুহে বৰাৰ অভিযোগৰ কথা অস্বীকাৰ কৰিব লাগিছিল।‘\nঅৱশ্যে, উক্ত বৈঠকত কি আলোচনা হ’ল, সেই সন্দৰ্ভত জানিবলৈ কমিটিৰ অধ্যক্ষ ৰকিবুল হুছেইনক যোগাযোগ কৰা হৈছিল যদিও তেওঁৰ সৈতে সংযোগ স্থাপন কৰিব পৰা নহ’ল।


Jagroto Manuhor (জাগ্ৰত মানুহৰ) | Lyrics By Bhupen Hazarika | Assamese Lyrics - AssameseLyrical.com\nJagroto Manuhor (জাগ্ৰত মানুহৰ) | Lyrics By Bhupen Hazarika\nJagroto Manuhor Lyrics By Bhupen Hazarika, visit AssameseLyrical.com for more Assamese Lyrics\nSong: Jagroto Manuhor (জাগ্ৰত মানুহৰ)\nJagroto Manuhor Lyrics\nJagroto Manuhor Lyrics:---\nজাগ্ৰত মানুহৰ ছাঁ দেখি কিয়\nদিনে-ৰাতিয়ে উচপ খোৱাঁ ?\nআলসুৱা আকাশত কুঁৱলীৰ মুখা-পিন্ধা\nৰামধনু কেলেই খেদি যোৱাঁ ?\nধূলিৰ ধৰাত জীৱন সৰগ ওপজে\nনতুন ৰহণ পোৱা\nআলিটিৰ আশে-পাশে মানুহ দেখিবা\nপদাঘাত নেওচি যোৱাঁ ।\nনতুন মৌচুমীৰ বৰষুণ পৰিছে\nশুকান ধৰণীত চোৱাঁ।\nযুগৰ কঠীয়া ধৰাত নাচিছে\nতাকেহে সাবটি লোৱাঁ।\nAssamese Lyrics - AssameseLyrical.com: Jagroto Manuhor (জাগ্ৰত মানুহৰ) | Lyrics By Bhupen Hazarika


“বিজেপিৰ মোদীৰ চৰকাৰ হিন্দুত্ববাদী উগ্ৰপন্থীৰ সমৰ্থক!” মোদীক আক্ৰমণ পাক প্ৰধানমন্ত্ৰীৰ\nপ্ৰধানমন্ত্ৰী নৰেন্দ্ৰ মোদীৰ চৰকাৰে উগ্ৰপন্থীক সমৰ্থন কৰে! বিজেপিৰ মোদীৰ চৰকাৰ হিন্দুত্ববাদী উগ্ৰপন্থীৰ সমৰ্থক! উগ্ৰপন্থীৰ সমৰ্থিত প্ৰধানমন্ত্ৰী মোদীৰ চৰকাৰক আন্তঃৰাষ্ট্ৰীয় সম্প্ৰদায়ে মনোযোগ দিয়া দৰকাৰ।\nমোদীৰ চৰকাৰে হিন্দুত্ববাদী উগ্ৰপন্থীক সংখ্যালঘু মুছলমানৰ ওপৰত চলা আক্ৰমণক সমৰ্থন কৰিছে! ভাৰতৰ ২০০ মিলিয়ন মুছলমানক গণহত্যা আহ্বান জনোৱা হিন্দু উগ্ৰপন্থীক মৌনতাৰে সন্মতি দিছে নৰেন্দ্ৰ মোদী চৰকাৰে। হিন্দুত্ববাদী উগ্ৰপন্থীসকলক দায়মুক্ত কৰিছে মোদী চৰকাৰে!\nএই বিস্ফোৰক অভিযোগেৰে ভাৰতৰ প্ৰধানমন্ত্ৰীক আক্ৰমণ কৰিছে পাকিস্তানৰ প্ৰধানমন্ত্ৰী ইমৰাণ খানে।\nউত্তৰাখণ্ডৰ হৰিদ্বাৰত অনুষ্ঠিত হিন্দু ধৰ্ম সংসদত সম্পৰ্কে শেহতীয়াকৈ মুখ খুলি এইদৰে প্ৰধানমন্ত্ৰী মোদী বিৰুদ্ধে আক্ৰমণাত্মক হৈছে পাক প্ৰধানমন্ত্ৰী ইমৰাণ খান।\nউল্লেখ্য যে কিছুদিন পূৰ্বে হৰিদ্বাৰত হিন্দু ধৰ্ম সংসদ অনুষ্ঠিত কৰা হৈছিল। য’ত হিন্দু ধৰ্মীয় গুৰুসকলে সংখ্যালঘু মুছলমানক আক্ৰমণ কৰিবলৈ মুকলিকৈ আহ্বান জনাইছিল।\nআনকি ভাৰতত থকা ২০ কোটি মুছলমানক হত্যা কৰিবলৈ উদ্ভট আহ্বান জনোৱাৰো অভিযোগ উঠিছে হিন্দু ধৰ্মীয় গুৰুসকলৰ বিৰুদ্ধে।\nহিন্দু ধৰ্মীয় নেতাৰ এই গুৰুতৰ আহ্বানৰ পিছতো নীৰৱ হৈ থকাৰ বাবেই ভাৰতৰ প্ৰধানমন্ত্ৰী নৰেন্দ্ৰ মোদীক আক্ৰমণ কৰি লৈছে পাক প্ৰধানমন্ত্ৰী খানে।\nপাক প্ৰধানমন্ত্ৰী গৰাকীয়ে টুইটাৰত কয় যে প্ৰধানমন্ত্ৰী মোদীৰ নীৰৱতাই সন্ত্ৰাসবাদী আদৰ্শৰে পৰিচালিত হিন্দুত্ববাদী গোটবোৰক উৎসাহিত কৰিছে।\nপাক প্ৰধানমন্ত্ৰী খানৰ মতে ভাৰতৰ এনডিএ চৰকাৰৰ এই নিষ্ক্ৰিয়তাই বিজেপিৰ পৃষ্ঠপোষকতাত কাম কৰি থকা উগ্ৰপন্থী হিন্দুত্ববাদী গোটসমূহক “দেশখনৰ সংখ্যালঘুসকলৰ গণহত্যা”ৰ আহ্বান জনোৱাৰ বাবে উৎসাহিত কৰিছে।\nআনকি আন্তঃৰাষ্ট্ৰীয় সম্প্ৰদায়ক দৃষ্টি আকৰ্ষণ কৰি প্ৰধানমন্ত্ৰী নৰেন্দ্ৰ মোদীৰ হিন্দু সন্ত্ৰাসবাদীৰ প্ৰতি থকা দৰদ অঞ্চলটোৰ শান্তিৰ বাবেও ভাবুকি বুলি মন্তব্য কৰিছে পাক প্ৰধানমন্ত্ৰী গৰাকীয়ে।\nইমৰাণ খানে লগতে অভিযোগ কৰে যে ভাৰতত মুছলমানৰ প্ৰতি বৃদ্ধি পোৱা বিদ্বেষ আঁৰত বিজেপিৰ উগ্ৰপন্থীয় আদৰ্শই দায়ী।\nউল্লেখ্য যে হৰিদ্বাৰত অনুষ্ঠিত তিনিদিনীয়া হিন্দু ধৰ্ম সংসদত হিন্দু ধর্মৰ গুৰুসকলে কেৱল ঘৃণা বিয়পোৱা মন্তব্য কৰাই নাছিল, ধৰ্মীয় সংখ্যালঘুসকলক হত্যা কৰিবলৈকো আহ্বান জনাইছিল।\nএই ধৰ্ম সংসদে সমগ্ৰ দেশৰ লগতে আন্তৰাষ্ট্ৰীয় সংবাদ মাধ্যমতো তীব্ৰ প্ৰতিক্ৰিয়া সৃষ্টি কৰাৰ পিছত উত্তৰাখণ্ড চৰকাৰে আইনী ব্যৱস্থা ল’বলৈ বাধ্য হৈ পৰে।\nকিন্তু ভাৰতৰ প্ৰধানমন্ত্ৰী নৰেন্দ্ৰ মোদীয়ে ধৰ্ম সংসদৰ আপত্তিজনক আৰু বিষবাষ্প বিয়পোৱা মন্তব্য কৰা হিন্দু ধৰ্ম গুৰুসকলৰ বিৰুদ্ধে এটাও শব্দ উচ্চাৰণ কৰা নাই।\nএই নীৰৱতাক তীব্ৰ ভাষাৰে গৰিহণা দি পাক প্ৰধানমন্ত্ৰী ইমৰাণ খানে বিশ্ব সম্প্ৰদায়ৰ সন্মুখত সদা সৰৱ প্ৰধানমন্ত্ৰী নৰেন্দ্ৰ মোদীৰ ভাৱমূৰ্তিকে ম্লান কৰি পেলালে।\nপাক প্ৰধানমন্ত্ৰী ইমৰাণ খানৰ এই আক্ৰমণৰ প্ৰত্যুত্তৰ দি প্ৰধানমন্ত্ৰী মোদীয়ে নিজৰ নীৰৱতা ভংগ কৰে নে নকৰে সেয়া পৰৱৰ্তী সময়ত লক্ষ্যণীয় হ’ব।


অনলাইনইউটিউবৰ পৰা ভিডিঅ' ডাউনলোড কৰিবলৈ সৰ্বশ্ৰেষ্ঠ ৱেবছাইট\nUncategorizedডাউনলোড কৰিবলৈ সৰ্বশ্ৰেষ্ঠ\nঅনলাইনইউটিউবৰ পৰা ভিডিঅ’ ডাউনলোড কৰিবলৈ সৰ্বশ্ৰেষ্ঠ ৱেবছাইট – ইউটিউবৰ পৰা ভিডিঅ’ অনলাইন ডাউনলোড কৰাৰ সৰ্বশ্ৰেষ্ঠ ৱেবছাইট ، ytbmp3.net হৈছে আপোনাক অনলাইন ইউটিউব ভিডিঅ’ ডাউনলোড কৰাত সহায় কৰাৰ বাবে দ্ৰুততম ৱেবছাইট। মাত্ৰ কেইটামান সৰল পদক্ষেপৰ সৈতে, আপুনি আপোনাৰ ডিভাইচত যিকোনো ইউটিউব ভিডিঅ’ বিভিন্ন ফৰ্মেটত ডাউনলোড কৰিব পাৰে যেনে: এমপি4, ৱেবম, এম4এ, 3জিপি আৰু বিশেষকৈ ytbmp3.net আপোনাক ধ্বনি মানদণ্ডৰ সৰ্বশ্ৰেষ্ঠ বাৰৰ সৈতে ইউটিউব ভিডিঅ’ক এমপি3লৈ ৰূপান্তৰ কৰিবলৈ অনুমতি দিয়ে। সকলোবোৰ সৰল আৰু সম্পূৰ্ণ বিনামূলীয়া।\nসৰল আৰু দ্ৰুত\nytbmp3.net টুলে আপোনাক উচ্চ মানদণ্ডৰ 720পি, 1080পি, 1440পি, 2160পি…ৰ সৈতে কেইটামান সৰল পদক্ষেপত ইউটিউব ভিডিঅ’ দ্ৰুততাৰে ডাউনলোড কৰিবলৈ অনুমতি দিয়ে…\nytbmp3.net কনভাৰ্টাৰ ভিডিঅ’ ইউটিউবক এমপি3লৈ অনুমতি দিয়ক আৰু 1জিবি/ছেলৈকে সৰ্বশ্ৰেষ্ঠ স্থানান্তৰ গতিৰ সৈতে সীমাহীন ডাউনলোড কৰক।\nবহুতো ফৰ্মেট সমৰ্থন কৰক\nytbmp3.net কনভাৰ্টাৰ ভিডিঅ’ ইউটিউবক এমপি3 লৈ আৰু অন্যান্য ফৰ্মেট যেনে 3জিপি, এমপি4, ডব্লিউএমএ, এম4এ, এফএলভি, ৱেবএম সমৰ্থন কৰে…\nইউটিউব লিংকটো পেষ্ট কৰক বা সন্ধান বাকচত কীৱৰ্ড প্ৰবিষ্ট কৰক।\nআপুনি বিচৰা (এমপি4 বা এমপি3) ডাউনলোড কৰিবলৈ ফৰ্মেটটো বাছনি কৰক আৰু “লিংক প্ৰাপ্ত কৰক” বুটামত ক্লিক কৰক।\nৰূপান্তৰসম্পূৰ্ণ হ’বলৈ আৰু “ডাউনলোড” বুটামটো টিপিবলৈ কেইছেকেণ্ড অপেক্ষা কৰক।\nইউটিউব ভিডিঅ’ অনলাইন ডাউনলোড কৰিবলৈ এইটো এটা বিনামূলীয়া সঁজুলি। লগতে কনভাৰ্টাৰ ইউটিউবক এমপি3 ভিডিঅ’লৈ সমৰ্থন কৰে আৰু সৰ্বশ্ৰেষ্ঠ মানদণ্ডৰ সৈতে ইউটিউব সংগীত ডাউনলোড কৰে\nytbmp3.net দ্ৰুততম ইউটিউব ভিডিঅ’ কেনেদৰে ডাউনলোড কৰিব?\nপদক্ষেপ 1: সন্ধান বাকচত ইউটিউব ইউআৰএল পেষ্ট কৰক\nপদক্ষেপ 2: এমপি4 বা এমপি3 ফৰ্মেট বাছনি কৰক আৰু “লিংক প্ৰাপ্ত কৰক” ক্লিক কৰক\nপদক্ষেপ 3: ভিডিঅ’ প্ৰচেছিং টুলৰ বাবে কেইছেকেণ্ড অপেক্ষা কৰক আৰু “ডাউনলোড” বুটামটো টিপক\nলগতে ভিডিঅ’ দ্ৰুতগতিত ডাউনলোড কৰিবলৈ ytbmp3.net ইউটিউব ডাউনলোডাৰ” ব্যৱহাৰ কৰিব পাৰে। ইউটিউব ডাউনলোড ইনষ্টল কৰিবলৈ নিৰ্দেশনাসমূহ চাওক\nytbmp3.net সীমিত সংখ্যক ব্যৱহাৰ নেকি?\nআমাৰ “ইউটিউব ডাউনলোডাৰ” টুলে আপোনাক সীমাহীন ইউটিউব ভিডিঅ’ আৰু সকলোবোৰ বিনামূলীয়াকৈ ডাউনলোড কৰিবলৈ অনুমতি দিয়ে।\nytbmp3.net ইউটিউব ভিডিঅ’ক কি ফৰ্মেটলৈ ৰূপান্তৰ কৰিবলৈ অনুমতি দিয়ে?\nআমি বিভিন্ন ফৰ্মেটত ইউটিউবৰ পৰা ভিডিঅ’ ৰূপান্তৰ আৰু ডাউনলোড সমৰ্থন কৰো যেনে: এমপি4, 3জিপি, এমপি3, ৱেবএম, এম4এ। আপুনি কোনো অতিৰিক্ত ছফ্টৱেৰ ডাউনলোড নকৰাকৈ ইয়াক ডিভাইচত চাব পাৰে।\nytbmp3.net ইউটিউব ভিডিঅ’ক এমপি৩লৈ ৰূপান্তৰ কৰিব পাৰিবনে?\nঅৱশ্যে, আপুনি কৰিব পাৰে, ytbmp3.net আপোনাক উচ্চ গতি আৰু বহুতো বিকল্পৰ সৈতে ইউটিউবৰ পৰা এমপি3 ডাউনলোড কৰিবলৈ দিয়ে। গুণগত মানদণ্ড বাছনি কৰক যেনে: 320কেবিপিএছ, 256কেবিপিএছ, 192কেবিপিএছ, 128কেবিপিএছ, 64কেবিপিএছ\nytbmp3.net টুলে মোবাইল ফোনত ইউটিউব ভিডিঅ’ ডাউনলোড কৰিব পাৰে?\nইটিবিএমপি3.নেটৰ ইউটিউব ভিডিঅ’ ডাউনলোড প্ৰযুক্তিয়ে পিচি, স্মাৰ্টফোন আৰু টেবলেটৰ দৰে সকলো ডিভাইচত ভালদৰে কাম কৰে। পদ্ধতিটোৱে আন কোনো ছফ্টৱেৰ ইনষ্টল কৰাৰ প্ৰয়োজন নোহোৱাকৈ ৱাই2মেট, ৱাই2মেটা, এক্স2কনভাৰ্টৰ দৰে একেদৰে কাম কৰে। আইফোনত ইউটিউব ভিডিঅ’ ডাউনলোড কৰাৰ নিৰ্দেশনা\nডাউনলোড কৰা ইউটিউব ভিডিঅ’টো ক’ত সংৰক্ষণ কৰা হৈছে?\nঅনুগ্ৰহ কৰি আপোনাৰ ফোনত থকা “ডাউনলোড” ফ’ল্ডাৰ বা আপোনাৰ ব্ৰাউজাৰৰ “ডাউনলোড ইতিহাস” শাখা পৰীক্ষা কৰক।\nytbmp3.net সঁজুলিটোৱে কি ভাষা সমৰ্থন কৰে?\nytbmp3.net হৈছে এক গোলকীয় সমৰ্থন সঁজুলি, আমি আজি সকলো জনপ্ৰিয় ভাষাত ইউটিউব ভিডিঅ’ ডাউনলোড কৰাটো সমৰ্থন কৰো।\nআপুনি ytbmp3.net ইউটিউব ভিডিঅ’ ডাউনলোড ৱেবছাইট কিয় ব্যৱহাৰ কৰা উচিত?\nytbmp3.net হৈছে সৰ্বশ্ৰেষ্ঠ ছাইট যি আপোনাক আজি ইউটিউবৰ পৰা ভিডিঅ’ অনলাইনডাউনলোড কৰিবলৈ অনুমতি দিয়ে আৰু নিম্নলিখিত ধৰণৰ বহুতো সুবিধা আছে:\n1. উচ্চ মানদণ্ডৰ ইউটিউব ভিডিঅ’ 2160পি, 1440পি, 1080পি, 720পি ৰূপান্তৰ আৰু ডাউনলোড কৰাৰ অনুমতি দিয়ে।\n2. শব্দৰ মানদণ্ড ৰাখি ইউটিউবক উচ্চ গতিৰ 320কেবিপিএছৰ সৈতে এমপি3লৈ ৰূপান্তৰ কৰক।\n3. আন কোনো ছফ্টৱেৰ ইনষ্টল নকৰাকৈ ইউটিউবক অনলাইনত এমপি4লৈ ৰূপান্তৰ কৰাত সমৰ্থন কৰক।\n4. প্ৰযুক্তিয়ে ইউটিউবক এমপি3 উচ্চ গতিলৈ ৰূপান্তৰ কৰে, যাৰ ফলত আপুনি অপেক্ষা নকৰাকৈ তৎক্ষণাৎ এমপি3 ইউটিউব ডাউনলোড কৰিব পাৰে।\n5. সঁজুলিটোৱে যিকোনো ব্ৰাউজাৰত কাম কৰে যিয়ে সকলো ডিভাইচ সমৰ্থন কৰে যিয়ে অনলাইন ইউটিউবৰ পৰা এমপি4 ডাউনলোড কৰিবলৈ অনুমতি দিয়ে।\n6. সঁজুলিটো সম্পূৰ্ণবিনামূলীয়া আৰু ব্যৱহাৰকাৰীসকলৰ বাবে কোনো বিৰক্তিকৰ বিজ্ঞাপন নাই।\nইয়াৰ উপৰিও, ytbmp3.net নিৰন্তৰ ভাৱে আন বহুতো সুবিধাৰ সৈতে আপগ্ৰেড আৰু আপডেট কৰা হৈছে, যাৰ ফলত ব্যৱহাৰকাৰীসকলে যিমান সম্ভৱ সুবিধাজনকভাৱে Youtube.com ভিডিঅ’ ডাউনলোড কৰাত সহায় কৰে।\nঅৱশেষত, যদি আপুনি আমাৰ “ইউটিউব ডাউনলোডাৰ” উপযোগী বুলি বিচাৰে, অনুগ্ৰহ কৰি ইয়াক ব্যৱহাৰ কৰিবলৈ এই ৱেবছাইটটো আপোনাৰ বন্ধুবৰ্গ আৰু পৰিয়ালৰ সৈতে ভাগ বতৰা কৰক। এইটো আমাৰ দলৰ বাবে এক বৃহৎ আধ্যাত্মিক সমৰ্থন।\nytbmp3.net সেৱা ব্যৱহাৰ কৰাৰ বাবে আপোনাক ধন্যবাদ\nডাউনলোড কৰিবলৈ সৰ্বশ্ৰেষ্ঠ


মানিক দেউৰ টিকনিডাল – প্ৰান্তৰ ভাগৱতী – ফটাঢোল\nমানিক দেউৰ টিকনিডাল – প্ৰান্তৰ ভাগৱতী\nআশীৰ দশকৰ প্ৰথম ভাগৰ কথা। আমি আঠ দহ বছৰীয়া। সেই সময়ত আমাৰ অঞ্চলত মানিক দেউৰ বেলেগ ডিমাণ্ড। মানিক দেউ মানুহজনো সৰবৰহী। মিঠা বৰণীয়া শীৰ্ণকায় শৰীৰ, পিন্ধনত ধুতী- পাঞ্জাবী, মুখত ধেমেলীয়া হাঁহি।পাতল চুলিকোছাৰ পিছফালে দীঘল টিকনি এডাল । এই বোলে পূজা এভাগ হে পাতিব লাগে,বিদ্যালয়ত সৰস্বতী পূজা, বিয়াৰ দিন চোৱা,অন্নপ্ৰাশন,ঘৰ লোৱা, দোকান লোৱা, কোনোবা ছোৱালী পুষ্পিতা হ’ল – যোগ কি পৰিল ? পতি হিতা নে পতিহীনা নে বেশ্যা নে আৰু কিবা কিবি !!! দান কি দিব লাগিব ; ৰাজহাঁহ এযোৰ নে ক’লা ছাগলী নে আন কিবা, ইত্যাদি নানান কামত মানিক দেউ বিনা বিফল ।\nবিয়াততো মানিক দেউক লাগিবই । আমাৰ খুৰা এজনৰ বিয়া। সকলো ধৰ্মীয় কাম-কাজৰ দায়িত্ব মানিক দেউৰ ওপৰতেই। সেই সময়ত বিয়া বুলিলে সকলো কাম ঘৰখনতে হৈছিল। মিঠাই বনোৱাৰ পৰা ভোজৰ ছাগলী কটালৈকে । কচাইৰ মাংস সেই সময়ত নাছিল বুলিয়ে ক’ব পাৰি ; সেইবাবে আমাৰ দৃষ্টি ভোজলৈ বুলি আনি থোৱা ছাগলী কেইটাৰ ওপৰতেই। ডাঙৰ কেৰাহীটোত ৰঙা জোল খিনিৰ ওপৰত ওপঙি থকা বগা তেল খিনি ! বৰ লোভৰ আছিল। ওচৰৰ বিদ্যালয়খনৰ পৰা ডেস্ক-বেঞ্চ আনি বিয়াৰ আগৰাতি ডেস্কৰ ওপৰত কাগজ পাৰি তাত গোলাপ,নাৰ্জী, তগৰ আদি ফুলবোৰ চিঙি চিঙি দি ওপৰত পলিথিন দি তলফালে টিপ গজাল মাৰি দিয়া হৈছিল । এই ফুল গোটোৱা, সজোৱা আদি কামবোৰ আমাৰ সৰু বোৰৰ দায়িত্বত আছিল । ছোৱালীবোৰে আম পাতৰ মালা বনাই দুৱাৰ বোৰত আৰি দিয়াৰ দায়িত্ব পালন কৰিছিল। বিয়াৰ দিনা কৰোবাক দায়িত্ব দিয়া হৈছিল মিঠাইৰ গুদাম ৰখীয়া, কাৰোবাক মানুহ মতা, কাৰোবাক ধৰ্মীয় কাম কাজৰ, কাৰোবাক ৰান্ধনিশাল চোৱা-চিতা ইত্যাদি । সেই সময়ত এসপ্তাহ মান আগতেই পেহী মাহী জেঠাই আদি আহিছিল বিয়া বুলি বহু কামত সহায়ও কৰি দিছিল। সেয়ে কোনো ৰসিক লোকে কিছু ধেমেলীয়া কামো কৰিছিল। দিনত পূজা- পাতল কৰি মানি়কদেউ ভাগৰত আবেলি ক্ষন্তেক জিৰণি লৈছিল মিঠাই থোৱা ৰুমটোৰ সৰু বিচনাখনত। ৰাতি আকৌ দৰাৰ লগত গৈ বিয়াৰ কৰ্মখিনি আছেই। ৰসগোল্লা বুন্দিয়া ক্ৰীম দৈ আদিৰে ৰুমটো ঠাহ খাই আছিল । কোনবা টলকত কোনোবা এটাই আহি শুই থকা মানিক দেউৰ দীঘল টিকনি ডালৰ পিছফালে বনগুটিত চিলাই লোৱা বুন্দিয়াৰ টিকনি এডাল যুৰি দিলেহি নহয়! দেউ সন্ধিয়া বিয়াৰ ভৰপক সময়ত উঠি আহি যেনিয়েই গৈছে বুন্দিয়াৰ টিকনিও এবাৰ জাপান এপাক চাইনা ফুৰি আহিছে । দেউৰ টিকনিৰ তলত গুজি দিয়া বনগুটিত চিলাই দিয়া হালধীয়া বুন্দিয়াৰ গুটিবোৰ দেখি কোনেও মুখেৰে একো ক’ব পৰা নাই।\nসকলোৰে মুখত দেউক দেখি মিচিকি হাঁহি। শেষত কিবা সন্দেহ হ’ল নেকি! মূৰৰ পিছফালে খেপিয়াই বনগুটিত চিলোৱা বুন্দিয়াৰ মালাডাল আঁতৰাই খঙত অগ্নিশৰ্মা হৈ ক’লে “মই আজি নাযাওঁ। কোনে বিয়া পাতি দিয়ে দিব। মই কিন্ত কেতিয়াও নাযাওঁ ।”\nকথা বিষম দেখি ডাঙৰ সকলৰ বহুত বুজনিৰ অন্তত দেউ দৰাৰ লগত যাবলৈ ৰাজি হ’ল। অৱশ্যে সন্দেহজনক দুটামান খটাসুৰ যি এই কামটো কৰিব পাৰে সিহঁত কেইটামানক দৰাৰ লগত নিনিয়াৰ বিনিময়ত মানিক দেউ যাবলৈ মান্তি হ’ল। তেতিয়াৰ দিনত দৰাৰ লগত যোৱাটো এটা সাংঘাতিক কথা। দৰাৰ লগত যাবলৈ বাচত সৰুবোৰে স্থান লাভ কৰাটো আজিকালিৰ APSC ত স্থান লাভ কৰাৰ দৰে কথা আছিল। এজন ডাঙৰ গহীন গম্ভীৰ খুুৰা বা বৰদেউতাই পেন কাগজ লৈ এখন লিষ্ট তৈয়াৰ কৰে য’ত আমাৰ দৰে ধিটিঙা বোৰৰ স্থান লাভ কৰাৰ আশা খুবেই ক্ষীণ থাকে। যি লিষ্ট বনায় তেওঁক কিবাকিবি সিধা যোগান ধৰিলেহে লিষ্টত নাম উঠিব। যেনে- তামোল-পাণ, গুৰত তিয়োৱা মান ধপাত, স্পেচিয়েল চাহ ইত্যাদি । সেইদিনা দৰাৰ লগত যাবলৈ এখন বাচ, এখন মেটাদৰ ( মেটাদৰ খন মনত পৰিলে মনটো কিবা লাগি যায়। বহুত ভাগ্যৰ মূৰত আমি সেইখনত উঠিছিলো। আজিৰ প্ৰজন্মই নেটত চালেহে গম পাব মেটাদৰ কি বস্তু।) আৰু আমাৰ এম্বেচাডৰ গাড়ী খন আৰু এখন ফিয়েট গাড়ী। মানিক দেউ উঠিল ফিয়েট গাড়ীত। সেইখনতে আছিল আকৌ একেই বদমাছি কৰা দুটামান। সেইসময়ত আজিৰ দৰে পানীয় বিধৰ প্ৰচলন প্ৰায় নাছিল বুলিয়েই ক’ব পাৰি । কোনো কোনোৱে শিৱ বাবাৰ প্ৰসাদ ভাগ গ্ৰহণ কৰিছিল বিশেষকৈ বিয়া বাৰু , মাঘৰ বিহু ইত্যাদি ফূৰ্তিৰ দিনবোৰত। মানিক দেউৱে সাধাৰণতে বিড়ি বা পেপৰ হোঁপে। সেয়ে কোনোবা এটাই চিগেৰেটত অলপ ভাং মিলাই এটা মানিক দেউক খাবলৈ দিলে। তেতিয়াৰ দিনত চিগেৰেট অলপ বিলাসী বস্তুৱে। সকলোৱে খাব নোৱাৰেই। গতিকে মানিক দেউৱে কইনা ঘৰলৈ গৈ থাকোতেই বিনা চিন্তাই চিগেৰেট পাই সেই ভাং মিলাই থোৱা চিগেৰেটত কেইটান মান মাৰিলে। কইনাৰ ঘৰ দৰা ঘৰৰ পৰা তিনি ঘন্টা মানৰ দূৰত্বত। সেয়ে অলপ জিৰণি ল’বলৈ দৰা পাৰ্টিৰ ব্যৱস্থা বেলেগ এটা ঘৰত কৰিছিল । তাত জিৰাই মেলি মহিলা সকলে মেক আপ আদি কৰি কইনা ঘৰলৈ যাব। মানিক দেউৱে গাড়ীৰ পৰা নামিয়ে যি বিচনা ল’লে, নমাৰ নামেই নাই । অলপ পিছত “মোক উৰাই নিলে,উৰাই নিলে ” বুলি চিঞৰিবলৈ লাগিল। সকলোৰে তেতিয়াহে হুচ্ আহিল। লগে লগে নানান জন কবিৰাজ ওলাল । এই বোলে বেলপাতৰ ৰস খুওৱা, কলগছত ছুৰী মাৰি তাৰপৰা ওলোৱা পানী খুওৱা, চেনি খুওৱা ইত্যাদি নানান চিকিৎসাৰ অন্তত মানিক দেউৱে চকু মেলিলে। তাৰ পিছত গা-পা ধুই কইনাৰ ঘৰলৈ দৰা লৈ ওলাল। লগতে সইত সইত কৈ শপত খালে আৰু কোনোৱে দিয়া পেপৰ নাখাওঁ বুলি ।সকলোৱে ভগবানক ধন্যবাদ দিলে। কিবা কাৰণত সেইদিনা মানিক দেউৰ নিচা নফটা হ’লে যে কি হ’ল হেঁতেন ! কিজানি ৰুক্মিনী হৰণৰ লেখীয়া কাহিনীয়ে হ’লহেঁতেন! কোনে জানে!!\n« মন্ত্ৰৰ ওলোটা প্ৰভাৱ — সোমকান্ত শইকীয়া\nবাপ শাস্ত্ৰ – অতুল নাথ »\nআগৰ কণ পঢ়িছিলোঁ৷ পিছৰখিনিও তামাম৷ ভাল লাগিল৷


Act 8 | AsmULB | STEP | স্তিফানক বধ কৰা কথাত চৌলৰো সন্মতি আছিল। সেই সময়ত যিৰূচালেমত থকা মণ্ডলীৰ বিৰুদ্ধে বৰ তাড়না হৈছিল আৰু পাঁচনিসকলৰ বাহিৰে আন বিশ্বাসীসকল সমগ্র যিহূদা আৰু চমৰিয়া দেশৰ ঠায়ে ঠায়ে সিচৰিত হৈ গ’ল।\n1স্তিফানক বধ কৰা কথাত চৌলৰো সন্মতি আছিল।\nসেই সময়ত যিৰূচালেমত থকা মণ্ডলীৰ বিৰুদ্ধে বৰ তাড়না হৈছিল আৰু পাঁচনিসকলৰ বাহিৰে আন বিশ্বাসীসকল সমগ্র যিহূদা আৰু চমৰিয়া দেশৰ ঠায়ে ঠায়ে সিচৰিত হৈ গ’ল। 2ভক্ত লোকসকলে স্তিফানক মৈদাম দিলে আৰু তেওঁৰ কাৰণে বৰকৈ ক্রন্দন কৰিলে। 3কিন্তু চৌলে ঘৰে ঘৰে গৈ পুৰুষ আৰু মহিলাক বলেৰে ধৰি আনি বন্দীশালত থৈ মণ্ডলীত উৎপাত কৰিব ধৰিলে।\n4কিন্তু, যিসকল বিশ্বাসী সিচৰিত হৈ গ’ল, তেওঁলোকে সকলো ঠাইতে শুভবার্তাৰ বাক্য প্রচাৰ কৰিলে। 5ফিলিপে চমৰীয়া নগৰলৈ গৈ খ্ৰীষ্টৰ কথা কবলৈ ধৰিলে।\n6তাতে ফিলিপে কৰা আচৰিত কৰ্মবোৰ শুনি আৰু দেখি লোকসকলে একান্ত মনেৰে তেওঁৰ কথা শুনিব ধৰিলে। 7কিয়নো অশুচি আত্মাই ধৰা অনেক মানুহৰ পৰা ভূতবোৰে আটাহ পাৰি ওলাই গল; বহুতো পক্ষাঘাত ৰোগী আৰু খোৰা লোকসকলক সুস্থ কৰা হল। 8তাতে সেই নগৰত মহা আনন্দ হ’ল।\n9সেই নগৰতে আগেয়ে মায়াকর্ম্ম অভ্যাস কৰা চিমোন নামেৰে এজন মানুহ আছিল। সেই মানুহ জনে চমৰীয়া বাসীৰ আগত নিজকে বৰ এজন লোক বুলি দাবী কৰি চমক লগাইছিল। 10সৰুৰ পৰা ডাঙৰলৈকে সকলো চমৰীয়া বাসীয়ে তেওঁৰ কথাত মনোযোগ দিছিল; তেওঁলোকে কৈছিল, “এইজন ঈশ্বৰৰ মহান শক্তিশালী ব্যক্তি”। 11তেওঁ ভালেমান দিন ধৰি মায়াকর্ম্মৰে চমক দেখুৱাৰ কাৰণে মানুহবোৰে তেওঁক মানিছিল।\n12কিন্তু ফিলিপে ঈশ্বৰৰ ৰাজ্য আৰু যীচু খ্ৰীষ্টৰ বিষয়ে ঘোষণা কৰাত তেওঁলোকে বিশ্বাস কৰিলে আৰু বিশ্বাস কৰা সকলো পুৰুষ আৰু মহিলাক বাপ্তিস্ম দিয়া হ’ল। 13পাছত সেই চিমোনে নিজেও বিশ্বাস কৰি বাপ্তিস্ম ল’লে; তাৰ পাছত তেওঁ ফিলিপৰ লগত থাকি আচৰিত চিন আৰু কার্যবোৰ সিদ্ধ হোৱা দেখি বিস্ময় মানিলে।\n14চমৰীয়া বাসীয়ে এনেদৰে ঈশ্বৰৰ বাক্য গ্ৰহণ কৰা শুনি যিৰূচলেমত থকা পাঁচনিসকলে পিতৰ আৰু যোহনক তেওঁলোকৰ ওচৰলৈ পঠিয়াই দিলে। 15পিতৰ আৰু যোহনে সেই ঠালৈ আহি তাত থকা লোকসকলে যেন পবিত্ৰ আত্মা পায়, তাৰ বাবে প্ৰাৰ্থনা কৰিলে। 16কিয়নো তেতিয়ালৈকে তেওঁলোকৰ ওপৰত পবিত্ৰ আত্মা অহা নাছিল; কেৱল তেওঁলোকক প্ৰভু যীচুৰ নামত বাপ্তিস্মহে দিয়া হৈছিল৷ 17পাছত পাঁচনিসকলে লোকসমূহৰ ওপৰত হাত থলে আৰু তেওঁলোকে তেতিয়া পবিত্ৰ আত্মা পালে।\n18চিমোনে যেতিয়া দেখিলে যে পাঁচনিসকলে হাত দিয়াত পবিত্ৰ আত্মা দান কৰা হৈছে, তেতিয়া তেওঁ পাঁচনিসকলক ধন যাচি কলে, 19“এই ক্ষমতা মোকো দিয়ক, ময়ো যেন যিজনৰ ওপৰতে হাত ৰাখো, তেওঁ যেন পবিত্ৰ আত্মা পায়।”\n20কিন্তু পিতৰে চিমোনক ক’লে, “তুমি আৰু তোমাৰ ধন ধ্বংস হওঁক; কিয়নো তুমি ভাবিলা ঈশ্বৰৰ দান ধনেৰে কিনিব পৰা যায়। 21আমাৰ এই কামত তোমাৰ কোনো ভাগ বা অংশ নাই, যিহেতু ঈশ্বৰৰ আগত তোমাৰ হৃদয় শুদ্ধ নহয়। 22তুমি এই দুষ্টতাৰ পৰা মন-পালটোৱা আৰু প্রভুৰ ওচৰত প্রার্থনা কৰা; হয়তো তোমাৰ মনৰ এই মন্দ চিন্তা তেওঁ ক্ষমাও কৰিব পাৰে। 23কিয়নো মই দেখিছোঁ, তোমাৰ মন তিতা পিত্তৰ নিচিনা আৰু তুমি পাপৰ বন্ধনত আছা”।\n24তেতিয়া চিমোনে উত্তৰ দিলে, “আপোনালোকে যি কৈছে, তাৰ কোনো কথাই মোৰ জীৱনত যেন নঘটে, এই কাৰণে আপোনালোকেই মোৰ বাবে প্রার্থনা কৰক।”\n25এইদৰে পিতৰ আৰু যোহনে প্রভুৰ বিষয়ে সাক্ষ্য দি বাক্য প্রচাৰ কৰি যিৰূচালেমলৈ উলটি আহিল; বাটত তেওঁলোকে চমৰীয়া সকলৰ বিভিন্ন গাৱঁত শুভবার্তা প্রচাৰ কৰিলে।\n26পাছত ঈশ্বৰৰ এজন দূতে ফিলিপক কলে, “উঠা, দক্ষিণ ফাললৈ যি পথ যিৰূচালেমৰ পৰা গাজালৈ নামি গৈছে, সেই পথেদি নামি যোৱা” (এই পথটো মৰুভূমিৰ মাজত আছিল)৷ 27তেতিয়া ফিলিপে প্রস্তুত হৈ সেই বাটেদি গ’ল। বাটত ইথিওপিয়া দেশৰ এজন মানুহক লগ পালে; তেওঁ ইথিওপিয়াৰ ৰাণী কান্দাকীৰ সকলো ধন-সম্পদ চোৱা-চিতা কৰা নপুংসক ৰাজ কর্মচাৰী আছিল। ঈশ্বৰৰ ভজনা কৰিবলৈ তেওঁ যিৰূচালেমলৈ আহিছিল। 28তেওঁ নিজৰ ৰথত বহি উভটি গৈ থাকোতে যিচয়া ভাববাদীৰ পুস্তক পঢ়ি গৈছিল।\n29এনে সময়তে আত্মাই ফিলিপক কলে, “তুমি কাষলৈ গৈ সেই ৰথৰ লগে লগে যোৱা”। 30তেতিয়া ফিলিপে ওচৰলৈ লৰি গৈ, তেওঁ যিচয়া ভাববাদীৰ পুস্তক পঢ়া শুনি সুধিলে, “আপুনি যি পঢ়িছে, সেই বিষয়ৰ অর্থ জানো বুজি পাইছে”? 31তেওঁ ক’লে- “কোনোবাই মোক বুজাই নিদিলে, মই কেনেকৈ বুজি পাম?” তাতে তেওঁ ফিলিপক ৰথত উঠি তেওঁৰ সৈতে বহিবলৈ অনুৰোধ কৰিলে।\n32শাস্ত্ৰৰ যি অংশটো তেওঁ পঢ়িছিল, সেয়া এই-\n“মাৰিবলৈ নিয়া মেৰ পোৱালিৰ নিচিনাকৈ তেওঁক আনিলে আৰু নোম কটীয়াৰ আগত ভেড়া পোৱালী নিজম হৈ থকাৰদৰে তেওঁ নিজৰ মুখ নেমেলিলে।\n33তেওঁ অপমানিত হোৱা কালত, ন্যায় বিচাৰ কৰা নহ’ল,\nতেওঁৰ বংশৰ কথা কোনে কব? কিয়নো পৃথিবীৰ পৰা তেওঁৰ জীৱন লৈ যোৱা হ’ল”।\n34এই কথা পঢ়ি নপুংসকে ফিলিপক সুধিলে, “মিনতি কৰিছোঁ, ভাববাদীয়ে কাৰ বিষয়ে এই কথা কৈছে? নিজৰ বিষয়ে নে অন্য কাৰোবাৰ বিষয়ে কৈছে?” 35তেতিয়া ফিলিপে মাত লগাই যিচয়া পুস্তকৰ এই শাস্ত্রাংশৰ পৰা আৰম্ভ কৰি তেওঁৰ আগত যীচুৰ শুভবার্তা প্রচাৰ কৰিলে।\n36এইদৰে বাটত যাওঁতে যাওঁতে এডোখৰ জলাশয়ৰ ওচৰ পোৱাত নপুংসকে কলে, “চাওঁক, ইয়াতে পানী আছে; গতিকে বাপ্তিস্ম লোৱাত এতিয়া মোৰ কি বাধা আছে?‘’ 37ফিলিপে কলে, “যদি সমস্ত মনেৰে বিশ্বাস কৰিছা, তেন্তে বাধা নাই।‘’ তেতিয়া বিষয়াজনে কলে, “যীচু খ্ৰীষ্ট ঈশ্বৰৰ পুত্ৰ, ইয়াক মই বিশ্বাস কৰিছোঁ।‘’ 38তাতে বিষয়াজনে ৰথ ৰাখিবলৈ আজ্ঞা কৰিলে৷ ফিলিপ আৰু নপুংসক বিষয়াজন পানীত নামিল; ফিলিপে তেওঁক বাপ্তিস্ম দিলে।\n39যেতিয়া তেওঁলোক পানীৰ পৰা উঠিল, প্রভুৰ আত্মাই ফিলিপক কাঢ়ি লৈ গল; তাতে নপুংসকে তেওঁক পুনৰ দেখা নাপালে৷ তেওঁ আনন্দ মনেৰে নিজ বাটে গুছি গ’ল। কিন্তু ফিলিপ পুনৰ আচদোদ নগৰত উপস্থিত হ’ল আৰু সেই অঞ্চলৰ সকলো নগৰে নগৰে গৈ শুভবার্ত্তা প্রচাৰ কৰি চীজাৰিয়া পালে।


ৰুখমাবাই - অসমীয়া ৱিকিপিডিয়া\n২২ চেপ্তেম্বৰ ১৮৬৪\n২৫ চেপ্তেম্বৰ ১৯৫৫\nৰুখমাবাই (ইংৰাজী: Rukhmabai ; ২২ নবেম্বৰ ১৮৬৩- ২৫ চেপ্তেম্বৰ ১৯৫৫) এগৰাকী ভাৰতীয় চিকিৎসক আৰু নাৰীবাদী আছিল। তেওঁ উপনিবেশ ভাৰতবৰ্ষৰ চিকিৎসা বৃত্তিত জড়িত প্ৰথম নাৰী চিকিৎসক আছিল। লগতে তেওঁক ১৮৮৪ চনৰ পৰা ১৮৮৮ চনলৈ চলা শিশু কন্যা বিবাহৰ এটা যুগান্তকাৰী গোচৰত জড়িত হোৱাৰ বাবে বিশেষবাবে জনা যায়। এই গোচৰটোৱে ব্ৰিটিছ ভাৰত আৰু ইংলেণ্ড বিভিন্ন বিষয়ৰ ওপৰত, বিশেষকৈ আইন বনাম পৰম্পৰা, সামাজিক সংস্কাৰ বনাম ৰক্ষণশীলতা আৰু নাৰীবাদ ৰাজহুৱা বিতৰ্কৰ সৃষ্টি কৰিছিল। অৱশেষত ইয়ে ১৮৯১ চনৰ সন্মতিৰ বয়স আইন (Age of Consent Act, 1891) গৃহীত হোৱাৰ বাট মুকলি কৰিছিল।\n2 ভিকাজী বনাম ৰুখমাবাই গোচৰ\nৰুখমাবাই এটা মাৰাঠী পৰিয়ালত জন্মগ্ৰহণ কৰিছিল। তেওঁৰ দেউতাকৰ নাম আছিল পাণ্ডুৰঙ্গ আৰু মাকৰ নাম আছিল জয়ন্তীবাই। তেওঁৰ দুবছৰ বয়সতে দেউতাক পাণ্ডুৰঙ্গৰ মৃত্যু হয়। মাকৰ তেতিয়া বয়স মাত্ৰ সোতৰ বছৰ। গিৰিয়েকৰ মৃত্যুৰ পিছত জয়ন্তীবায়ে বোম্বেৰ বিখ্যাত চিকিৎসক আৰু সমাজকৰ্মী বিপত্নীক ডাঃ সখাৰাম অৰ্জুনক বিবাহ কৰায়।\nএঘাৰ বছৰ বয়স হোৱাত ৰুখমাবাইক সখাৰাম অৰ্জুনৰে সম্পৰ্কীয় ভায়েক ঊনৈশ বছৰীয়া ভায়েক দাদাজী ভিকাজীৰ সৈতে বিয়া দিয়ে। চুক্তি কৰা হয় যে ভিকাজী ঘৰজোঁৱাই হৈ থাকিব। বিয়াৰ ছমাহ পাছতে ৰুখমাবাই বয়ঃসন্ধিত উপনীত হয়। ইয়াৰ পিছতে পৰম্পৰাগত গৰ্ভধান অনুষ্ঠানৰ আয়োজন কৰা হয়। গৰ্ভধান অনুষ্ঠানৰ পিছতে স্বামী-স্ত্ৰীয়ে সহবাস কৰিব পাৰে। কিন্তু সখাৰাম নিজেই এজন প্ৰখ্যাত চিকিৎসক আৰু সংস্কাৰবাদী প্ৰৱণতাৰ ব্যক্তি হোৱা বাবে ইমান কম বয়সতে সতীয়া জীয়েকক সহবাস কৰাৰ অনুমতি নিদিলে।\nইয়াতে দাদাজী ভিকাজী ৰুষ্ট হয়। ভিকাজীৰ মাকৰ মৃত্যু হোৱাত তেওঁ সখাৰাম অৰ্জুনৰ ঘৰখন এৰি মোমায়েক নাৰায়ণ ধুৰমাজীৰ ঘৰত থাকিবলৈ গুছি যায়।\nইফালে একে সময়তে ৰুখমাবায়ে ফ্ৰি চাৰ্চ মিচন গ্ৰন্থাগাৰৰ পৰা কিতাপ-পত্ৰ নি ঘৰতে পঢ়িবলৈ ল’লে। ধৰ্মীয় আৰু সামাজিক সংস্কাৰকসকলৰ সৈতে থকা তেওঁৰ সতীয়া পিতৃৰ সম্পৰ্ক থকাৰ বাবে তেৱোঁ বিষ্ণু শাস্ত্ৰী পণ্ডিতৰ দৰে বহুতো বিশিষ্ট্য লোকৰ সংস্পৰ্শলৈ আহিল। ইউৰোপীয় পুৰুষ-মহিলাসকলৰ সৈতে হোৱা সংস্পৰ্শই তেওঁ উদাৰ সংস্কাৰবাদৰ সৈতে পৰিচিত কৰায়। তেওঁ নিয়মীয়াকৈ মাকৰ সৈতে প্ৰাৰ্থনা সমাজৰ সাপ্তাহিক বৈঠকত উপস্থিত থাকিবলৈ ল'লে।\nবাৰ বছৰ বয়সীয়া ৰুখমাবায়ে ভিকাজীৰ সৈতে বসবাস কৰিবলৈ অস্বীকাৰ কৰে। তেওঁৰ এই মনোভাৱক সতীয়া দেউতাকেও সমৰ্থন কৰিলে।\nভিকাজী বনাম ৰুখমাবাই গোচৰ[সম্পাদনা কৰক]\n১৮৮৪ চনৰ মাৰ্চত ভিকাজীয়ে আইনজীৱী চক আৰু ৱাকাৰৰ যোগেদি ৰুখমাবাইৰ সৈতে সম্পৰ্ক কৰাত বাধা নিদিবলৈ সখাৰাম অৰ্জুনলৈ এখন আইনী জাননী প্ৰেৰণ কৰে। প্ৰত্যুত্তৰত অৰ্জুনেও আইনজীৱী পেইন-গিলবাৰ্ট আৰু চায়নীৰ যোগেদি ৰুখমাবাই কিয় ভিকাজীৰ সৈতে নাথাকে, তাৰ কাৰম দৰ্শায়।\n১৮৮৫ চনত আদালতত ভিকাজী বনাম ৰুখমাবাই ১৮৮৫ শিৰোনামেৰে বিবাহ সংক্ৰান্তীয় অধিকাৰ পুনঃস্থাপনাৰ শুনানী লোৱা হয়।বিচাৰপতি ৰবাৰ্ট হিৱ পিনহিয়ে ৰায়দান কৰি কৰি কয় যে এই ক্ষেত্ৰত অধিকাৰ পুনঃস্থাপনাৰ ইংৰাজ আইন এই ক্ষেত্ৰ প্ৰযোজ্য নহয়। কাৰণ ইংৰাজ আইন সন্মতি থকা প্ৰাপ্তবয়স্কৰ ক্ষেত্ৰতহে প্ৰযোজ্য। হিন্দু আইনৰ ক্ষেত্ৰতো ইয়াৰ কোনো উদাহৰণ বিচাৰি পোৱা নগ’ল। তেওঁ ঘোষণা কৰে যে ‘শৈশৱৰ অসহায় অৱস্থা’ত ৰুখমাবাইক বিয়া দিয়া হৈছিল আৰু এতিয়া এগৰাকী যুৱতী নাৰীক তেওঁ জোৰ জৱৰদস্তী কৰিব নোৱাৰে।\nএই ৰায়ে সমাজৰ বিভিন্ন স্তৰত বিতৰ্কৰ সৃষ্টি কৰিছিল। বিশ্বনাথ নাৰায়ণ মান্দলিকৰ এখন ইঙ্গ-মাৰাঠী সাপ্তাহিকে ভিকাজীৰ পক্ষ লৈছিল। পুণেৰ পৰা প্ৰকাশিত বাল গঙ্গাধৰ তিলকৰ সাপ্তাহিক পত্ৰিকা মাহৰাট্টাই লিখিছিল যে ন্যায়াধীশ পিনহি হিন্দু আইনৰ আত্মাৰ বিষয়ে জ্ঞাত নহয় আৰু সেয়েহে তেওঁ সহিংস উপায়ে ইয়াৰ সংস্কাৰ বিচাৰিছে। বিচাৰৰ সময়চোৱাত টাইমছ্ অফ ইণ্ডিয়াত এজনী হিন্দু নাৰী ছদ্মনামেৰে এলানি প্ৰবন্ধ প্ৰকাশিত হৈছিল। ১৮৮৭ চনত ন্যায়াধীশ ফাৰানে হিন্দু আইনৰ বাখ্যা ব্যৱহাৰ কৰি আদেশ দিয়ে যে হয় ৰুখমাবাই ভিকাজীৰ সৈতে বাস কৰক, নহয় ছমাহ কাৰাবৰণ কৰক। ৰুখমাবায়ে ছমাহ কাৰাবৰণ কৰাটোকে উচিত বুলি বিবেচনা কৰিলে। ইয়াৰ ফলত আৰু সামাজিক বিতৰ্কৰ সৃষ্টি হয়। বালগংগাধৰ তিলকে কেশৰীত লিখিলে যে এয়া ইংৰাজী শিক্ষাৰে ফল। হিন্দু এতিয়া বিপদগ্ৰস্থ। অন্যহাতে মেক্সমুলাৰে লিখিছিল যে লিখিছিল যে আইনৰ পথেৰে এই বিবাদৰ অন্ত নপৰিব। ৰুখমাবাইৰ শিক্ষাই তেওঁক নিজৰ পছন্দৰ শ্ৰেষ্ঠ বিচাৰক কৰি গঢ়ি তুলিছে।\n↑ 1.0 1.1 1.2 1.3 1.4 Chandra, Sudhir (2008) (en ভাষাত). Enslaved Daughters: Colonialism, Law and Women's Rights. Oxford University Press. doi:10.1093/acprof:oso/9780195695731.001.0001. ISBN 978-0-19-569573-1. http://www.oxfordscholarship.com/view/10.1093/acprof:oso/9780195695731.001.0001/acprof-9780195695731.\n↑ 2.0 2.1 Anagol-Mcginn, Padma (1992). "The Age of Consent Act (1891) Reconsidered: Women's Perspectives and Participation in the Child-Marriage Controversy in India". South Asia Research খণ্ড 12 (2): 100–118. doi:10.1177/026272809201200202.\n↑ Burton, Antoinette (1998-03-30) (en ভাষাত). At the Heart of the Empire: Indians and the Colonial Encounter in Late-Victorian Britain. University of California Press. ISBN 978-0-520-91945-7. https://books.google.com/books?id=KCdeI2FMsp0C.\n↑ Chandra, Sudhir (2008). "Rukhmabai and Her Case". In Chandra, Sudhir. Enslaved Daughters. Oxford University Press. পৃষ্ঠা. 15–41. doi:10.1093/acprof:oso/9780195695731.003.0001. ISBN 9780195695731.\n↑ Lahiri, Shompa (2013-10-18). Indians in Britain: Anglo-Indian Encounters, Race and Identity, 1880-1930. Routledge. পৃষ্ঠা. 13–. ISBN 9781135264468. https://books.google.com/books?id=sfGOAQAAQBAJ&pg=PA13। আহৰণ কৰা হৈছে:4March 2014.\n↑ Chandra, Sudhir (1996). "Rukhmabai: Debate over Woman's Right to Her Person". Economic and Political Weekly খণ্ড 31 (44): 2937–2947.\n↑ Robb, George; Erber, Nancy (1999). Disorder in the Court: Trials and Sexual Conflict at the Turn of the Century. Springer. পৃষ্ঠা. 42–44.\n"https://as.wikipedia.org/w/index.php?title=ৰুখমাবাই&oldid=267858"ৰ পৰা অনা হৈছে\nএই পৃষ্ঠাখন ১৫ মাৰ্চ, ২০২১ তাৰিখে ১৭:২৫ বজাত অন্তিম সংশোধন কৰা হৈছিল।


অসমৰ বিজেপি চৰকাৰ ডিজিটেল মিডিয়াক ‘কণ্ঠৰুদ্ধ’ কৰিবলৈ উঠি পৰি লাগিছে কিয়?\nঅসমৰ তথ্য দপ্তৰৰো দায়িত্বত থকা মুখ্য মন্ত্ৰীয়ে নতুন ৰাজ্যিক বিজ্ঞাপন নীতি শীঘ্ৰে চূড়ান্ত কৰাৰ বাবেও নিৰ্দেশ দিছিল। মুখ্য মন্ত্ৰীৰ নিৰ্দেশৰ ৬ মাহৰ পিছতো নতুন ডিজিটেল সঞ্চালকালয় বা নতুন বিজ্ঞাপন নীতি কিয় প্ৰস্তুত নহ’ল সেইটো আচৰিত।\nগুৱাহাটী , September 25, 2018 10:57 pm\nৰাজীৱ প্ৰকাশ বৰুৱা। ফাইল ছবি।\nপ্ৰধান মন্ত্ৰী নৰেন্দ্ৰ মোদীয়ে যি সময়ত ভাৰতৰ প্ৰতিটো কোণকে ডিজিটেলি সবল কৰি তোলাটো নিশ্চিত কৰাৰ বাবে তেওঁৰ সৰ্বোচ্চ চেষ্টা কৰিছে, সেই সময়ত আশ্চৰ্য্যজনকভাৱে অসমৰ বিজেপি-নেতৃত্বাধীন চৰকাৰখনে ‘কণ্ঠ ৰোধ’ কৰিব খুজিছে ডিজিটেল মিডিয়াক।\nবিভিন্ন অসুবিধা সত্বেও, অসমত ডিজিটেল মিডিয়াসমূহে মাত্ৰ গা কৰি উঠিবলৈ ধৰা মুহূৰ্ততে, ৰাজ্যৰ তথ্য আৰু জন সংযোগ বিভাগে ডিজিটেল সাংবাদিকসকলক স্বীকৃতি দিবলৈ চিধাচিধিকৈ অস্বীকাৰ কৰিছে।\nডি আই পি আৰ-ৰ এই স্বীকৃতি অসমৰ প্ৰত্যেক সাংবাদিকৰ বাবে অত্যন্ত গুৰুত্বপূৰ্ণ। ৰাজ্যৰ সচিবালয় আৰু আন উচ্চ নিৰাপত্তা এলেকাসমূহত চৰকাৰৰ এই স্বীকৃতি পত্ৰ অবিহনে প্ৰৱেশৰ অনুমতি দিয়া নহয়।\nঅসম প্ৰে’ছ স্বীকৃতি সমিতিয়ে যোৱা ২০ ছেপ্তেম্বৰত ১৬০ৰ ভিতৰত ২০ গৰাকীৰ নামত অনুমোদন জনাইছে। সভাখনত অধ্যক্ষতা কৰিছিল সমিতিখনৰ অধ্যক্ষ অতিৰিক্ত মুখ্য সচিব কুমাৰ সঞ্জয় কৃষ্ণাই।\nদুৰ্ভাগ্যজনকভাৱে অসম চৰকাৰৰ ফালৰ পৰা এজনো ডিজিটেল সাংবাদিকক স্বীকৃতি প্ৰদান কৰা হোৱা নাই। এতিয়া প্ৰে’ছ স্বীকৃতি পত্ৰ নোহোৱাৰ ফলত ‘ক্ষমতাৰ কৰিদৰ’ত নিষিদ্ধ হ’ব ডিজিটেল সাংবাদিকৰ আহ-যাহ।\nডিজিটেল মিডিয়াৰ স্বীকৃতি অস্বীকাৰ কৰি অসম চৰকাৰে কোনো বিভাগীয় বিবৃতি জাৰি কৰা নাই যদিও, তথ্য আৰু জন সম্পৰ্ক বিভাগৰ সঞ্চালক ৰাজীৱ প্ৰকাশ বৰুৱাই কৈছে যে সমিতিখনে আইন অনুসৰি কাম কৰিছে।\nআশ্চৰ্য্যজনকভাৱে ডি আই পি আৰে এতিয়াও মৰকামোৰ মাৰি আছে আওপুৰণি আছাম প্ৰে’ছ কৰেছপ’ণ্ডেণ্টছ (এক্ৰিদিটে’শ্বন/ ৰিকাগনিশ্বন) বিধি, ১৯৮৯ত যি ইলেক্ট্ৰনিক আৰু ডিজিটেল মিডিয়াক সামৰি লোৱা নাই।\nবিধিটো ইলেক্ট্ৰনিক মিডিয়াক লৈয়ো নিমাত যদিও, সমিতিয়ে কিন্তু ইলেক্ট্ৰনিক মিডিয়া, বিশেষকৈ ছেটেলাইট টিভিসমূহত কৰ্মৰত সাংবাদিকক স্বীকৃতি দিয়াৰ সিদ্ধান্ত গ্ৰহণ কৰিছে। কিন্তু ১৯৮৯ চনত প্ৰস্তুত বিধিৰ দোহাই দি বাদ দিয়া হৈছে ডিজিটেল সাংবাদিকসকলক।\nতাৰোপৰি ২৪ ছেপ্তেম্বৰৰ পৰা আৰম্ভ হোৱা অসম বিধান সভাৰ শৰৎকালীন অধিৱেশনত সদনৰ কাৰ্য্যাৱলী পৰিৱেশনৰ বাবে ডিজিটেল সাংবাদিকসকলক প্ৰৱেশৰ অনুমতি দিয়া হোৱা নাই।\nডিজিটেল ইণ্ডিয়া বিষয়ত প্ৰধান মন্ত্ৰী মোদীৰ দৃষ্টিভংগিক অসমৰ মুখ্য মন্ত্ৰী সৰ্বানন্দ সোণোৱালে সদায় আওৰাই অহাৰ সময়ত ডিজিটেল সাংবাদিকক স্বীকৃতি আৰু ৰাজ্যৰ বিধান সভাত প্ৰৱেশ নিষিদ্ধ কৰাৰ এই দ্বৈত অধ্যায় অশ্চৰ্য্যজনক।\nসোণোৱালে যোৱা ২৮ মাৰ্চত ঘোষণা কৰিছিল যে অসমৰ তথ্য বিভাগটোৰ পুনৰ গঠন কৰা হ’ব আৰু ডিজিটেল মিডিয়াৰ বাবে এটা নতুন সঞ্চালকালয় সৃষ্টি কৰা হ’ব। গণ মাধ্যমসমূহৰ পৰিৱৰ্তিত ধাৰাৰ সৈতে তাল মিলাই ইয়াক অধিক উৎপাদনশীল কৰি তোলাৰ বাবে মুখ্য মন্ত্ৰীয়ে তথ্য বিভাগটো পুনৰ গঠনৰ নিৰ্দেশ দিছিল।\nঅসমৰ তথ্য দপ্তৰৰো দায়িত্বত থকা মুখ্য মন্ত্ৰীয়ে নতুন ৰাজ্যিক বিজ্ঞাপন নীতি শীঘ্ৰে চূড়ান্ত কৰাৰ বাবেও নিৰ্দেশ দিছিল।\nমুখ্য মন্ত্ৰীৰ নিৰ্দেশৰ ৬ মাহৰ পিছতো নতুন দিজিতেল সঞ্চালকালয় বা নতুন বিজ্ঞাপন নীতি কিয় প্ৰস্তুত নহ’ল সেইটো আচৰিত।\nএইটো এই কাৰণে নেকি যে তথ্য আৰু জন সম্পৰ্কৰ সঞ্চালক ৰাজীৱ প্ৰকাশ বৰুৱাৰ উদ্যমহীন মনোবৃত্তিৰ বাবেই সোণোৱালৰ দুয়োটা নিৰ্দেশেই যোৱা ৬ মাহত কাৰ্য্যকৰী হোৱা নাই?\nনে, এইটো এটা কুশলগত পদক্ষেপ, আৰু কাৰ্য্যকাল বৃদ্ধিৰ বাবে বৰুৱাৰ আবেদনৰ সৈতে সম্পৰ্কিত? বিভাগীয় ৰেকৰ্ড অনুসৰি তেওঁ ৩০ ছেপ্তেম্বৰত অৱসৰ হ’ব লগীয়া আছে। ৰাজীৱ প্ৰকাশ বৰুৱা মুখ্য মন্ত্ৰী সৰ্বানন্দ সোণোৱালৰ মিডিয়া পৰামৰ্শদাতা হৃষীকেশ গোস্বামীৰ খুব ঘনিষ্ঠ।\nগোস্বামী আকৌ হৰেন্দ্ৰ নাথ বৰুৱা স্মৃতি ন্যাসৰ সচিব। তথ্য আৰু জনসংযোগৰ সঞ্চালক হ’ল হৰেন্দ্ৰ নাথ বৰুৱাৰ পুত্ৰ।


Phenamin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Phenamin ar byavahar, ppali, parshwakriya, upkaar, kriya-pratikriya aaru satarkatabani\nPhenamin ৰ লাভ আৰু ব্যৱহাৰসমূহ- Phenamin Benefits & Uses in Assamese- Phenamin ar laabh aaru byavaharsamuh\nPhenamin ৰ পালি আৰু সেয়া কেনেদৰে ল'ব- Phenamin Dosage & How to Take in Assamese - Phenamin ar paali aaru xeya kenedore lobo\nPhenamin ৰ পাৰ্শ্চক্ৰিয়াসমূহ- Phenamin Side Effects in Assamese- Phenamin ar parshwakriyasamuh\nPhenamin সংক্ৰান্ত সতৰ্কতাবাণীসমূহ- Phenamin Related Warnings in Assamese- Phenamin xonkranta xatarkatabanisamuh\nঅইন দৰৱৰ সৈতে Phenaminৰ গুৰুতৰ ক্ৰিয়া-প্ৰতিক্ৰিয়া- Severe Interaction of Phenamin with Other Drugs in Assamese- Oinor xoite Phenamin ar gurutor kriya-pratikriya\nPhenamin মতভেদসমূহ- Phenamin Contraindications in Assamese- Phenamin nishedhsamuh\nPhenamin ৰ বিষয়ে সততে সোধা প্ৰশ্নসমূহ- Frequently asked Questions about Phenamin in Assamese- Phenamin ar bikhoye satate xodha prashnasamuh\nখাদ্য আৰু মদৰ সৈতে Phenamin ক্ৰিয়া-প্ৰতিক্ৰিয়া- Phenamin Interactions with Food and Alcohol in Assamese- khadya aaru modor xoite Phenamin kriya-pratikriya\nPhenamin ৰ লাভ আৰু ব্যৱহাৰসমূহ - Phenamin Benefits & Uses in Assamese - Phenamin ar laabh aaru byavaharsamuh\nPhenamin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPhenamin ৰ পালি আৰু সেয়া কেনেদৰে ল'ব - Phenamin Dosage & How to Take in Assamese - Phenamin ar paali aaru xeya kenedore lobo\nPhenamin-ৰ উপাদানসমূহ - Phenamin Active Ingredients in Assamese - Phenamin-ar upadaansamuh\nPhenamin ৰ পাৰ্শ্চক্ৰিয়াসমূহ - Phenamin Side Effects in Assamese - Phenamin ar parshwakriyasamuh\nগৱেষণাৰ ভিত্তিত, Phenamin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPhenamin সংক্ৰান্ত সতৰ্কতাবাণীসমূহ - Phenamin Related Warnings in Assamese - Phenamin xonkranta xatarkatabanisamuh\nPhenamin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Phenaminএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Phenamin পুনৰাই গ্ৰহণ নকৰিব।\nPhenamin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Phenaminৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Phenamin গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Phenamin কি প্ৰভাৱ দেখা গৈছে?\nবৃক্ক ৰ বাবে Phenamin সম্পূৰ্ণৰূপে সুৰক্ষিত।\nযকৃতত Phenamin কি প্ৰভাৱ দেখা গৈছে?\nকলিজা ৰ বাবে Phenamin কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Phenamin ৰ কি প্ৰভাৱ দেখা গৈছে?\nPhenaminৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Phenaminৰ গুৰুতৰ ক্ৰিয়া-প্ৰতিক্ৰিয়া - Severe Interaction of Phenamin with Other Drugs in Assamese - Oinor xoite Phenamin ar gurutor kriya-pratikriya\nPhenamin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPhenamin মতভেদসমূহ - Phenamin Contraindications in Assamese - Phenamin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Phenamin লোৱা অনুচিত যাতে -\nPhenamin ৰ বিষয়ে সততে সোধা প্ৰশ্নসমূহ - Frequently asked Questions about Phenamin in Assamese - Phenamin ar bikhoye satate xodha prashnasamuh\nএই Phenamin-এ অভ্য়াস বা নিচাৰ সৃষ্টি কৰে নেকি?\nনহয়, Phenamin আসক্তি সৃষ্টি কাৰক বুলি কোনো সাক্ষ্য নাই।\nPhenamin লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Phenamin লওক।\nহয়, মানসিক বিসংগতিৰ চিকিত্সাৰ ক্ষেত্ৰত Phenaminৰ ব্যৱহাৰ উপকাৰী।\nখাদ্য আৰু মদৰ সৈতে Phenamin ক্ৰিয়া-প্ৰতিক্ৰিয়া - Phenamin Interactions with Food and Alcohol in Assamese - khadya aaru modor xoite Phenamin kriya-pratikriya\nখাদ্য আৰু Phenaminৰ ক্ৰিয়া-প্ৰতিক্ৰিয়া\nখাদ্যৰ সৈতে Phenamin লোৱাটোৱে একো সমস্যাৰ সৃষ্টি নকৰে।\nমদ আৰু Phenaminৰ মাজৰ প্ৰতিক্ৰিয়া\nPhenamin আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।


মৌ পালন : — বিকাশপেডিয়া\nমূল পৃষ্ঠা / কৃষি / ৰেচম শিল্প / মৌ পালন :\nমৌ পালনৰ বিষয়ে লিখা হৈছে ।\nভ্ৰাতৃপ্ৰতিম ফটোগ্ৰাফাৰ বন্ধু ফৈজে(Faiz Rehmanফৈজ ৰহমান) এ সপ্তাহ মান আগত ফেচবুকত “A Beekeeper busy at work for honey making process…” শিৰোনামাৰে এখন ফটোগ্ৰাফ আপডেট দিছিল। প্ৰথম দৃষ্টিত ফটোখন মই বাহিৰৰ ক’ৰবাৰ যেনে পাইছিলোঁ, যিহেতু তেনেধৰণৰ দৃশ্য মই আমাৰ অঞ্চলত আগতে কেতিয়াও দেখা নাছিলোঁ।\nপিছলৈ ভালকৈ মনোযোগেৰে চোৱাত পিছফালে থকা পাহাৰ খনলৈ চকু গ’ল, ফটোৰ সেই পাহাৰখন চোন মোৰ চিৰ চিনাকি চান্দৰডিঙা পাহাৰেই হয়।\nআজিৰ কাহিনীৰ উৎস ফৈজৰ সেই ফটোখনৰ বিষয়বস্তুৰ অনুসন্ধান। অৱশ্যে যোৱা বছৰেই পশ্চিমবংগ পৰা নামনি অসমৰ ধুবুৰী জিলাৰ চান্দৰডিঙা অঞ্চললৈ আহিছিল কেই জনমান উদ্যমী কৰ্মঠ যুৱক।\nনিচেই কম আনুষ্ঠানিক শিক্ষা থকা সেই যুৱক কেইজন অসমলৈ আহিছিল এটা সপোনক সাৰথি কৰি জীৱিকাৰ পথ উলিয়াবলৈ মাথো ৩/৪ সপ্তাহৰ বাবে। নাই, তেওঁলোক কোনো প্ৰডাক্ট বিক্ৰী কৰিবলৈ বা কোনো ঠিকাদাৰৰ বনুৱাহৈ অহা নাছিল।\nতেওঁলোক আহিছিল কৃষকৰ সাৰথি হৈ, আনৰ উপকাৰ কৰিও যোৱা বছৰ তেওঁলোকে নিজৰ পৰিয়াললৈ লৈ যাবলৈ সক্ষম হৈছিল এক ভাল অংকৰ মুনাফা। স্থানীয় কৃষকক দি গৈছিল এক অনন্য উদাহৰণ… যাৰ পৰা শিকিবলগীয়া ভালেখিনি আছে।\nফৈজৰ ফটোখন আছিলে সৰিয়হৰ খেতিৰ ওচৰত শাৰী শাৰীকৈ পতা কিছুমান মৌ বাকচৰ য’ত এজন মানুহে মৌজোল সংগ্ৰহৰ কাম কৰি আছে।\nআমাৰ অসমত এনেকৈ মুকলি পথাৰত শাৰী পাতি মৌ পালন কৰা মই দেখা নাই কেতিয়াও, বা ক’ৰবাত এনেকৈ মৌ-পালন কৰিলেও ইমান বৃহৎসংখ্যক বাকচৰ সতে মৌ-পালন দেখা মোৰ জীৱনত এয়াই প্ৰথম।\nএনেকুৱা দৃশ্য এটা স্বচক্ষে চাবলৈ পালে ভাল লাগিবই, সেয়ে পলম নকৰি উপস্থিত হ’লো ধুবুৰী জিলাৰ বিলাসীপাৰাৰ কাষৰ সেই ঠাই ডোখৰত য’ত ফৈজে ফটোখন তুলিছিলে।\n৩১নং ৰাষ্টীয় ঘাই পথৰ পৰাই দেখাপায় সেই বাকচবোৰ। দেখিলোঁ সৰিয়হৰ খেতিৰ ঠিক কাষতে পথাৰৰ মাজত প্ৰায় ১৫০টা মান মৌ-বাকচ শাৰীপাতি থোৱা আছে। কাষত এটা সৰু তম্বুঘৰ, পথৰ ওপৰতে গাড়ীখন থৈ চিধাই তম্বুঘৰটো পালোঁগৈ। মই মাত লাগোৱাত প্ৰথম অৱস্থাত অলপ চকখোৱাৰ দৰ হ’ল তেওঁলোক, তম্বুৰ ভিতৰত ৬জন মানুহ তাৰে ২জনে ৰাতিৰ সাজৰ ভাত বনোৱাৰ যা-যোগাৰ কৰি আছে। মই অসমীয়াতে অহাৰ উদ্দেশ্য কোৱাত তেওঁলোকৰ এজনে বাংলাৰে উত্তৰ দিলে…।\nমই এইবাৰ বাংলাত কোৱাত কথাখিনি বুজি পাই তাৰে এজনে চোলা এটা পিন্ধি তম্বুঘৰৰ পৰা ওলাই আহিল। তেখেতৰ নাম শ্যাম সুন্দৰ মণ্ডল, আৰু তেওঁৱে হ’ল পশ্চিমবংগৰ পৰা অহা এই মৌ-পালক দলটোৰ দলনেতা।\nতেখেতক মই এনেই ফুৰিব আৰু মৌপালন সম্পৰ্কে জানিব অহা বুলি কোৱাত মানুহ জনে নিজেই ক’লে “এই এলাকায় মধু চাষেৰ প্ৰচলন নাই বলে খবৰ পেয়েছিলাম দু বছৰ আগেই।\nগত বছৰ আমাদেৰ ওখান থেকে এখানে এসে ৮-১০ জন কৃষক সৰিষা ক্ষেতে মধু চাষ কৰে প্ৰচুৰ লাভবান হয়েছেন, তাই এবাৰ কিছু বেশী বাক্স নিয়ে আমৰা এসেছি”। তাৰ পিছত তেখেতৰ পৰা গ’ম পালোঁ এইবছৰ তেওঁলোক ১৮ জন আহিছে মালদা জিলাৰ শাহাপুৰৰ পৰা।\nএওঁলোক সকলোৱেই মৌ-পালক। প্ৰায় গোটেই বছৰে তেওঁলোকে বিহাৰ, পশ্চিমবঙ্গ, উৰিষ্যা আদি ঠাইত ভ্ৰাম্যমাণ হিচাবে মৌপালন কৰে।\nৰতনেহে ৰতন চিনি পায়, সেয়ে নামনি অসমৰ আটাইতকৈ বেছি সৰিয়হৰ খেতি (cluster) থকা এই অঞ্চল তেওঁলোকৰ বাবে এক অতি উপযোগী মৌ পালন ক্ষেত্ৰ, আৰু সেয়ে এই অঞ্চলৰ সৰিয়হৰ খেতিৰ খবৰ তেওঁলোকে হাজাৰ মাইল দূৰৰ পৰাই ৰাখিছে।\nঅঞ্চলটোৰ হাকামা, বামুনগাঁও, টিলাপাৰা, কেৰাভিটা, শালকোচা, ভোলাপাৰা, চলকাপাৰা, হাতীপোতা ইত্যাদি গাঁওবোৰত মিলাই কেৱল এই অঞ্চলতেই আছে নিৰৱচ্ছিন্ন ভাৱে প্ৰায় ১০ হাজাৰ হেক্টৰ সৰিয়হৰ খেতি।\nএই অঞ্চলবোৰৰ ৫ ঠাইত সেয়ে তেওঁলোকে শাৰীবদ্ধভাৱে বহাইছে ৫০০কৈও অধিক মৌ বাকচ। দিনে নিশাই তেওঁলোক মৌমাখিৰ পৰিচৰ্যাৰ লগতে নিৰ্ধাৰিত সময়ৰ পিছে পিছে মৌ কলনিৰ অৱস্থাৰ পৰ্যবেক্ষণ কৰে।\nশ্যাম সুন্দৰে কোৱা মতে মৌমাখিয়েহে কাম কৰে আমি কেৱল মৌমাখিৰ কিবা অসুবিধা হ’লে তাক আঁতৰ কৰিবলৈ যত্ন কৰো। আন জীৱ জন্তু পালনত থকা পৰিশ্ৰমৰ দৰে মৌ-পালনত শ্ৰমৰ সিমান প্ৰয়োজন নাই।\nবিশেষ স্কুলীয়া শিক্ষা এওঁলোকৰ কাৰোৰেই নাথাকিলেও এওঁলোকৰ মৌ-পালনৰ ব্যৱহাৰিক জ্ঞান অপৰিসীম, মৌমাখি সম্পৰ্কে পুংখানুপুংখভাৱে জানে এওঁলোকৰ প্ৰত্যেকেই।\nএই ক্ষেত্ৰত তেওঁলোকক প্ৰশিক্ষণ আৰু আৰ্থিকভাৱে সহায় কৰে ‘Malda Bee-keeping and honey processing cluster industrial co-operative society’ নামৰ এটা বেচৰকাৰী সন্থাই। প্ৰয়োজনত এই সন্থাই তেওঁলোকক বজাৰৰ সুবিধা আদিও কৰি দিয়ে।\nঅৱশ্যে ইয়াৰ বাবে মৌ-পালনক সকলে নিজৰ আয়ৰ ১০% আদায় দিব ল’গীয়া হয় সন্থাটোক। মৌমাখি পালনৰ বাবে তেওঁলোক ব্যৱহাৰ কৰে এপিছ মেলিফেৰা প্ৰজাতিৰ মৌমাখিৰ। এই মৌমাখিক ইউৰোপীয়ান মৌমাখি বুলিও জনা যায়।\nনিৰ্ধাৰিত মাপজোখ আৰু আকৃতিৰ কাঠেৰে সজা বাকচত মৌমাখি খিনিক বিজ্ঞানভিত্তিক পদ্ধতি অনুসৰি পালন কৰা হয়। প্ৰতিটো বাকচতে ৯টাৰ পৰা ১০টালৈকে ফ্ৰেম থাকে। বৰ্তমান পৃথিৱীত সিংহভাগ মৌ উৎপাদিত হয় এই এপিছ মেলিফেৰা প্ৰজাতিৰ মৌমাখিৰ মাধ্যমৰে।\nএই প্ৰজাতিৰ মৌমাখিৰ এটি বাকচৰ পৰা বছৰত ৫০ কেজিলৈকে মৌ পোৱা যায়। যাৰ সিংহভাগেই আহে সৰিয়হৰ খেতিৰ পৰা। সেয়ে সৰিয়হ খেতিৰ কাষতেই শাৰীবদ্ধকৈ শ্যাম সুন্দৰহঁতে বহাইছে মৌমাখিৰ বাকচবোৰ।\nহাজাৰ হাজাৰ মৌমাখিয়ে হালধীয়া সৰিয়হ ফুলৰ পৰা মৌ সংগ্ৰহ কৰি বাকচত জমা কৰিছে আৰু প্ৰতি ৬-৭ দিনৰ মূৰে-মূৰে সেই বাকচবোৰৰ পৰা বিশেষ পদ্ধতি ব্যৱহাৰ কৰি মৌজোল সংগ্ৰহ কৰিছে তেওঁলোকে। প্ৰতি বাকচত আছে প্ৰায় ২০ পৰা ৩০ হাজাৰ কৰ্মী মৌমাখি আৰু আছে এজনী ৰাণী মৌমাখি।\nৰাণীয়ে কণী পাৰে আৰু কৰ্মী মৌমাখিবোৰ গোটেই দিনটো সৰিয়হৰ ফুলে ফুলে উৰি পৰাগসংযোগ ঘটায় আৰু মৌ সংগ্ৰহ কৰে। মৌবোৰে প্ৰায় ৩ কিলোমিটাৰ দূৰৰ সৰিয়হ খেতিলৈকে যায় আৰু তাৰপৰা মৌ সংগ্ৰহ কৰে। প্ৰতিটো বাকচত পৰা প্ৰতি সপ্তাহত ১০ পৰা ১২ লিটাৰলৈ মৌ সংগ্ৰহ কৰা যায়।\nএইবাৰ অহা যাওঁক সৰিয়হ খেতিৰ লগত কৰা এই মৌমাখি পালনৰ আৰ্থিক দিশটোলৈ। বাকচ আৰু তাৰু তাৰ ভিতৰত থকা ফ্ৰেম খিনিৰ দাম প্ৰায় ১৫০০ টকা মান হয়গৈ। অৱশ্যে এটা বাকচ ভালকৈ ব্যৱহাৰ কৰিলে প্ৰায় ৮-১০ বছৰলৈ ভালে থাকে।\nমৌমাখি বোৰ বাকচৰে সৈতে কিনিব লগীয়া হ’লে দাম প্ৰায় ৩ হেজাৰ টকা মান। এই ক্ষেত্ৰতো তেওঁলোকক ওপৰত উল্লেখিত বে-চৰকাৰী সন্থাটোৱে সহায় কৰে। এটা বাকচৰ পৰা কেৱল সৰিয়হৰ বতৰতে আহৰণ কৰিব পাৰি অতি কমেও ২০ লিটাৰ মৌ।\nবজাৰত মৌৰ মূল্য লিটাৰে প্ৰতি ৩০০ পৰা ৪০০ টকালৈ অৰ্থাৎ একোটা বাকচৰ পৰা কমেও ৬ হাজাৰ টকাৰ মৌজোল বিক্ৰী কৰিব পৰা যায়। কেৱল সেয়াই নে! সৰিয়হৰ খেতিত মৌমাখি থাকিলে সেই খেতিত স্বাভাৱিকতকৈ ৩০ পৰা ৩৫ শতাংশৰ ফলন বাঢ়ি যায় কাৰণ মৌমাখি সৰিয়হৰ ফুলত যি পৰাগায়ন ঘটায় তাৰ ফলস্বৰূপে সৰিয়হৰ গুটি ডাঙৰ আৰু ফচলৰ পৰিমান বৃদ্ধি হয়।\nসেয়াও মৌ পালনৰ এক উল্লেখনীয় অৱদান। তেওঁলোকৰ কেম্পৰ কাষতেই ল’গ পাইছিলোঁ শিক্ষক তথা খেতিয়ক আজিজুল ডাঙৰীয়াক।\nতেখেতৰ মতে যোৱা বছৰ এওঁলোকে ইয়ালৈ মৌমাখি বোৰ অনাৰ পিছত সৰিয়হৰ খেতিত আন বছৰতকৈ ভালেখিনি শস্য বেছিকৈ পাবলৈ তেওঁ সক্ষম হৈছে, কেৱল তেওঁয়েই নহয় অঞ্চলটোৰ সৰু ডাঙৰ সকলোৱে শ্যাম সুন্দৰহঁতে কৰা মৌ পালনৰ বাবে উপকৃত হৈছে।\nগতিকেই ভবিষ্যতেও শ্যাম সুন্দৰহঁতক সকলো ধৰণৰ সহযোগিতা দিবলৈ প্ৰতিজন কৃষকেই প্ৰস্তুত। এইবাৰৰ মৌ পালনৰ পৰা শ্যাম সুন্দৰহঁতে ১০ টন মৌজোল উলিয়াবলৈ সক্ষম হ’ব বুলি আশাবাদী যাৰ বজাৰ মূল্য ৩০ লাখ টকা।\nলগতে অঞ্চলটোত সৰিয়হৰ উৎপাদন বৃদ্ধি হব আনুমানিক প্ৰায় ১৫০ টন। যিটো সাধাৰণ কথা হ’ব নোৱাৰে কেতিয়াও। পিছে ইয়াৰ পৰা আৰু অধিক উৎপাদন সম্ভৱ আছিল।\nনামপ্ৰকাশত অনিচ্ছুক এজন খেতিয়কৰ মতে অঞ্চলটোত যধে-মধে গঢ়লৈ উঠা ইটাৰ ভাটা সমূহৰ পৰা নিৰ্গত ধোৱাই প্ৰভাৱ পেলাইছে সকলো ধৰণৰ খেতিৰ লগতে বিশেষকৈ মৌমাখি পালনতো।\nতেওঁৰ মতে ভাটা সমূহৰপৰা নিৰ্গত ধোৱাই কৰ্মী মৌমাখিৰ স্বাভাৱিক কাম কাজত বাধা ওপজায়।\nতাৰোপৰি এই ভাটাবোৰত ৰাতি জ্বলোৱা উজ্বল পোহৰে মৌমাখিক পথভ্ৰষ্টও কৰে। মুঠতে প্ৰদূষণে অঞ্চলটোৰ কৃষিৰ ওপৰতো প্ৰভাৱ যথেষ্ট পেলাইছে।\nআমাৰ কৃষি বিভাগেও মৌপালনৰ ক্ষেত্ৰত সদায়েই অনীহা দেখুৱাই আহিছে। উজ্জল সম্ভাৱনাযুক্ত আৰু কম পৰিশ্ৰমী মৌ পালনৰ জৰিয়তে অসমীয়া কৃষকো লাভবান হ’ব পাৰে। কেৱল দৰকাৰ উচিত প্ৰশিক্ষণ আৰু ইচ্ছাশক্তিৰ।\nএই ক্ষেত্ৰত শ্যাম সুন্দৰহঁত সহায় কৰিবলৈ সদা প্ৰস্তুত। কেৱল ধুবুৰী জিলাৰ এইখিনিত নহয় অসমৰ প্ৰায় সকলো জিলাতেই কৰা হয় হাজাৰ হাজৰ হেক্টৰ সৰিয়হৰ খেতি। পিছে এই ধৰণৰ কামত আমাৰ চৰম অনিহা। যাৰ বাবেই আমাৰ কৃষকে হেৰুৱাইছে এক বুজন পৰিমানৰ অৰ্থ।\nআমাৰ বেচৰকাৰী সন্থা, কৃষক সংগঠন সমূহেও এই ক্ষেত্ৰত কোনো ভূমিকা লোৱা দেখা নাই। শ্যাম সুন্দৰহঁতৰ এই প্ৰচেষ্টাক আমাৰ তৰফৰ পৰা চেলিউট…!\nঅহা সপ্তাহত তেওঁলোক গুছি যাবগৈ ট্ৰাকত গোটেইবোৰ মৌবাকচ উঠাই লৈ… অসমত সৰিয়হৰ বতৰ শেষ হবলৈ আৰু দেৰি নাই।\nএইবাৰ তেওঁলোক যাবগৈ উঃবঙ্গৰ হিমালয়ৰ নামনি অঞ্চলত য’ত হাজাৰ হাজাৰ বিঘা খেসাৰি (pulse?) খেতি কৰা হয়, তাৰ পৰা তেওঁলোকে মৌমাখি খিনিক লৈ যাবগৈ বিহাৰৰ লেচুৰ খেতিলৈ।\nতেওঁলোকৰ এই যাত্ৰা সুখময় হওক… নৱবৰ্ষৰ এই ক্ষণত তাৰেই কামনা কৰিছোঁ, যাতে তেওঁলোক আকৌ উভতি আহে আমাৰ মাজলৈ মৌমাখি খিনিক লৈ, যাতে আমাৰো ফচলৰ বৃদ্ধি হয় বিনা পৰিশ্ৰমে…।\nএনেদৰেই এদিন আমি অসমীয়াই শিকি যাম মৌপালনৰ সকলোখিনি। হয়, মই বৰআশাবাদী মানুহ, নতুন বছৰ সকলোৰে শুভ হওক সেই কামনাৰে।\nলেখক: জয়দ্বীপ চক্ৰৱৰ্তী


অভিলেখ গঢ়িলে অঞ্জলিয়ে, কি কি বাধা নেওচি আৰম্ভ কৰিছিল এই যাত্ৰা ? -\nHomeআঞ্চলিকঅভিলেখ গঢ়িলে অঞ্জলিয়ে, কি কি বাধা নেওচি আৰম্ভ কৰিছিল এই যাত্ৰা ?\nঅভিলেখ গঢ়িলে অঞ্জলিয়ে, কি কি বাধা নেওচি আৰম্ভ কৰিছিল এই যাত্ৰা ?\nডিজিটেল ডেস্ক: পদব্ৰজে লাডাখৰ যাত্ৰা সামৰি স্ব-ৰাজ্যত উপস্থিত হৈছে পলাশবাৰীৰ বৰিহাটৰ অঞ্জলি দাস। দুঃসাহসিক কাম কৰি ভাল পোৱা দক্ষিণ কামৰূপৰ এগৰাকী মহিলা। মহিলাগৰাকীৰ মনত আছিল এটি সপোন। তেওঁৰ সপোনৰ বাস্তৱত ৰূপ দিবলৈ অপ্ৰাণ চেষ্টা কৰিছিল৷ আৰু সেইমৰ্মে বিগত ১৩আগষ্টত পলাশবাৰীৰ বৰিহাতৰ পৰা পদব্ৰজে যাত্ৰা আৰম্ভ কৰিছিল সুদূৰ লাডাখলৈ।\nৰ’দ-বতাহ বৰষুণক নেওচি ২মাহ ১৬ দিনে কৰা যাত্ৰাৰ পাছত বিগত ২৯ অক্টোবৰত উপস্থিত হৈছিল গৈ ভাৰতৰ সৰ্বোচ্চ স্থান খাৰডোংলাত। সৰুৰে পৰা দুঃসাহসিক কাৰ্য তথা খেল-ধেমালি কৰি ভাল পোৱা অঞ্জলি দাসে ‘Mission fit India let’s make India fit’- এই বাক্য শাৰী মূলত দেশবাসীক গুৰুত্ব দিয়াবৰ বাবে আৰম্ভ কৰিছিল এই যাত্ৰা।\nসম্ভৱত উত্তৰ-পূৰ্বাঞ্চল তথা দেশৰ প্ৰথমগৰাকী মহিলা, যিয়ে ২,৭৯৬ কিলোমিটাৰ খোজ কাঢ়ি এক অভিলেখ গঢ়িবলৈ সক্ষম হয়। অৱশেষত মঙলবাৰে অঞ্জলি দাস আহি উপস্থিত হয় স্ব-ভূমিত। বৰঝাৰ বিমান বন্দৰত আত্মীয়-স্বজনৰ লগতে বিভিন্ন দল-সংগঠনে আদৰণি জনায়। এই পদযাত্ৰাত বিভিন্ন সময়ত ৰাজ্যৰ লগতে সমগ্ৰ দেশবাসীয়ে যিধৰণে সহায়-সহযোগিতা আগবঢ়াইছে তাৰ বাবে সকলোকে ধন্যবাদ জনাইছে অঞ্জলি দাসে।\nPrevious articleভুৱা টুইটৰ বিৰুদ্ধে ব্যৱস্থা ল’বলৈ আৰক্ষীক নিৰ্দেশ মুখ্যমন্ত্ৰীৰ\nNext articleএয়া তোমাৰ কইনা, মাৰি নেপেলাবা…৫৫বছৰীয়াৰ হাতত নাবালিকাক তুলি দি কান্দি কান্দি ক’লে পিতৃয়ে


কইনা চাবলৈ- দিগন্ত কুমাৰ ভট্টাচাৰ্য্য – ফটাঢোল\n-“কথা এটা শুনিলোঁ, ৰক্তৰ বিয়াখন নহ’বগৈ বোলে”\nৰক্তবীজৰ আইতাকে ভৰি মালিচ কৰি থকা বাইগৰাকীক ক’লে।\n-“মইতু জানুৱেই, এইবাৰো নহ’বো বুলি। তাৰ মনেই নাই হান পাইছু। পিছে কিয়া নু? আপী পছন নহ’ল না কি দেখাত?”\nবাইৰ হাতৰ স্পীড কম হয়। বেছি স্পীডত মালিচ কৰিলে হাতখনৰ লগত গোটেই গাটো লৰে, কাণখনো কঁপে। কাণখন কঁপিলে আইতাকে সেহাই সেহাই কৰা ‘বিয়া কিয়া নু নহ’ল’ বৰ্ণনাৰ দুই-এটা প্ৰয়োজনীয় শব্দ কাণত নোসোমালে শুনাৰ মজাটো নাথাকিব।\n-“কিবা বোলে বেনামী চিঠি আহিছে ছোৱালীৰ কথা লগাই”\n-“চিঠি দিছি? কুনিনু?”\n-“কোনোবা ল’ৰাই বোলে ৰক্তক দিছে”\n-“হৈ না? আমাৰ সময়োতো লগেইছিল হে এনকে। কম বিয়া ভাঙছিল না…।”\nওচৰতে ৰক্তৰ ভায়েক মুক্তাবীজ বহি মোবাইলটো পিটিকি আছিল।\n-“চিঠি নহয় হে আইতা। আজিকালি ‘বেনামী চিঠি’ৰ দি গ’ল। এতিয়া আহিছে স্ক্ৰীনশ্ব’ট…বুজিছা?”\nনাই বুজা দেখুৱাবলৈ আইতাক আৰু বাই-দুয়োৱে মূৰ জোকাৰিলে।\n-“আজিকালি মোবাইলত কাৰোবাৰ লগত লিখি লিখি মেছেজ দিলে, কথা পাতিলে, সেইবোৰৰ ফ’টো তুলি ৰাখিব পাৰি। সেই ছোৱালীজনীয়েও আনক লিখা কথা কিছুমানৰ ফ’টো লৈ দাদাক পঠিয়াই দিছে। সেয়েহে বিয়া কেঞ্চেল। অলপ বুজিলা?”\nদুয়োৱে একো নুবুজি মুক্তাবীজৰ মুখলৈ চাই ৰ’ল। আনটো ৰুমত বহি ৰক্তবীজৰ মাকে ছোৱালী এঘৰত ফোন কৰিছে,\n-“আমি কাইলৈকে যাম বুলি ভাবিছো ছোৱালী চাবলৈ। দেওবাৰ, সকলো ফ্ৰী। তাতে কাইলৈ হেনো দিনটোও ভাল, পূৰ্ণিমা!”\n-“আচ্ছা, মানে তুমি এম.এ পাছ কৰিয়েই ওচৰৰ স্কুলখনত সোমাইছিলা ন, তৃষ্ণা?”\nটেনিছ বলটোৰ সমান ৰসগোল্লাটোৰ আধা মুখত ভৰাই সুধিলে ৰক্তবীজে।\n-“তৃষ্ণা নহয়, নম্ৰতা”\nৰক্তৰ বায়েকে ফুচফুচাই ক’লে তাক। এসপ্তাহ আগতে চোৱাজনীৰ নাম তৃষ্ণা আছিল। ৰক্তৰ অলপ কনফিউজন লাগি গ’ল।\n-“অহ্ ছ’ৰি..নম্ৰতা। তুমি এম.এ পাছ কৰিয়েই ওচৰৰ স্কুলখনত সোমাইছিলা ন?”\n-“আমাৰ ৰক্তৰ কিন্তু মূৰ্গীৰ ঠেং বৰ প্ৰিয় দেই..”\nৰক্তবীজৰ মাকে কথাষাৰ কৈ হো-হোৱাই হাঁহিলে। নম্ৰতাৰ মাকে দূৰৈৰ পৰা ইংগিত দিলে। নম্ৰতাই ৰক্তৰ প্লেটখনত দুই টুকুৰা মূৰ্গীৰ ঠেং আৰু তিনিখন ফুলা লুচী ৰাখিলে সযত্নে। এইবোৰ সময়ত ক’ৰবাত অসাৱধান হৈ কিবা ভুল কৰি পেলালেই যেন বিয়াখন ভাগি থাকিব, এনে লাগে তাইৰ। আধাখোৱা ৰসগোল্লাটো একাষত থৈ ৰক্তই এইবাৰ লুচী আৰু মাংসত হাত দিলে। দ্ৰয়িং ৰুমটো ভৰি আছিল। তিনিখন গাড়ীৰে প্ৰায় পোন্ধৰজন মান ইষ্ট-কুটুম্ব লৈ ৰক্তবীজহঁত আহিছিল নম্ৰতাক চাবলৈ। যোগাযোগৰ মাজৰ মানুহ টংকে খুৰাৰ আহৰি নাই। দুয়োফালে নজৰ দিব লগা হৈছে।\nখোৱা-বোৱা হৈ যোৱাৰ পাছত ৰক্ত আৰু নম্ৰতাক আছুটীয়া কোঠা এটালৈ লৈ গ’ল নম্ৰতাৰ বৌৱেকে।\n-“অলপ মুকলিকৈ কথা-বতৰা পাতি লোৱা। কিবা সুধিব লগা আছে যদি ইজনে-সিজনক”\nবৌৱেকে কৈ গ’ল। ৰক্তৰ বন্ধু পৰিমল দৌৰি আহি নম্ৰতালৈ চাই শুনা-নুশুনাকৈ ক’লে,\n-“সকলো কথা ফ্ৰী হৈ ডিছকাছ কৰি ল দেই। লাজ কৰিলে নহ’ব, দুদিন পাছত ‘লাভ’ খেলিব লাগিব!”\nনম্ৰতা ৰঙা-ছিঙা পৰিল। মানুহবোৰ যোৱাৰ পিছত ঘৰখন নিজম পৰিল। ‘দুই-এদিনতে খবৰ দিম’ বুলি টংকে খুৰাক কৈ ৰক্তহঁত গ’লগৈ। নম্ৰতাই উশাহ ল’লে দীঘলীয়াকৈ। মেখেলা-চাদৰযোৰ সলাবলৈ তাই নিজৰ কোঠালৈ গ’ল। বাহিৰত মাক-দেউতাকে বহি আলোচনা কৰিছে দিনটোৰ ঘটনাক্ৰম।\n-“এইবাৰ হ’লেই হ’ল আৰু…”\nসেয়া তাইৰ দেউতাক।\n-“হয়…শুনকচোন, মাকক দিয়া পাটৰ চাদৰখন বাকীকৈ আনিছো। টকা দুহেজাৰ দিব কাইলৈ।”\n-“এই দুদিনত বহুত খৰচ হ’ল ঔ…দৰমহা পালে দিম বুলি ক’বা বৈশ্য দোকানীক।”\nনম্ৰতাই ৰক্তবীজৰ মুখখন মনত পেলাবলৈ চেষ্টা কৰিছে। এতিয়াহে অনুভৱ হ’ল, তাৰ মুখখন ভালকৈ চোৱাই নহ’ল। এমাহ আগতে চাবলৈ অহা গুৱাহাটীৰ প্ৰ’ফেছৰজনক তাইৰ ভালেই লাগিছিল। তাইৰ ভুল অথবা খুঁটটো ক’ত, তাই বুজিবলৈ চেষ্টা কৰে। সকলোৱে শেষত খবৰ দিয়ে ‘ছোৱালীজনীক কিবা ঠিক নালাগিল…বিয়াখন নহ’বগৈ’। এই ‘কিবা’টো কি, যিটোৰ কাৰণে বিয়াখন নহয়, তাই গমকে নাপায়। গম পালে কিজানি ঠিক কৰিব পাৰিলেইহেঁতেন। ভুল নজনাকে শুধৰণি কৰেই বা কেনেকৈ!\nকিছুদিন পাছত ৰক্তবীজহঁতৰ ঘৰত,\n-“হেৰা শুনিছা, যোৱা মাহত যে টংক কেৰাণীয়ে ছোৱালী এজনী দেখুৱাইছিল..তেওঁলোকে হেনো খবৰ লৈ আছে। কি কৰা যায়?”\nচাহকাপত শোহা মাৰি ৰক্তবীজৰ মাকে সুধিলে গিৰীয়েকক।\n-“বেয়া নাছিল তাই, পিছে অৱস্থা সিমান টনকীয়াল নহয়। পিছত খবৰ দিম বুলি কোৱা হে”\n-“ও, এতিয়াই নাকচ কৰিব নালাগে। হাতত থাককচোন। নতুন তিনিগৰাকীৰ খবৰ পাইছোঁ। চাই লওঁ। তাৰ মাজৰপৰা বাচি উলিয়ালে হ’ল। আৰু বেছি ভাল পালে কিবা কাৰণ দেখুৱাই বাকীবোৰক নাকচ কৰি দিলে হ’ল…পিছে তোমাৰ ল’ৰাৰ আকৌ ৰূপৱতী নহ’লে চকুতেই নপৰে নহয়।”\n-“এহ, নিজে ধৰ্মেন্দ্ৰ নহ’লেও কইনাজনী কিন্তু সকলোৱে হেমামালিনীৰ দৰেই বিচাৰে যে!”\n-“কাইলৈ মৰিগাঁৱৰ ওচৰৰ জনীক চাই আহিম বুলি ভাবিছো। মই ভনীকেইজনীক খবৰ দিওঁ। ছোৱালীজনীৰ নামটো ৰক্তিমা..নামেৰে মিলে কিন্তু ইয়াৰ লগত!…আৰু তুমি কাপোৰ-কানি ৰে’ডী কৰা, নহ’লে যোৱাৰ সময়ত সদায় হাঁহাকাৰ লাগে। সেই যে নলবাৰীৰ ছোৱালীঘৰে দিছিল ছাৰ্টটো, সেইটোকে পিন্ধিবা। ধুনীয়া, দামীও।”\n-“আচ্ছা, মানে তুমি বি.এ পাছ কৰিয়েই চাকৰিটোত সোমাইছিলা ন নম্ৰতা?”\nবাটিটোৰপৰা পায়স এচামুচ মুখলৈ নি সুধিলে ৰক্তবীজে।\n-“নম্ৰতা নহয় ও, ৰক্তিমা তাইৰ নাম। কিমানবাৰ গাড়ীত আহোঁতে কৈ আহিছিলোঁ নামটো। একেবাৰে মনত নাৰাখ”\nৰক্তৰ বায়েকে কাণে কাণে ক’লে তাক।\n-“ওহ্ ছ’ৰি…ৰক্তিমা। বাৰু তুমি বি.এ পাছ কৰিয়েই চাকৰিটোত সোমাইছিলা নহয় নে?”\nআকৌ সুধিলে ৰক্তবীজে। ৰক্তিমাই মূৰ দুপিয়ালে ৰক্তবীজৰ চকুলৈ নোচোৱাকৈয়ে। ইমানপৰ চাদৰৰ আঁচলটো চিকুটি চিকুটি তাইৰ আঙুলিৰ বিষ উঠিছে।\n-“এইবাৰ হ’ব নে বাৰু বিয়াখন ঠিক!”\n“আমাৰ আকৌ ৰক্তৰ মূৰ্গীৰ ডাঙৰ ঠেং কেইখনহে প্ৰিয় দেই”\nৰক্তৰ মাকৰ কথা শুনি মাংস থোৱা বাচনটো আনিবলৈ ৰক্তিমা আগুৱাই গ’ল।।\n« ৰূমমেট– মেঘালী দিহিঙীয়া\nমিছেছ কলিতাৰ চিন্তা–জীমণি গগৈ »\nসুন্দৰ ব্যংগ ৰচনা। সমাজৰ এইটো দিশ অতি দুখজনক। ভাল লাগিল।\nদিগন্ত ভাল লাগিল ।\nহে হে….বঢ়িয়া লাগিল।\nহয় দিগন্ত দা, বহুত এ ছোৱালী চাই এখখন কৰে ।\nঅতি সুন্দৰ । পঢ়ি বেছ ভাল লাগিল


তেজস্বী | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nMay 15, 2012 November 29, 2016 হৃষীৰাজ শৰ্মা2Comments হৃষীৰাজ শৰ্মা\n• প্ৰথম খণ্ড\nগীতাঞ্জলি এক্সপ্ৰেছৰ একেবাৰে সমুখৰ ডবাটোৰ দুৱাৰখনৰ কিনাৰত আঠা লগাই থোৱা যাত্ৰীৰ ৰিজাৰ্ৱেশ্যনৰ তালিকাখনত চকু ফুৰাই বিবেক আস্বস্ত হ’ল। তাৰ নামটো আছে। কালিলৈকে তাৰ নামটো ৱেটিং লিষ্টত আছিল, আজি কোনোমতে কনফাৰ্ম হ’ল। ৰক্ষা। যোৱাবাৰৰ দৰে এ‍ইবাৰ অন্ততঃ টয়লেটৰ ওচৰৰ ঠেক স্থানখিনিত থিয় হৈ ঘোঁৰা-টোপনি মাৰি যাব নালাগে। নিজৰ চিটত দুভৰি মেলি দি ৰজাৰ দৰে শু‍ই যাব সি। পকেটৰ পৰা ৰুমালখন উলিয়াই কপালত বিৰিঙি উঠা ঘামৰ টোপালবোৰ মচিলে। হাতৰ ঘড়ীটোলৈ চাই দেখিলে এক বাজি দহ মিনিট পাৰ হৈছে। ডেৰ বাজিবলৈ এতিয়াও বিশ মিনিট বাকী আছে। খৰধৰকৈ ডবাটোত প্ৰৱেশ কৰি যথাস্থানত নিজৰ বয়-বস্তুবোৰ ৰাখিলে। চুটকেচটো চিটৰ তললৈ ঠেলা মাৰি শিকলি লগাই তলা মাৰিলে। দেউতাকে এ‍ই ক্ষেত্ৰত সাৱধান হ’বলৈ দঢ়াই দঢ়াই কৈ পঠিয়াইছে। ঝাৰখণ্ডত বহুতো চোৰ-ডকাইতে ৰাতিৰ সময়ত ৰেলত প্ৰৱেশ কৰে। কোনে কেতিয়া কোন সময়ত কাৰ মাল-পত্ৰ উঠাই লৈ উধাও হয়, তাৰ ঠিকনা নাই। সকলো বয়-বস্তু সামৰি-সুতৰি তলা লগাই অলসভাৱে সি চিটটোত বহি পৰিল। ল’ৱাৰ বাৰ্থ। খিৰিকীৰ ওচৰৰ চিট তাৰ বৰ প্ৰিয়। সৰুতে বাছত উঠি গুৱাহাটীৰ পেহীয়েকহঁতৰ ঘৰলৈ যাওঁতে খিৰিকীৰ ওচৰৰ চিটটোত বহিবৰ বাবে ভনীয়েকৰ সৈতে অৰিয়াঅৰি লগা কথাবোৰ মনলৈ আহিল। উপায়ন্তৰ হৈ দেউতাকে দুয়োকে সময় ভগাই দিয়ে। ৰঙিয়া নোপোৱা পৰ্যন্ত বিবেক বহিব আৰু ৰঙিয়াৰ পৰা গুৱাহাটীলৈ পিংকি বহিব। সে‍ইবোৰ দিন কেনেকৈ চকুৰ পচাৰতে পাৰ হৈ গ’ল, ভাবিলে আচৰিত লাগে। তাৰ হাইস্কুল শিক্ষান্ত পৰীক্ষাৰ মাজতে মাকৰ আদ্যশ্ৰাদ্ধ আছিল। হৃদৰোগত আক্ৰান্ত হৈ মাকৰ মৃত্যু হৈছিল। মাকৰ খুব ইচ্ছা আছিল বিবেক ডাঙৰ হৈ চিত্ৰকৰ হ’ব। দেশ-বিদেশত সুনাম অৰ্জন কৰিব। মাকে ধুনীয়া ছবি আঁকিছিল। শৰত কালৰ ভৰি থকা শেৱালি এজোপাৰ সৈতে নিয়ৰ আৰু পোহৰৰ খেলাক সুনিপুণভাৱে অংকন কৰা তৈলচিত্ৰখন বিবেকৰ পঢ়া কোঠালীত ফ্ৰেমিং কৰি আঁৰি থোৱা আছে। মাকক সি চিত্ৰকলাৰ গুৰু মানি আহিছে। মাকৰ গুণ বিবেকৰ গালৈও আহিছে। তাৰ আঙুলিৰ পৰশত তুলিকাই নতুন ৰূপ লয়। কেৱল ষোল্ল বছৰ বয়সতে সি অসমৰ এজন প্ৰতিভাৱান চিত্ৰশিল্পীৰূপে সুধীমহলত পৰিচয় দিবলৈ সক্ষম হৈছে। তাৰ চিত্ৰশিল্প অসমৰ সকলো আগশাৰীৰ কলাবীথিকাতে প্ৰদৰ্শিত হৈছে আৰু বিপুল সমাদৰ লাভ কৰিবলৈ সক্ষম হৈছে। তিনি বছৰ আগতে তেনেকুৱা এখন চিত্ৰশিল্প প্ৰদৰ্শনীতে বিবেকে লগ পাইছিল বিশ্ববিশ্ৰুত আৰ্কিটেক্ট বি. ৱি. দোশীক। দোশী চাহাবে বিবেকৰ ‘এৰাইজিং’ নামৰ পে‍ইণ্টিংখনলৈ একেথিৰে বহু সময় ধৰি চাই আছিল।\n: তোমাৰ ছবিখনত এক বিশেষত্ব আছে। তুমি কিউবিজিমৰ অদ্ভুত ব্যৱহাৰ কৰিছা। তোমাৰ অন্তৰ সৃজনশীলতাৰ ফালে ধাৱমান হৈছে। তুমি ফাইন আৰ্টচ পঢ়া আৰু তাৰ পিছত আৰ্কিটেক্সাৰলৈ আহাঁ। তুমি খুব ভাল আৰ্কিটেক্ট হ’ব পাৰিবা।\nচাহমেলত দোশী চাহাবে বিবেকক উদ্দেশ্যি কথাখিনি কৈছিল। বিবেক অভিভূত হৈ পৰিছিল। দোশী চাহাবৰ সেইখিনি কথাকে সাৰোগত কৰি উচ্চতৰ মাধ্যমিকত পঢ়ি থকা সময়ত সি ফাইন আৰ্টচৰ ক্লাছত নাম লগাইছিল। পাৰ্ট টাইম। দেউতাকে কৈছিল, “আৰ্কিটেক্সাৰ সৃষ্টিশীল বিজ্ঞান। কেৱল কলাসুলভ মন এটাৰে কোনেও আৰ্কিটেক্ট হ’ব নোৱাৰে। কলা আৰু সৃষ্টিশীলতাৰ লগতে বৈজ্ঞানিক প্ৰয়োগক যথোপযুক্তভাৱে ব্যৱহাৰ কৰিবলৈ সক্ষম হোৱাজনহে আৰ্কিটেক্ট।” বিবেক নিজেও বিজ্ঞান শিক্ষাৰ প্ৰতি আগ্ৰহী আছিল। হাইস্কুল শিক্ষান্ত পৰীক্ষাত চাৰিটা বিষয়ত লেটাৰ নম্বৰসহ ডিষ্টিংশ্যন লাভ কৰি ওচৰৰে কলেজখনত বিজ্ঞান শাখাত নামভৰ্তি কৰাইছিল। কালক্ৰমত উচ্চতৰ মাধ্যমিক সুক্ষাতিৰে উত্তীৰ্ণ হৈ অল ইণ্ডিয়া ইঞ্জিনিয়েৰিং এন্ট্ৰেন্সতো চিট দখল কৰিলে। এদিন ঘৰলৈ চিঠি আহিল। এন আই টি, নাগপুৰত আৰ্কিটেক্সাৰত সি এডমিশ্যন পাইছে। বচ। তাৰ সপোনৰ আৰম্ভণি। মাকৰ আশা, দেউতাকৰ অনুপ্ৰেৰণা, আশীৰ্বাদ আৰু পিংকিৰ চকুপানীৰে উখহি থকা চকু দুটাক সাক্ষী কৰি জীৱন সাগৰত নিজৰ নৌকা মেলি দিলে। জুলাই মাহৰ কোনোবা এটা দিনত সি ঘৰৰ চৌহদ পাৰ হ’ল। সমুখৰ যাত্ৰা— অৰেঞ্জ চিটি নাগপুৰ। প্ৰেমময় নাগপুৰ।…\n: আপনাৰ কি ল’ৱাৰ বাৰ্থ? ল’ৱাৰ বাৰ্থ ইজ য়’ৰ্চ?\n: ইফ য়ু ড’ন্ত মাইন্ড, ক্যা আপ ওপৰৱালা বাৰ্থ লে লেংগে? আই হেৱ আ ফ্ৰেক্সাৰ ইন মাই লেগ। চ’ আই কাণ্ট ক্লাইম্ব আপ। য়ু আৰ য়ংগ।\nওচৰত বহি থকা আদহীয়া মানুহজনলৈ সি চালে। মানুহজনে পেং এডাল লৈ আহিছে। তাৰ বেয়া লাগিল।\n: নো প্ৰব্লেম এট অল। বাট আই ৱান্ট টু এনজয় দ্য দে ৱিথ দ্য ৱিন্দ’ৱিউ । ৱিল টেক য়’ৰ চিট এট নাইট।\n: থেংচ চান। আপ ক্যা কৰতে হো? চিম লাইক আ ষ্টুডেণ্ট।\n: য়া আই এম। ষ্টাডিং বি আৰ্ক ইন এন আই টি, নাগপুৰ।\nহাঁহি এটা মাৰি সি জবাব দিছিল। প্ৰত্যুত্তৰত সহযাত্ৰীজনে তাৰ পিঠিত থপৰিয়াই চাব্বাচ বুলি শালাগিলে। সেয়াই ৰেলযাত্ৰা। অচিনাকি জনো অচিনাকি ঠাইত আপোন হৈ পৰে। সীমিত সময়ৰ বন্ধুত্ব আৰু সহৃদয়তা। সৰুতে এল পি স্কুলত পঢ়া পদ্য এফাঁকিলৈ মনত পৰিল— “ৰেল ঐ ৰেল, দীঘে লেল পেল, পেটৰ মাজত সুমাই নিয় ডেকা বুঢ়াৰ মেল।” পদ্যটিৰ সৈতে অনন্ত কৰা অভিনয়খিনিৰ কথা মনলৈ আহিল। কি যে ধেমেলীয়া আছিল অনন্ত। সকলো কথাতে হাঁহি-ধেমালি। জীৱনত কেতিয়াও কোনো কথাতে চিৰিয়াচ নহ’ল। তাৰ ওঁঠৰ কোণেৰে অজানিতে হাঁহি এটা নিগৰি আহিল।\nঘেটেংকৈ শব্দ এটা হোৱাত বিবেক বাস্তৱলৈ ঘূৰি আহিল। দীঘলীয়াকৈ ঊকি এটা ভাহি আহিছে। ৰেলখন চলিবলৈ আৰম্ভ কৰিছে। সি ঘড়ীটোলৈ চালে। দুপৰীয়া এক বাজি ত্ৰিশ মিনিট।\n: ডেটচ হোৱাই আই অলৱেজ লাইক টু ট্ৰেৱেল বাই গীতাঞ্জলি। ইটচ অলৱেজ ইন ৰাইট টাইম। দ্য বেষ্ট ট্ৰে‍ইন ইন হাওৰা-মুম্বই ৰুট।\nসহযাত্ৰীজনৰ কথাত বিবেকে হাঁহিৰে সন্মতি জনালে। লাহে লাহে গীতাঞ্জলি চুপাৰফাষ্ট এক্সপ্ৰেছ হাওৰা জংছনৰ পৰা ওলাল। খিৰিকীৰে চালে এনে লাগে যেন ওচৰৰ ট্ৰে‍ইনখনহে গতি কৰি আহে। আপেক্ষিকতাবাদ। আইনষ্টাইনে আৱিষ্কাৰ কৰিছিল। লাহে লাহে গছ-গছনি, পথাৰ, পুখুৰী, ৰাস্তা, গাড়ী, মানুহ ইত্যাদি সকলো স্থাৱৰ-অস্থাৱৰ, স্থিৰ-চলমান বস্তুকে নিজ নিজ স্থানত ৰাখি গীতাঞ্জলি এক্সপ্ৰেছ মুম্বই অভিমুখে তীব্ৰ গতিত আগুৱাব ধৰিলে। সাঁতাৰাগাঁছিৰ শাৰী শাৰী ধোবাৰ ঘৰৰ চেমনীয়াবোৰে হাত জোঁকাৰি ৰেলযাত্ৰীক বিদায় দিছে। গীতাঞ্জলিৰ গতি তীব্ৰৰ পৰা তীব্ৰতৰ হৈ আহিছে। বিবেকৰ মনৰ গতিয়ে কেতিয়াবা‍ই ট্ৰে‍ইনৰ গতিক চেৰ পেলালে। ৰেল নিজ গতিত চলি আছে, কিন্তু বিবেক ইতিমধ্যে শংকৰ নগৰৰ হোষ্টেলৰ কোঠাত উপস্থিত হৈছে। এৱিনিউ ষ্ট্ৰীটত উপস্থিত হৈছে। জামথা গ্ৰাউণ্ডত সেহৱাগৰ বিধ্বংসী বেটিং উপভোগ কৰিছে। ধৰমপেঠত দেশপাণ্ডেৰ দোকানত আইচক্ৰীম খাইছে। কুট্টী চাৰৰ জেৰক্সৰ দোকানত অজানিতে সালসলনি হোৱা ফোটোষ্টেট পেপাৰখিনিত চকু ফুৰাইছে, আচৰিত হৈছে। বিনয়ে ভুলতে বিবেকে জেৰক্স কৰিবলৈ দিয়া নোটখিনি বেলেগ এজনক দি দিলে আৰু বিবেকৰ হাতলৈ সেয়া কাৰ নোট আহিল? সমুখতে নামটো জিলিকি আছে। পায়ল শিৰোডকাৰ।…\nবিবেক বিবুদ্ধিত পৰিল। কাৰণ সি জনাত তাৰ ক্লাছত কোনো পায়ল শিৰোডকাৰ নামৰ ছোৱালী নাই। ইফালে নোটছখিনিত চকু ফুৰাই দেখিলে যে সে‍ইখিনি ফাৰ্ষ্ট ইয়েৰ বিল্ডিং মেটেৰিয়েলছৰ নোট। গতিকে তাৰ পৰা এটা কথা নিশ্চিত হ’ল যে ছোৱালীজনী তাৰ কলেজৰ নহ’লেও একে বিভাগৰে ছাত্ৰী। সমগ্ৰ নাগপুৰত আৰ্কিটেক্সাৰৰ পাঁচখন কলেজ আছে বুলি হিৰণ্যই কৈছিল। তাৰে এখন কন্যা মহাবিদ্যালয়। এল ই ডি ইন্সিটিউট। যদি কেনেবাকে তাই সে‍ইখন কলেজতে‍ই পঢ়ে!\n: আৰে বাদ দে না। বিল্ডিং মেটেৰিয়েলছ হে। এনেও সুশীল কুমাৰৰ কিতাপ পঢ়িবই লাগিব। নোটছ পঢ়ি কোনেও পাছ কৰিব নোৱাৰে। ইমান কিহৰ টেনশ্যন খাইছ। হোঁ, চিগাৰেট খা।\n: মই চিগাৰেট নাখাওঁ বুলি তোক কিমান দিন কৈছোঁ? ভৱিষ্যতে মোক চিগাৰেট নাযাঁচিবি।\n: আৰে দোষ্ট, খং কিয় কৰিছ? নাখাৱ যদি নাখাবি। ভালে‍ই হ’ল। এনেইও মই চিগাৰেট, কম্বল আৰু জোতা— এ‍ই তিনিবিধ বস্তু বেলেগৰ লগত শ্বেয়াৰ কৰি ভাল নাপাওঁ। ঐ, তই জেৰক্স কৰিবলৈ দিয়া নোটছখিনি কি চাবজেক্টৰ আছিল?\n: ষ্ট্ৰাক্সাৰ। ৰেজ’ল্যুশ্যন অৱ ফোৰ্চ। লাইব্ৰেৰীত যিকে‍ইখন কিতাপ আছে তাত বহুত বহলভাৱে লিখা আছে। মোৰ মূৰত সোমোৱা নাই। এ‍ইখিনি নোটছ বহু কষ্ট কৰি এম আই টিৰ ষ্টুডেণ্ট এজনৰ পৰা গোটাইছিলো। জনেল নাছালৈ যাওঁতে কোলহাপুৰত লগ পাইছিলো যে, মনত আছে নে?\n: কোন? অভিনৱ? যোৰহাটৰ ল’ৰাজন? অলপ মনত আছে। মোৰ হ’লে ল’ৰালৈ ৰাপ নাই। সুন্দৰী ছোৱালীবোৰলৈ চাই চাই কেতিয়ানো কোলহাপুৰ এৰিবৰ হ’ল গমে‍ই নাপালো। বৰ দুঃখ লাগে বে।\n: তোৰ মাতলামি এৰ। এতিয়া পঢ়িবৰ হ’ল। পৰীক্ষালৈ বেছি দিন নাই আৰু। তিনিমাহ আছে। বুজিছনে?\n: পঢ়া-শুনা— এ‍ইবোৰ তোৰ কাম। তই পঢ়। পৰীক্ষাৰ আগে আগে মোক শিকাবি, তেতিয়া মোৰো উপকাৰ হ’ব আৰু তোৰো ৰিৱিজ্যন হ’ব। মই এতিয়া যাওঁ।\n: ক’লৈ যাৱ?\n: আজি ডিউটি আছে। টৰ্চাৰ ৰূমত আমাৰ বাপকে‍ইজন ৰৈ থাকিব। সময়ত উপস্থিত হ’ব নোৱাৰিলে জুগনু ডান্স কৰোৱাব। চাল্লা আজি মোৰ কুণ্ডলীত শনি লম্ভিলে। বাই বাই।\n: যা যা, অল দ্য বেষ্ট।\nমুখত এমোকোৰা হাঁহি ওপচাই হিৰণ্য কোঠাটোৰ পৰা ওলাই গ’ল। আজি তাৰ ৰেগিং হ’ব। কলেজৰ জিমনেচিয়ামৰ কাষৰ ৰিটায়াৰিং ৰূমটোৰ নাম টৰ্চাৰ ৰূম। তাত বাঘা বাঘা চিনিয়ৰকে‍ইজন থাকে। সাধাৰণতে জুনিয়ৰবোৰ সে‍ইফালে নাযায়। কিন্তু হিৰণ্যৰ কথা সুকীয়া। তাৰ ভাষাত— “ডৰতা তো মে‍ই আপনে বাপচে ভী নেহী, তুম এড়া লোগ আপুন কো ক্যা ডৰাওগে?” বিবেকৰ হাঁহি উঠি যায়। সিদিনা জিমনেচিয়াচমৰ ওচৰত লুকাই লুকাই চিগাৰেট হুপি থকা সময়ত চিনিয়ৰৰ হাতত হিৰণ্য হাতে-লোটে ধৰা পৰিছিল। দহটামান চৰ অন দ্য স্পট খোৱাৰ পিছত সিঁহতে তাৰ বাবে ৰুটিন তৈয়াৰ কৰিলে। এতিয়া সপ্তাহত তিনিদিন সি টৰ্চাৰ ৰূমত হাই ডোজ ৰেগিং খাব লাগিব। সি লগালগ মান্তি হৈছে। কথাটো শুনাৰ পিছত হোষ্টেলত ভয়ৰ ধুমুহা বলিব ধৰিছে। এনেয়ে চিনিয়ৰবোৰে নিজ নিজ ৰূমলৈ মাতি নি ৰেগিং কৰিলে বিশেষ ভয় কৰিবলগীয়া একো নাথাকে। কিন্তু টৰ্চাৰ ৰূমৰ কথা সুকীয়া। তালৈ এনে কিছুমান চিনিয়ৰ আহে, যিবোৰৰক কাহানিও কলেজ কেম্পাছৰ ভিতৰত দেখা পোৱা নাযায়। হিৰণ্যৰ ভাষাত, তেনেকুৱা দুষ্প্ৰাপ্য চিনিয়ৰৰ দৰ্শন লাভ কৰা সৌভাগ্যৰ কথা। পূৰ্বজন্মৰ পাপ খণ্ডন হয় হেনো। আৰু বেকত বৃহস্পতি থাকিলে কোনে জানে কাৰ আশীৰ্বাদ কাৰ শিৰত পৰে। তেতিয়াতো কথাই নাই। কলেজৰ প্ৰিন্সিপালৰ পৰা আৰম্ভ কৰি গৱাৰ্ণিং বডী, অফিচ ষ্টাফ সকলোৱে সমীহ কৰি চলিব। ষ্টুডেণ্টচ য়ুনিঅনৰ লীডাৰ হৈ দুমাহত দুচকীয়া বাহন আৰু পিছৰ চিটত মাৰোৱাৰী শেঠৰ জীয়েক। তিনিসাঁজ চেণ্টাৰ পইণ্টত খাব পাৰিব। মাটন বিৰিয়ানি, বিলাতী সুৰা আৰু কত কি! ৰেগিং খাই ৰজা হোৱাৰ সুফলৰ ওপৰত নিশা শোৱাপাটীত হিৰণ্যই এক দীঘলীয়া বক্তৃতা দিয়ে। বিবেক আচৰিত হয়। ৰেগিঙৰ পৰা ইমান সুফল পোৱা যায় যদি মহাৰাষ্ট্ৰ চৰকাৰে ৰেগিঙক আ‍ইনবিৰুদ্ধ বুলি কিয় ঘোষণা কৰিছে?\n: নকৰিব কিয়? আ‍ইনৰ লগত জড়িত বহুতো নীতি কথা যে প্ৰবচন হৈ সাধাৰণ লোকৰ মাজলৈ গুচি আহিব সে‍ই ভয়তে আকৌ।\n: কি ক’ব খুজিছ, খোলা-খুলিকৈ ক।\n: তই এ‍ইবোৰ নুবুজিবি। তই ভাল ল’ৰা। তই এনেয়ো আমাৰ দৰে হাটে-বজাৰে টিঘিলঘিলাই নুফুৰ। গতিকে তোক কোনেও বেছিকৈ দিষ্টাৰ্ব নকৰে। জাষ্ট কেজুৱেল ৰেগিংখিনিহে কৰে। তাতে‍ই তোৰ ইমান ভয়। সিদিনা অমিত কুমাৰে মোক দেখোন বাইকত উঠাই লৈ আম্বঝাৰী লেকৰ পাৰলৈ লৈ গৈছিল, পাহৰিলি হবলা? তাত বিশজন মান আংকল যেন লগা চিনিয়ৰে মোৰ যিটোহে অৱস্থা কৰিলে; তোৰ লগত তেনে হোৱা হ’লে তই তাতে‍ই হাৰ্ট ফে‍ইল কৰিলিহেঁতেন।\n: সে‍ই বাবে‍ই মোৰ বেয়া লাগে। ইমান দূৰৰ পৰা মাক-বাপেকে ল’ৰাবোৰক মানুহ হওক বুলি পঢ়িবলৈ পঠিয়ায়, তাত ৰেগিং কৰি জুনিয়ৰবোৰক মিছতে হাৰাশাস্তি কৰি কি যে ভাল পায় ইহঁতে। আমি জানো সিহঁতৰ নিজৰ ভায়েকৰ দৰে নহয়? সকলোৰে লগত মিলা-প্ৰীতিৰে থাকিব লাগে। সিদিনা বিহাৰৰ ল’ৰাজনক যে ৰেগিঙৰ নামত মাৰধৰ কৰি চকু মুখ উখহাই পঠিয়াইছিল, পাহৰিলি?\n: আবে এ‍ইবোৰ একো নহয়। মানুহে তিলটোকে তালটো কৰে। ভুল সে‍ই বিহাৰীটোৰে। ৰেগিঙৰ এটাই ফান্ডা— চিনিয়ৰ্চ আৰ অলৱে‍ইজ ৰাইট। সিহঁতে সূৰ্য পশ্চিমফালে উদয় হয় বুলি ক’লেও ‘য়েচ চাৰ’ বুলি হয়ভৰ দিবি। বচ। তোৰ ওপৰত চব খুচ।\n: সে‍ইটো বাৰু বুজিলো। কিন্তু কিছুমান কলেজত যে ৰেগিঙৰ নামত অত্যাচাৰ হয়? বাতৰিত প্ৰায়ে পঢ়িবলৈ পাওঁ, অমুক কলেজত ৰেগিঙৰ অত্যাচাৰত ছাত্ৰৰ আত্মহত্যা। সে‍ইবোৰ?\n: চা, সকলো বস্তুৰে সুফল আৰু কুফল দুয়োটাই আছে। অতি বেছিটো অৱশ্যে ভাল নহয়। এ‍ইক্ষেত্ৰত ময়ো ৰেগিঙক সমৰ্থন নকৰোঁ। কিন্তু সুস্থিৰ চা-চিনাকিৰ মাজেৰে ৰেগিঙে চিনিয়ৰ আৰু জুনিয়ৰৰ সম্বন্ধক অধিক মজবুত কৰে। তইন সদায় নিগেটিৱ কথাবোৰ কিয় ভাব? পজিটিৱবোৰ ভাব না। জীৱনত ভাল, বেয়া সকলো থাকিব। কিন্তু পজিটিৱ কথা ভবাজনৰ বাবে জীৱন সদায়ে‍ই মধুৰ হয়।\n: কোনোবাই আত্মহাত্যা কৰা কথাটোত তই কি পজিটিৱ থিংকিং দেখিলি?\n: বাদ দে। তই নুবুজ। এতিয়া শো বাবা। কাইলৈ হেডৰ ক্লাছ আছে। ক্লাছৰ পিছত আমি আকৌ তৰ্ক কৰিম।\nৰেগিঙক লৈ এনেবোৰ বাক বিতণ্ডা অৱশ্যে বিবেক আৰু হিৰণ্যৰ মাজত সদায়ে‍ই হয়। হিৰণ্য‍ই ৰেগিঙৰ সুফলবোৰ দেখিছে। সেয়ে সি ৰেগিঙক সমৰ্থন কৰে। কিন্তু বিবেকে ৰেগিঙৰ ভয়াবহতাবোৰ শুনি আহিছে। সেয়েহে তাৰ ৰেগিঙলৈ ভয় লাগে। অসমৰ পৰা এন আই টি, নাগপুৰলৈ অহা অসমীয়া ল’ৰা কেৱল সিঁহত দুজনে‍ই। সেয়েহে ৱাৰ্ডেনক কৈ দুয়ো একেটা কোঠা ভগাই লৈছে। সে‍ই যে এদিন ৰূম শ্বেয়াৰ কৰিলে, তাৰ পিছত সকলো বস্তুৰে শ্বেয়াৰ আৰম্ভ হ’ল। হিৰণ্যই বাদাম এটা খালে‍ও আধা বিবেকক দিয়ে। এগিলাচ গাখীৰ, এখন পৰাঠা, আনকি পিন্ধা পোছাকযোৰো। শ্বেয়াৰ যদি নহয়, সেয়া চিগাৰেটৰ পেকেটটো। বিবেকে চিগাৰেট বেয়া পায়। কিন্তু হিৰণ্যক বুজাই লাভ নাই। তাৰ হাতত তাৰ সকলো কথাৰে যুক্তি থাকে। উঠা-বহা-খোৱা-শোৱা আনকি শ্বাস-প্ৰশ্বাসৰো সপক্ষে হিৰণ্যৰ যুক্তি আছে। সেয়েহে বিবেকে কিছুমান কথাত মাত মাতিবলৈ এৰিছে। এদিন যেতিয়া নিজে বুজিব, তেতিয়া পাছলৈ সি নিজেই এ‍ই বদ অভ্যাসবোৰ এৰিব।\nকাৰোবাৰ হৈ-চৈত বিবেকৰ সপোন ভাগিল। ইমানপৰে সি হিৰণ্যৰ কথাবোৰকে ভাবি আছিল। তাৰ কোঠাৰ দুৱাৰত কোনোবাই সজোৰে ঢকিয়াবলৈ ধৰিছে। প্ৰচণ্ড বিৰক্তিত দুৱাৰখন খুলিলে।\n: ক্যা হুৱা? শ্বোৰ কিউ মচা ৰহে হো?\n: জলদি চল।\n: চলনা মেৰে ভাই। তেৰে ৰূমমেটকো চিনিয়ৰ লোগোনে বুৰি তৰহ চে পিটা। খুন বেহ গয়ে। কিচমত আচ্ছা থা, চিকিউৰিটি গাৰ্ড নে দেখা। হাস্পতাল মে এডমিট কিয়া। চল চল জলদি চল।\nএকে উশাহত কথাখিনি কৈ ল’ৰাজনে বিবেকক একপ্ৰকাৰ টানি লৈ যোৱাৰ দৰে লৈ গ’ল। বিবেকে একো ভাবিব পৰা নাই। মগজৰ চিন্তা শক্তি লোপ পাইছে। গোটে‍ই দেহৰ তেজ আহি একেলগে তাৰ মুখমণ্ডলত থুপ খাইছে। বিবেক দৌৰিছে। হাস্পতাল অভিমুখে দৌৰিছে। চকুপানীবোৰে তাৰ ৰাস্তা আগচি ধৰিছে। তাৰ মাজত চকামকাকৈ দেখা পাইছে চিনিয়ৰৰ ৰেগিঙৰ অত্যাচাৰত থকা-সৰকা হোৱা হিৰণ্যৰ মুখখন। বিবেকে আৰু ভাবিব পৰা নাই। কেৱল দৌৰিছে।…\nৰাজনীতিত স্কাউণ্ড্ৰেল →


ভাৰতীয় টকাৰ চিহ্ন - অসমীয়া ৱিকিপিডিয়া\nগ্ৰাফিক ৰূপত ভাৰতীয় টকাৰ চিহ্ন\nভাৰতীয় টকাৰ চিহ্ন ₹ (কোড: INR) হৈছে ভাৰতীয় টকাৰ মুদ্ৰা চিহ্ন, ভাৰতৰ চৰকাৰী মুদ্ৰা। উদয় কুমাৰৰ দ্বাৰা ডিজাইন কৰা, ইয়াক ভাৰত চৰকাৰে ১৫ জুলাই ২০১০ তাৰিখে জনসাধাৰণৰ আগত উপস্থাপন কৰিছিল, ভাৰতীয় বাসিন্দাসকলৰ মাজত মুকলি প্ৰতিযোগিতাৰ জৰিয়তে ইয়াৰ বাছনিৰ পিছত। ইয়াৰ গ্ৰহণৰ আগতে, টকাৰ বাবে আটাইতকৈ সচৰাচৰ ব্যৱহৃত চিহ্নবোৰ আছিল ভাৰতীয় ভাষাৰ গ্ৰন্থবোৰত Rs, Re বা, ব্যৱহৃত ভাষাৰ এক উপযুক্ত সংক্ষিপ্তৰূপ। ডিজাইনটো দেৱনাগৰী আখৰ "र" (ৰ)-ৰ ওপৰত আধাৰিত আৰু শীৰ্ষত এটা দ্বৈত পথালি ৰেখা আছে। ই লেটিন বৰফলা আখৰ "R"ৰ দৰে, বিশেষকৈ R ৰোটাণ্ডা (Ꝛ)-ৰ সৈতেও সাদৃশ্যপূৰ্ণ। ভাৰতীয় টকাৰ চিহ্নৰ বাবে ইউনিকোড চৰিত্ৰটো হৈছে U+20B9 ₹ (ভাৰতীয় টকাৰ চিহ্ন)। শ্ৰীলংকা, পাকিস্তান আৰু নেপালৰদৰে টকা ব্যৱহাৰ কৰা আন দেশবোৰে এতিয়াও জেনেৰিক চিহ্ন U+20A8 (Rs)-ৰ আখৰ ব্যৱহাৰ কৰে।\n7 পইচাৰ বাবে প্ৰতীক\n২০০৯ চনৰ ৫ মাৰ্চ তাৰিখে ভাৰত চৰকাৰে ভাৰতীয় টকাৰ বাবে এক চিহ্ন সৃষ্টি কৰিবলৈ প্ৰতিযোগিতাৰ ঘোষণা কৰে। ২০১০ চনৰ কেন্দ্ৰীয় বাজেটৰ সময়ত, তেতিয়াৰ কেন্দ্ৰীয় বিত্ত মন্ত্ৰী প্ৰণৱ মুখাৰ্জীয়ে কৈছিল যে প্ৰস্তাৱিত চিহ্নটোৱে ভাৰতীয় লোকাচাৰ আৰু সংস্কৃতিক প্ৰতিফলিত আৰু ধৰি ৰাখিব লাগে। প্ৰাপ্ত প্ৰায় ৩,৩৩১টা সঁহাৰিৰ পৰা, পাঁচটা চিহ্ন তালিকাভুক্ত কৰা হৈছিল। এইবোৰ আছিল নন্দিতা কোৰিয়া-মেহৰোত্ৰা, হিতেশ পদ্মশালী, শিবিন কেকে, শ্বাহৰুখ জে ইৰাণী, আৰু ডি. উদয় কুমাৰ আৰু তাৰে এটা ২৪ জুন ২০১০ তাৰিখে অনুষ্ঠিত কেন্দ্ৰীয় ভাৰতীয় মন্ত্ৰী পৰিষদৰ বৈঠকত নিৰ্বাচিত হোৱাৰ কথা আছিল। অৱশ্যে, বিত্ত মন্ত্ৰীৰ অনুৰোধত সিদ্ধান্তটো পিছুৱাই দিয়া হৈছিল, আৰু চূড়ান্ত সিদ্ধান্ত লোৱা হৈছিল ১৫ জুলাই ২০১০ তাৰিখে, আৰু তেওঁলোকে উদয় কুমাৰ,সহযোগী অধ্যাপক আইআইটি গুৱাহাটীৰ দ্বাৰা সৃষ্টি কৰা চিহ্নটো বাছনি কৰিছিল।\nনতুন চিহ্নটো হৈছে দেৱনাগৰী আখৰ "र" ("ৰ") আৰু লেটিন বৰফলাৰ আখৰ "R" ইয়াৰ উলম্ব দণ্ড অবিহনে (r rotunda "Ꝛ" ৰ দৰে)ৰ সংমিশ্ৰণ। শীৰ্ষত থকা সমান্তৰাল ৰেখাবোৰে ভাৰতীয় পতাকাৰ ত্ৰিৰংগাৰ এক ইঙ্গিত দিয়ে বুলি কোৱা হয়। আৰু লগতে এক সমতাৰ চিহ্ন দেখুওৱা হৈছে যি অৰ্থনৈতিক বৈষম্য হ্ৰাস কৰাৰ ৰাষ্ট্ৰৰ আকাংক্ষাৰ প্ৰতীক।\nচূড়ান্ত নিৰ্বাচিত চিহ্নটো আইআইটি বোম্বেৰ ইণ্ডাষ্ট্ৰিয়েল ডিজাইন চেণ্টাৰৰ স্থাপত্যবিদ্যাৰ স্নাতক আৰু ভিজুৱেল ডিজাইনৰ শিক্ষাৰ্থী ডি. উদয় কুমাৰেডিজাইন কৰিছিল।\nভাৰত চৰকাৰৰ বিত্ত মন্ত্ৰালয় আৰু অৰ্থনৈতিক পৰিক্ৰমা বিভাগে অৱশেষত ₹ এই চিহ্নটো অনুমোদন জনাইছিল। ভাৰত চৰকাৰৰ আণ্ডাৰ চেক্ৰেটেৰী সুশীল কুমাৰে এই অনুমোদন জনায়।\nভাৰতীয় টকাৰ চিহ্ন বাছনি প্ৰক্ৰিয়াক দিল্লী উচ্চ ন্যায়ালয়ত প্ৰত্যাহ্বান জনোৱা হৈছিল, আবেদনকাৰী ৰাকেশ কুমাৰে, যি প্ৰতিযোগিতাখনত অংশগ্ৰহণ কৰিছিল, প্ৰক্ৰিয়াটোক "বিসংগতিৰে পৰিপূৰ্ণ" আৰু "ত্ৰুটিপূৰ্ণ" বুলি বৰ্ণনা কৰিছিল, আৰু বিত্ত মন্ত্ৰালয় আৰু ভাৰতীয় টকাৰ চিহ্ন বাছনি সমিতিৰ অধ্যক্ষক উত্তৰদাতা হিচাপে নামকৰণ কৰিছিল। ২০১০ চনৰ ২৬ নৱেম্বৰত দিল্লী উচ্চ ন্যায়ালয়ৰ একক বিচাৰপীঠে এই ৰিট আৱেদন খাৰিজ কৰি কয় যে উল্লিখিত অভিযোগসমূহৰ বাবে কোনো যুক্তিসঙ্গত ভিত্তি নাই।\nটকাৰ চিহ্নৰ সৈতে নতুন দুটকাৰ মুদ্ৰা\n২০১০ চনৰ জুলাই মাহত প্ৰতীকটো গ্ৰহণ কৰাৰ পিছত, ভাৰত চৰকাৰে কৈছিল যে তেওঁলোকে ১৮ ৰ পৰা ২৪ মাহৰ ভিতৰত দেশত আৰু বিশ্বব্যাপী ছয় মাহৰ ভিতৰত এই চিহ্নটো গ্ৰহণ কৰিবলৈ চেষ্টা কৰিব। মুখ্য বেঙ্কবোৰেও নতুন ভাৰতীয় টকাৰ চিহ্নৰ সৈতে চেক প্ৰিণ্ট কৰা আৰম্ভ কৰিছিল, য'ত পৰম্পৰাগত টকাৰ চিহ্ন ব্যৱহাৰ কৰা হৈছিল। ভাৰতীয় ডাক বিভাগেও এই নতুন ভাৰতীয় টকাৰ চিহ্নৰ সৈতে ডাক টিকট ছপা কৰা আৰম্ভ কৰিছিল, যেতিয়া ই ৩ অক্টোবৰ ২০১০ তাৰিখে কমনৱেলথ গেমছৰ স্মাৰক ডাকটিকট জাৰী কৰিছিল।২০১১ চনৰ ২৮ ফেব্ৰুৱাৰীত তেওঁৰ বাজেট ভাষণত বিত্ত মন্ত্ৰী প্ৰণৱ মুখাৰ্জীয়ে ঘোষণা কৰে যে ভৱিষ্যতৰ মুদ্ৰা বিষয়ত এই চিহ্নটো অন্তৰ্ভুক্ত কৰা হ'ব। নতুন টকাৰ চিহ্নৰ সৈতে ₹১, ₹২, ₹৫ আৰু ₹১০ মূল্যৰ মুদ্ৰা প্ৰচলন কৰা হৈছে। ২০১২ চনৰ জানুৱাৰী মাহলৈকে নতুন ভাৰতীয় টকাৰ চিহ্নটো ₹ ১০,₹ ১০০, ₹ ৫০০ আৰু ₹ ১০০০আৰু ১২ এপ্ৰিল ২০১২ তাৰিখলৈকে ইয়াক ₹ ২০ আৰু ₹ ৫০ সম্প্ৰসাৰিত কৰা হৈছিল।\nপইছাৰ বাবে প্ৰস্তাৱিত চিহ্ন\n১০ আগষ্ট ২০১০ তাৰিখে, ইউনিক'ড কাৰিকৰী সমিতিয়ে প্ৰস্তাৱিত কোড স্থিতি গ্ৰহণ কৰে U+20B9 ₹\nইউবাণ্টু ২০১০ চনত ডিফল্টভাৱে ভাৰতীয় টকাৰ চিহ্ন সমৰ্থন কৰা প্ৰথম অপাৰেটিং চিষ্টেম হৈ পৰিছিল। ইয়াৰ ১০.১০ সংস্কৰণৰ পৰা ই চিহ্নটো বাকচৰ বাহিৰত সমৰ্থন কৰিছে,যিহেতু ইয়াক এজন অৱদানকাৰীয়ে ইউবাণ্টু ফণ্ট পৰিয়ালত যোগ দিছিল। তেতিয়াৰ পৰা ই বিভিন্ন জিএনইউ/লিনাক্স বিতৰণত অন্তৰ্ভুক্ত হৈ আহিছে। ইউবাণ্টু, বেছিভাগ লিনাক্স বিতৰণ আৰু ক্ৰ'ম অ'এছ চলি থকা চিষ্টেমত, চিহ্নটো ব্যৱহাৰ বাবে টাইপ কৰিব পাৰে Ctrl+⇧ Shift+u 2+0+B+9+Space (বা সাধাৰণভাৱে AltGr+4 যদি 'ইংৰাজী (ভাৰত)' ভাষা ছেটিং ব্যৱহাৰ কৰা হয়)।\n১৮ মে ২০১১ তাৰিখে, মাইক্ৰছফ্টে এই নতুন ভাৰতীয় টকাৰ চিহ্নৰ বাবে সমৰ্থন অন্তৰ্ভুক্ত কৰিবলৈ উইণ্ডোচ ভিষ্টা, উইণ্ডোচ চাৰ্ভাৰ ২০০৮, উইণ্ডোচ ৭ আৰু উইণ্ডোচ চাৰ্ভাৰ ২০০৮ আৰ-২ অপাৰেটিং চিষ্টেমলৈ KB2496898 আপডেট মুকলি কৰে। উইণ্ডোচ আপডেটৰ সৈতে, ভাৰতীয় টকাৰ চিহ্ন প্ৰাপ্ত কৰিবলৈ এতিয়া অল্ট কোড পাঠ প্ৰবিষ্টি ব্যৱহাৰ কৰা সম্ভৱ: Alt+8377. উইণ্ডোচ ৮ বা তাৰ পিছত চলি থকা চিষ্টেমবোৰত, চিহ্নটো মূল সংমিশ্ৰণৰ সৈতে ইংৰাজী (ভাৰত) কীবোৰ্ড লেআউট ব্যৱহাৰ কৰি টাইপ কৰিব পাৰি AltGr+4.\nএপলে(Apple Inc.) ২০১৩ চনত আইঅএছ ৭ ৰ সৈতে ভাৰতীয় টকাৰ চিহ্নৰ বাবে সমৰ্থন যোগ কৰিছে। .মেক অ'এছ এক্স লায়ন (১০.৭)ত নতুন ভাৰতীয় টকাৰ চিহ্নও অন্তৰ্ভুক্ত আছে আৰু চৰিত্ৰ দৰ্শকত পোৱা যাব। মেক অ'এছ এক্স মাউণ্টেইন লায়ন (১০.৮) অনুসৰি, দেৱনাগৰী কীবৰ্ড ব্যৱহাৰ কৰা ব্যৱহাৰকাৰীসকলে ⌥ Option-4 (এক মিশ্ৰণ যি আমেৰিকা যুক্তৰাষ্ট্ৰৰ কীবৰ্ড লেআউটত চেণ্ট চিহ্ন প্ৰদান কৰে) টাইপ কৰি নতুন ভাৰতীয় টকাৰ চিহ্ন প্ৰবিষ্ট কৰিব পাৰে।\nচেইলফিছ অ'এছে (Sailfish OS)ও ইয়াৰ ডিফল্ট কীবৰ্ডত ₹ চিহ্নটো প্ৰদান কৰে।\nপইচাৰ বাবে প্ৰতীক[সম্পাদনা কৰক]\nপইচাৰ চিহ্নটো টকাৰ চিহ্নৰ দৰে একে ধাৰণা ব্যৱহাৰ কৰি ডিজাইন কৰা হৈছিল। যিহেতু পইচাৰ মুদ্ৰা বোৰ আৰু প্ৰস্তুত কৰা নহয় আৰু, ২০১৯ চনলৈকে বেছিভাগ পইচা মুদ্ৰা বিমুদ্ৰাকৰণ কৰা হৈছে, আৰু সেইবোৰ প্ৰচলিত নহয়। আৰ.বি.আই.-য়ে ইয়াৰ প্ৰস্তাৱৰ আগতে যিকোনো পইচা মুদ্ৰা প্ৰস্তুত কৰা বন্ধ কৰিছিল, এই চিহ্নটো কেতিয়াও কোনো মুদ্ৰাত দেখা পোৱা নাছিল।\n↑ "Cabinet approves new rupee symbol". 15 July 2010. http://timesofindia.indiatimes.com/biz/india-business/Cabinet-approves-new-rupee-symbol/articleshow/6171234.cms.\n↑ "Crowdsourcing contest for rupee symbol". https://www.crowdspring.com/blog/crowdsourcing-government-rupee/.\n↑ "Indian contest for rupee symbol". http://news.bbc.co.uk/2/hi/south_asia/7925248.stm.\n↑ "Archived copy". Archived from the original on 31 May 2013. https://web.archive.org/web/20130531034323/http://finmin.nic.in/the_ministry/dept_eco_affairs/currency_coinage/Comp_Design.pdf. COMPETITION FOR DESIGN\n↑ "List of Five Entries which have been selected for Final". Ministry of Finance, Govt of India. Archived from the original on 11 July 2010. https://web.archive.org/web/20100711053911/http://finmin.nic.in/the_ministry/dept_eco_affairs/infrastructure_div/message_symbol_final.asp। আহৰণ কৰা হৈছে: 15 July 2010.\n↑ "Department of design/ faculty". Iitg.ernet.in. http://www.iitg.ernet.in/design/Faculty.html.\n↑ "Indian Rupee Joins Elite Currency Club". Theworldreporter.com. 17 July 2010. http://www.theworldreporter.com/2010/07/indian-rupee-joins-elite-currency-club.html.\n↑ 8.0 8.1 8.2 "Currency Symbol for Indian Rupee". Idc.iitb.ac.in. http://www.idc.iitb.ac.in/events/Indian_Rupee_Symbol.pdf। আহৰণ কৰা হৈছে: 14 November 2018.\n↑ approval by Ministry of finance. Approval of Indian Rupee symbol. http://finmin.nic.in/reports/SIR.pdf। আহৰণ কৰা হৈছে: 1 August 2015.\n↑ "W.P.(C) No. 7915 of 2010 & CMs 20440-41/2010". https://www.scribd.com/doc/44442322/Rupee-Symbol-Delhi-High-Court। আহৰণ কৰা হৈছে: 28 February 2011.\n↑ "Cabinet approves new rupee symbol". The Times of India. 15 July 2010. http://timesofindia.indiatimes.com/biz/india-business/Cabinet-approves-new-rupee-symbol/articleshow/6171234.cms. "Cabinet approves new rupee symbol". The Times of India. 15 July 2010. Retrieved 15 July 2010.\n↑ "Archived copy". Archived from the original on 27 April 2011. https://web.archive.org/web/20110427123033/http://www.indiapost.gov.in/Netscape/Stamps2010.html। আহৰণ কৰা হৈছে: 19 April 2011.\n↑ "Archived copy". Archived from the original on9June 2012. https://web.archive.org/web/20120609190607/http://www.thestatesman.net/index.php?option=com_content&view=article&id=360686&catid=40। আহৰণ কৰা হৈছে: 19 April 2011. Coins with new Rupee symbol soon\n↑ "Issue of new series of Coins". RBI. http://www.rbi.org.in/scripts/BS_ViewCurrencyPressRelease.aspx?Id=24773। আহৰণ কৰা হৈছে:4November 2011.\n↑ "This numismatist lays hands on coins with Rupee symbol". http://articles.timesofindia.indiatimes.com/2011-08-29/vadodara/29940658_1_coins-nandan-parikh-new-symbol.\n↑ "Issue of ₹10 Banknotes with incorporation of Rupee symbol". RBI. http://www.rbi.org.in/scripts/BS_ViewCurrencyPressRelease.aspx?Id=25121। আহৰণ কৰা হৈছে: 23 January 2012.\n↑ "Issue of ₹ 500 Banknotes with incorporation of Rupee symbol". RBI. http://www.rbi.org.in/scripts/BS_ViewCurrencyPressRelease.aspx?Id=25448। আহৰণ কৰা হৈছে: 23 January 2012.\n↑ "Issue of ₹ 1000 Banknotes with incorporation of Rupee symbol". RBI. http://www.rbi.org.in/scripts/BS_ViewCurrencyPressRelease.aspx?Id=25448। আহৰণ কৰা হৈছে: 23 January 2012.\n↑ "Issue of ₹ 100 Banknotes with incorporation of Rupee symbol". RBI. http://www.rbi.org.in/scripts/BS_ViewCurrencyPressRelease.aspx?Id=25462। আহৰণ কৰা হৈছে: 23 January 2012.\n↑ "RBI to issue Rs 20 and Rs 50 notes with the new rupee symbol". http://articles.economictimes.indiatimes.com/2012-04-12/news/31331166_1_rupee-symbol-unique-symbol-devanagri-ra.\n↑ Michael Everson (19 July 2010). "Proposal to encode the INDIAN RUPEE SIGN in the UCS". http://std.dkuug.dk/jtc1/sc2/wg2/docs/n3862.pdf। আহৰণ কৰা হৈছে: 30 July 2010.\n↑ "Archived copy". Archived from the original on 26 March 2011. https://web.archive.org/web/20110326000710/http://support.microsoft.com/kb/2496898। আহৰণ কৰা হৈছে: 26 March 2011.\n↑ Agrawal, Rajat (27 June 2013). "iOS7brings India specific English keyboard". BGR India. http://www.bgr.in/news/ios-7-brings-india-specific-english-keyboard/.\n"https://as.wikipedia.org/w/index.php?title=ভাৰতীয়_টকাৰ_চিহ্ন&oldid=277867"ৰ পৰা অনা হৈছে\nএই পৃষ্ঠাখন 18 মে' 2021 তাৰিখে ১৩:০৮ বজাত অন্তিম সংশোধন কৰা হৈছিল।


বেলনা মাৰি (অমিতাভ মহন্ত) - সাহিত্য ডট অৰ্গ\nবেলনা মাৰি (অমিতাভ মহন্ত)\nমেচত খানাৰ যোগাৰ চলিছে৷ পঙ্কজে চাকৰি পোৱাৰ ফূৰ্তিতে গাহৰিৰ খানা পাতিছে৷ গৰমত গোটেইকেইটাৰ অৱস্থা নাই৷ উদি-মুদি হৈ বহি আছোঁ৷ মনোজ আৰু আলোকৰ পেটত ইতিমধ্যে ঘুটুং পানী পৰিলেই৷ দুয়ো প্ৰকাণ্ড পেট দুটা উলিয়াই দেৱদাস চিনেমাখনৰ ‘দোলা ৰে দোলা’ গানটোৰ তালে তালে তামাম নাচি আছে৷ আমিও গাহৰি ভাজি আৰু ভাঙৰ ধোঁৱাৰ মাজত দুয়োৰে নৃত্যৰ মজা লৈ আছোঁ৷ নৃত্য, বস্ত্ৰ, ধোঁৱাময় পৰিবেশ, এই সকলোবোৰ মিলি এই ব্যভিচাৰ পৰিবেশ৷\nএকে জাঁপে গোটেইকেইটা এটেনচন পজিচনত আহি গ’লোঁ৷ দুৱাৰমুখত দেখোন এয়া মিলি৷ ঢিলা ইলাষ্টিকৰ হাফপেণ্টটো টানি টানি পঙ্কজে ক’লৈ দৌৰ মাৰিলে আমি তৰ্কিবই নোৱাৰিলোঁ৷ আলোক, মনোজৰ পেট তেনেকৈ ওলায়েই থাকিল৷ ময়ো কোনোমতে গাটো গামোচা এখনেৰে ঢাকি বেঙা হাঁহি এটা মাৰি লাহেকৈ মাত দিলোঁ,\n-ইয়াতে আহি পালা যে??\n-তুমি বিৰাট বেয়া৷ ইমান ফোন কৰিছোঁ ৰাতিপুৱাৰ পৰা, ফোন উঠোৱা নাই যে?\n-মানে…. এই পাৰ্টীৰ যা-যোগাৰত অলপ লাগি আছিলোঁ৷ আৰু আবেলিতো শ্ৰদ্ধাঞ্জলি কাননলৈ একেলগে যামেই৷\nগৰজি উঠিল মিলি৷ অলপ সাহস গোটাই লাহেকৈ মাত দিলোঁ৷\n-কিয়? কি হ’লনো?\n-নাযাওঁ বুলি কৈছোঁ, নাযাওঁ৷ এইফালে মই মৰিছোঁ টেনচনত আৰু তুমি গাহৰি খোৱাত বিজি৷ যিদিনা গৰমত ফুটি মৰিবা সেইদিনাহে গম পাবা৷\n-ধেই নমৰোঁ ইমান সোনকালে৷ জিমত গৈ এনেই বডী বনাই আছোনে? বাৰু কি হ’ল কোৱাচোন! একেবাৰে তুফান হৈ আহিছা যে?\n-মই ঘৰত নাথাকোঁ আৰু! আজিও সেই শগুণটো আহিছিল৷ দেউতাই তাৰ লগতে মোক বিয়া দিব বোলে৷\n-কি হমমমম্ মাৰি আছা? মোক নিবা নে নিনিয়া এতিয়াই কোৱা৷ নহ’লে মই…\n-ৰ’বাহে৷ চাঞ্চ পালেই গৰম হৈ যোৱা৷ নিনিম আকৌ কিয়? দস্তুৰমত তিনি বছৰ প্ৰেম কৰিছোঁ৷\nআজি আমাৰ বিয়া৷ এইকেইটাই কি কৰিলে পাত্তাই নাপালোঁ৷ একো ভাবিব সময়েই নাপালোঁ৷ কিডনেপ কৰা দি মোক এইকেইটাই দাঙি আনিছে৷ এতিয়া বহি আছোঁ মন্দিৰত৷ মোৰ মুখ ফুলা, কেনেকৈ আহিলোঁ একো পাত্তা নাপালোঁ কাৰণে৷ মিলিৰ মুখ ফুলা, দৰাটোক লংপেণ্টটো পিন্ধিব সময় নিদিলে এই অসুৰকেইটাই৷ হাফপেণ্ট পিন্ধিয়ে আহি গ’লোঁ৷ বামুণৰ মুখ ফুলা, মাননি যে নাপায় সেয়া সি ঠিক বুজিছে৷ এইফালে শিয়ালকেইটাই মুখ টিপি টিপি হাঁহিব ধৰিছে৷ মনোজে চাগে’ মন্দিৰলৈ অহাৰ আগে আগে বটলৰ বাকীখিনি এবাৰতে মাৰি আহিছে৷ বাহিৰৰ চিৰিত বাগৰি বাগৰি নাগিন ডেঞ্চ কৰাত লাগি গৈছে৷ বেটাহঁতৰ বিয়াত ময়ো বদলা ল’ম৷ মই ৰুমত আনি থৈ দিয়া সেই ভালুককেইটাৰ কচম৷\nৰিক্সাত কইনা আনি আছোঁ৷ পাছে পাছে কিডনেপাৰ প্লাছ বৰযাত্ৰীৰ দলটো৷ হাজাৰ হ’লেও মিলি ছোৱালী, তাতে আজি কইনা৷ চুৰ্ণীখনকেই ওৰণিৰ দৰে লৈছে৷ ৰিক্সাৱালা তুফান গতিত উৰি গৈছে৷ মিলিৰ মুখত হাঁহি৷ উপায় নাই, ময়ো মিলমিলিয়া হাঁহি দি গৈ আছোঁ৷ ইফালে মনত হাজাৰটা চিন্তা৷ মাহৰ শেষ৷ শিয়ালকেইটাৰ পাল্লাত পৰি এক কেচ ভালুক বধিলোঁ৷ এতিয়া পইচা-পাতি একো নাই লগত৷ মান সন্মান যাব আৰু উপায় নাই৷ এ বাদ দে, তিৰি মোৰ, লাজ কৰিবলৈ কি আছে৷\nমেচ পালোঁ৷ মিলিক লাহেকৈ মাত দিলোঁ,\n-ভাৰাটো দি দিয়াছোন, মাহৰ শেষ নহয়৷ টান পৰিছে অলপ৷\nগজেনৰ দোকানত বাকীত তামাম পাৰ্টী চলিছে আজি৷ দালি, ভাত, আলু পটলৰ ডালনা, লাব্ৰা, বিলাহী দি মাছ, বয়লাৰ, নেমু… কি নাই আজি৷ বিয়াৰ পাৰ্টী বুলি পকৰী কমপ্লিমেণ্টেৰী৷ আচলতে দোকানৰ পিছফালে আলোকহঁতে ভালুক খহাইছে৷ তাতে ভাগ পাইছে সি৷ নহ’লে সি কৃপণে ফ্ৰি পকৰী দিবনে?\nবিয়াৰ পাৰ্টী ভালে ভালে গ’ল৷ বকাসুৰকেইটাই দগৰি খালে৷ সিহঁতৰ অত্যাচাৰত শেষত মই আৰু মিলিয়ে গজেনৰ হেল্পাৰ কেইটাৰ লগত অকল দালি, ভাত আৰু আলু-পটলৰ ডালনা হে খাবলৈ পালোঁ৷ দিনটো ভোকত আছিলোঁ, তাকেই খাই আঠমঙলা খোৱা যেন তৃপ্তি পালোঁ৷\nমেচত মিলি আৰু মই অকলে৷ এইকেইদিন মোৰ বাবে মেচ এৰি দিছে ৰাইজে৷ দিনটো ইমান দৌৰাদৌৰিত কি হ’ল পাত্তাই নাপালো, ল’ৰাৰ পৰা মৰদ হ’লোঁ৷ এতিয়াহে কিবা লাজ লাগিব ধৰিছে৷ মিলি বহি আছে সন্মুখত৷ কি কওঁ ভাবিয়েই পোৱা নাই৷\nচক খাই উঠিলোঁ৷ কথা নাই বতৰা নাই, মিলিয়ে মোক সেৱা এটা কৰি দিলে৷ হে ভগৱান, কি কৰে এইজনীয়ে৷ নাৰায়ণ… মোকো সেৱা কৰা মানুহ আছে৷\nএতিয়াহে মনত পৰিল, আলোকে মোক মিলিক দিবলৈ কিবা এটা প্ৰেজেণ্ট কিনিব দিছিল, ৰাতি দিবলৈ৷ পাহৰিলোঁ নহয়৷ কি কৰা যায় এতিয়া?\nহঠাৎ দেখিলোঁ সিদিনা পঙ্কজে নতুনকৈ কিনি আনি থোৱা বেলনা আৰু মাৰি৷ অলপ ভাবি লাহেকৈ তাকে আনি মিলিক দি ক’লোঁ,\n-মিলি শুনাছোন৷ অলপ টান পৰিছে বুলিতো গম পাইছাই চাগে’! বিয়া বুলি এয়াই দিলোঁ দিয়া৷ মানুহটো অলপ এলেহুৱা বুলিতো জানাই তুমি৷ কিবা খং উঠিলে লাহেকৈ মাৰিডালেৰে এক-দুই কোব মাৰিব পাৰিবা বুলিয়ে দিলোঁ দিয়া৷\nপাছে এটা কথা, সদায় খুন্দা-খুন্দি লাগিলেও এই দুয়ো কিন্তু লগ নেৰে৷ আমিও সদায় বেলনা আৰু মাৰি হৈ থাকিম দিয়া৷ সদায় একেলগে, নে কি কোৱা…….\n-হ’ব দিয়া, পিছত কিন্তু এইডালৰ কোব খালেও বেয়া নাপাবা দেই! মৰমতহে মাৰিম কিবা৷ এতিয়াই কৈ থ’লোঁ দেই!\n← সোণৰ খাৰু নালাগে মোক! (উৎপলা কৌৰ)\nঅন্য এক অসুখ (দিগন্ত কুমাৰ ভট্টাচাৰ্য) →\nঅনতিক্ৰম্য (দেৱব্ৰত বৰা)


ৰাষ্ট্ৰীয় নাগৰিকপঞ্জীৰ শুধৰণি প্ৰপত্ৰ সংগ্ৰহ কৰিবলৈ গৈ নাগৰিকৰ হাৰাশাস্তি\nশিলচৰত ৰাষ্ট্ৰীয় নাগৰিকপঞ্জীৰ সেৱা কেন্দ্ৰত শুধৰণি প্ৰপত্ৰ সংগ্ৰহ কৰিবলৈ গৈ নাগৰিকৰ হাৰাশাস্তি\nশিলচৰ , August 10, 2018 7:04 pm\nযি সকল নাগৰিকৰ ৰাষ্ট্ৰীয় নাগৰিক পঞ্জীৰ বাবে আৱেদন কৰোঁতে বংশ-বৃক্ষ আৰু তথ্যত বিসংগতি ওলাইছিল, সেই সকলে দাবী আৰু শুধৰণি প্ৰপত্ৰৰ বাবে পুনৰ ভীৰ কৰিছেহি। শেহতীয়াভাৱে শুধৰণি প্ৰপত্ৰ পূৰাবলৈ গৈ জনসাধাৰণৰ কষ্টই সহ্যৰ শেষ সীমালৈ অতিক্ৰম কৰি গৈছে। এনে কিয় হৈছে? আজিও বহুতো আৱেদনকাৰীয়ে প্ৰপত্ৰ লৈ নতুনকৈ পূৰাবলৈ পুৱাৰে পৰা ৰৈ ৰৈ অৱশেষত খালি হাতে ঘৰলৈ উভতি যাবলৈ বাধ্য হৈছে।\nৰাষ্ট্ৰীয় নাগৰিক পঞ্জীৰ কৰ্মচাৰীসকলে শুকুৰবাৰে ১১-০০ বজাত জনাইছিল যে তেওঁলোকে প্ৰপত্ৰ সংগ্ৰহ কৰাৰ বাবে পুনৰ ১৬ আগষ্টত আহিব লাগিব। এই মাহৰ ৭ তাৰিখে প্ৰপক্ষবোৰ ওভোতাই দি তেওঁলোকক ১০ তাৰিখ মানে আজি আহিবলৈ কৈ তেওঁলোকক পুনৰ ১৬ তাৰিখে আহিবলৈ কৈছে।\nশিলচৰৰ নৰ্মাল স্কুলত থকা ৰাষ্ট্ৰীয় নাগৰিক পঞ্জী সেৱা কেন্দ্ৰলৈ অহা এগৰাকী অৱসৰপ্ৰাপ্ত সেনাৰ কেপ্টেইন সঞ্জয় ভগতে কৈছে, ‘‘মোৰ বয়স ৭০ বছৰ। আমাৰ বাবে এয়া এক প্ৰকাৰৰ আতিশয্য, কৰণ আমি বহু দূৰৰ পৰা আহিব লাগে। মই যে সিদিনাই মোৰ প্ৰশ্নৰ উত্তৰ পাম তাৰ কি নিশ্চয়তা আছে?\nআন এগৰাকী ৭০ বছৰীয়া স্বপন দাসে ৰাষ্ট্ৰীয় নাগৰিক পঞ্জী সেৱা কাৰ্যালয়ৰ পৰা ওলাই আহোতে কৰ্মচাৰীসকলক ভোৰভোৰাই গালি শাপনি পাৰি ওলাই আহি গুছি গৈছিল। ‘‘এবাৰ ক’ব ৭ তাৰিখে আহিবলৈ, এবাৰ ক’ব ১০ তৰিখে আৰু এইবাৰ কৈছে ১৬ তাৰিখে আহিবলৈ। ইয়াৰ পাছত হয়োত বাংলাদেশলৈ যাবলৈ ক’ব।\nআৱেদনকাৰীসকলৰ মাজত থকা ক্ৰোধৰ অনুমান কৰিব পৰা গৈছিল যদিও সমগ্ৰ দিনটোতেই ৰাষ্ট্ৰীয় নাগৰিক পঞ্জী কোনো এটা সেৱা কেন্দ্ৰতেই অবাঞ্চিত পৰিস্থিতি সংঘটিত হোৱা নাছিল। নৰ্থ ইষ্ট নাও উপস্থিত হোৱা প্ৰতিটো ৰাষ্ট্ৰীয় নাগৰিক পঞ্জী সেৱা কেন্দ্ৰতেই নিৰাপত্তাৰ পৰ্যাপ্ত ব্যৱস্থা কৰা হৈছিল।\nনাম প্ৰকাশত অনিচ্ছুক এগৰাকী সেৱা কেন্দ্ৰ বিষয়াই কৈছে, ‘‘আৱেদনকাৰীসকলৰ মনৰ অৱস্থা আমি বুজি পাইছো। আমি আৱেদনকাৰীসকলক বুজাবলৈ যথাসাধ্যে চেষ্টা কৰিছোঁ। আমি বুজি পাইছোঁ যে ইয়াতে মানুহ কিছু হাৰাশাস্তি হৈছে।’’\nবিশ্বনাথৰ দগাঁওৰ ১৫ নং ৰাষ্ট্ৰীয় ঘাইপথত সেনা বাহিনীৰ গাড়ীৰ খুন্দাত নিহত প্ৰকল্প বিষয়া\nতামুলপুৰৰ পৰা গুজৰাটলৈ বাছেৰে কিশোৰী সৰবৰাহৰ চেষ্টা, পাঁচ মানৱ সৰবৰাহকাৰীসহ বাছ জব্দ কৰিলে আৰক্ষীয়ে\nবিশ্বনাথত অঘটন: এটাৰ সলনি একেসময়তে দুটাকৈ কোভিড ভেকচিন দিলে যুৱতীক,তাৰপিছত…\nআন্তঃজিলা যাতায়াত খুলি দিয়া হ’বনে? কি ক’লে মন্ত্ৰী কেশৱ মহন্তই


ৰাজপথত বৰফে খেদিছে মানুহক, ক'ত বৰফৰ ভয়ত পলাল মানুহ?\nৰাজপথত বৰফে খেদিছে মানুহক, ক’ত বৰফৰ ভয়ত পলাল মানুহ?\n-১৭.৬ ডিগ্ৰী চেলচিয়াচলৈ নামিছে পাৰাস্তম্ভ\nUpdated: 12-Jan-20 @ 14:36\nৰাজপথত বৰফৰ পাহাৰ। ক্ৰমান্বয়ে আগবাঢ়ি আহিছে মানুহৰ ফালে। হিমস্খলন হৈ পথৰ ওপৰতে পথাচাৰীৰ বাবে বাধা হৈ পৰিছে বৰফ। শিহৰণকাৰী এই দৃশ্য হিমাচল প্ৰদেশৰ কিন্নৌৰ জিলাত। বৰ্তমানে ৰাজ্যখনৰ বিভিন্ন ঠাইত এইদৰে বৰফ খহি আহি বাধা হৈ পৰিছে যাতায়তৰ বাবে।\nৰাজ্যখনত সৰ্বমুঠ ৫৮৮টা পথ বৰফৰ বাবে বন্ধ কৰি দিয়া হৈছে। -১৭.৬ ডিগ্ৰী চেলচিয়াচলৈ নামিছে পাৰাস্তম্ভ। বৰ্তমানে ৰাজ্যখনৰ মুঠ ৮ জিলাৰ বিভিন্ন ঠাইত ১ৰ পৰা ৪ ফুট পৰ্যন্ত বৰফ জমা হৈছে। অধিক বৰফ পৰা বাবে এতিয়া বিভিন্ন ঠাইত বিদ্যুত সংযোগ ব্যাহত হোৱাৰ লগতে পানী যোগানো ব্যাহত হৈ পৰিছে।\nবতৰ বিজ্ঞান কেন্দ্ৰই জনোৱা অনুসৰি সন্ধিয়ালৈ কুলু, মানালি, ছিমলা, কিন্নৌৰ, চম্বা আদি ঠাইত হিমস্খলন হোৱাৰ সম্ভাৱনা আছে। সেয়ে সুৰক্ষাজনিক কাৰণৰ বাবে সেইঠাইৰ মানুহক সজাগ হৈ থাকিবলৈ দিয়া হৈছে আৰু য’ত হিমস্খলন হোৱাৰ সম্ভাৱনা অধিক সেই স্থান সমূহৰ পৰা আঁতৰত থাকিবলৈ কৈছে।\n12-Jan-20 @ 14:36\nবতৰ বিজ্ঞান কেন্দ্ৰ


Home > ১০ বিলিয়ন ডলাৰেৰে ভাৰতীয়ৰ জীৱন সলাবলৈ সাজু 'Google'! কিন্তু কেনেকৈ?\nSource URL: https://newsnextone.com/google-is-ready-to-change-india-special-report


July | 2015 | এষণা exona\nপশ্চিমীয়া সমাজত জ্যোতিষ\nৰাতিপুৱাতে দৈনিক বাতৰিকাকতখন মেলি লৈ ভাবিলো–আজি সোমবাৰ, সাপ্তাহিক ৰাশিফলটো চোৱা যাওক। Taurus: Your ruler Venus continues to combine brilliantly with Saturn. Now these two are as differentachalk and cheese, but in this alliance anything to do with building blocks be it metaphorical, emotional or actual in your situation can make promising progress. . . Call for more advice 09062813825 (এইটো এটা premium number)\nইংলেণ্ডৰ নৰৱিচ নামৰ নগৰৰপৰা প্ৰকাশিত এই কাকতখন হ’ল Eastern Daily Express (Monday, June 8 2015). আপুনি আচৰিত হৈছে নেকি? তেন্তে ব’লক, ইয়াৰ ৰাজহুৱা পুথিভঁৰালত এপাক মাৰি আহো। . . . . . . লেখক: পূৰৱী দেৱী।\nসম্পূৰ্ণ লেখাটো পঢ়িবৰ বাবে ইয়াত ক্লিক কৰক Read more…\n“পূজাৰ চান্দা বিচাৰি এই নাস্তিকক লাজ নিদিব।”\nঅৱশেষত একপ্ৰকাৰ বাধ্যত পৰিয়েই মই এই ফলকখন ঘৰৰ পদূলি-মূৰত আঁৰি দিবলগীয়া হ’ল। এতিয়া বছৰৰ সেই বিশেষ দিনকেইটাত ঘৰত অলপ শান্তিৰে থাকিব পৰা হৈছো। অলপ বুলি এইকাৰণেই কৈছো যে এতিয়াও পূজাৰ চান্দা সংগ্ৰহকাৰী অত্যুৎসাহী দুই-এটা দল মোৰ ঘৰলৈ আহে। তথাপি আগৰ ভিৰ নাই।\nবছৰৰ সেই বিশেষ মাহকেইটা আহিলেই ঘৰে ঘৰে পূজাৰ চান্দা সংগ্ৰহকাৰী দলবোৰৰ আগমন ঘটিবলৈ ধৰে। সময় নাই, অসময় নাই। ৰাতি নাই, দিন নাই। কিতাপ এখন মেলি লৈ শান্তিৰে পঢ়িম বুলি বহিমহে, ঠিক তেনেতেই কলিং বেলটো বাজি উঠিব। দুৱাৰ খুলি দেখিম, চাৰি-পাঁচটা স্কুলীয়া ছাত্ৰ। কি লাগে? স্বৰস্বতী পূজাৰ চান্দা লাগে। আৰু কেৱল এটা দলেই নহয়, এনেকুৱা কেইটা দল আহিব, তাৰ ঠিকনা নাই। চুবুৰিয়ে চুবুৰিয়ে চাৰি-পাঁচখনকৈ স্বৰস্বতী পূজাৰ মণ্ডপ, আনকি একেখন স্কুলতে চাৰি-পাঁচখনকৈ মণ্ডপ। মই কওঁ : ‘মই নাস্তিক মানুহ, পূজা-টূজা নামানো। তদুপৰি তোমালোকে এনেকৈ পূজাৰ নামত চান্দা বিচাৰি ঘূৰি ফুৰাতকৈ এই সময়ত পঢ়া-শুনা কৰাহে ভাল আছিল। কাৰণ পঢ়া-শুনা নিজে নকৰিলে স্বৰস্বতীয়ে একো কৰি নিদিয়ে। সিহঁতে মোলৈ আচৰিত হৈ চায় : এইবোৰ আকৌ কেনেকুৱা কথা? অৱশ্যে মোৰ মুখমণ্ডলত দৃঢ়তা দেখিয়েই হ’বলা সিহঁতে দুনাই চান্দা বিচাৰিবলৈ সাহ নকৰি যায়গৈ। কেতিয়াবা আহে হিন্দী কথাছবিৰ নায়কৰ অনুকৰণত চুলি ৰখা আৰু পোছাক পিন্ধা চেঙেলীয়া ল’ৰাৰ একোটা দল। স্বভাৱ-আচৰণত পূজা-প্ৰাৰ্থনাৰ লক্ষণ সমূলি নাই। কি লাগে? মনসা পূজাৰ চান্দা লাগে। মোৰ একেটাই উত্তৰ : ‘মই নাস্তিক, পূজা-টূজা নামানো। সিহঁত যায়গৈ, চকুত সন্দেহ, অবিশ্বাস : পূজা-প্ৰাৰ্থনা নকৰাকৈও মানুহ থাকিব পাৰেনে?!. . . . . . লেখক : কানাই গগৈ।\nPosted in সানমিহলি | Leaveacomment


মালয়েছিয়া - অসমীয়া ৱিকিপিডিয়া\n(মালয়েচিয়াৰ পৰা পুনঃনিৰ্দেশিত)\n"বেৰ্চেকুটু বেৰ্টাম্বাহ মুটু"\nৰাজধানী কুৱালালামপুৰ 2\n3°8′N 101°42′E / 3.133°N 101.7°E / 3.133; 101.7\nসংযুক্ত সাংবিধানিক ৰাজতন্ত্ৰ\n- Yang di-Pertuan Agong আব্দুল হালিম\n- মালয়েছিয়া প্ৰধানমন্ত্ৰী নাজীৱ ৰজাক\n- যুক্তৰাজ্যৰ পৰা (কেৱল সংযুক্ত মালয়)\n৩১ আগষ্ট ১৯৫৭\n- ফেডাৰেচন (সাবাহ্, সাৰাওয়াক আৰু ছিংগাপুৰৰ লগত সংযুক্ত 3)\n১৬ ছেপ্টেম্বৰ ১৯৬৩\n- মাৰ্চ ২০০৭ আনুমানিক ২,৭১,৪০,০০০ (৪৫তম)\n- ২০০০ লোকপিয়ল ২,৪৮,২১,২৮৬\n- ঘনত্ব ৮২ প্ৰতি বৰ্গকিমি (১০৯তম)\n২১১ প্ৰতি বৰ্গমাইল\n- মুঠ $৩০৮.৮ বিলিয়ন (৩৩)\n- জনমুৰি $১২,৭০০ (৫৯)\nমানৱ উন্নয়ন সূচক (২০০৬) ০.৮০৫ (উচ্চ) (৬১তম)\nৰিংগিট (RM) (MYR)\nমালয়েছিয়ান মান সময় (ইউটিচি+৮)\n- গ্ৰীষ্মকালীন (ডিএছটি) পৰ্যবেক্ষণ কৰা হোৱা নাই (ইউটিচি+৮)\n1 মালয়েছৰিয়া পতাকা আৰু প্ৰতীক চৰকাৰী ৱেবছাইটৰ পৰা\n2 পুত্ৰজয় প্ৰশাসনিক ৰাজধানী\n3 ১৯৬৫ চনৰ ৯ আগষ্ট তাৰিখে ছিংগাপুৰ স্বাধীন ৰাষ্ট্ৰ হিচাপে আত্মপ্ৰকাশ কৰে।\nমালয়েছিয়া (মালয়: Malaysia) তেৰখন ৰাজ্য আৰু তিনখন ঐক্যবদ্ধ প্ৰদেশলৈ গঠিত দক্ষিণ -পূব এছিয়াৰ এখন দেশ।  ইয়াৰ মুঠ আয়তন ৩,২৯,৮৪৫ বৰ্গকিঃমিঃ। কুৱালালামপুৰ দেশখনৰ ৰাজধানী চহৰ আৰু পুত্ৰজয় হ’ল ফেডাৰেল চৰকাৰৰ ৰাজধানী। দক্ষিণ চীন সাগৰৰ দ্বাৰা দেশখন দুই ভাগত বিভক্ত, উপদ্বীপীয়া মালয়েছিয়া আৰু পূব মালয়েছিয়া। মালয়েছিয়া স্থল সীমান্তত আছে থাইলেণ্ড, ইণ্ডোনেছিয়া, আৰু ব্ৰুণেই। ইয়াৰ সমুদ্ৰ সীমান্তত আছে ছিংগাপুৰ, ভিয়েটনাম আৰু ফিলিপাইন।  মালয়েছিয়া মুঠ জনসংখ্যা ২৮ মিলিয়নৰ অধিক।\nমালয়েছিয়াৰ অৰ্থনীতি অপেক্ষাকৃত মুক্ত কিন্তু ৰাষ্ট্ৰকেন্দ্ৰিক। বৰ্তমানে মালয়েছিয়া ক্ৰমবৰ্ধমান শিল্পউন্নত বাজাৰ অৰ্থনীতি হিচাপে বিবেচিত। চৰকাৰে বিভিন্ন ক্ষুদ্ৰ-অৰ্থনৈতিক পৰিকল্পনাৰ মাধ্যমত দেশখনৰ অৰ্থনৈতিক কাৰ্যকলাপ পৰিচালনাৰ ক্ষেত্ৰত গুৰুত্বপূৰ্ণ ভূমিকা ৰাাখে। যদিও এই প্ৰভাৱ দিনে দিনে হ্ৰাস হৈছে। মালয়েছিয়াৰ অৰ্থনীতি মূলতঃ মুক্তবজাৰ অৰ্থনীতি।\nমালয় ভাষা মালয়েছিয়াৰ চৰকাৰী ভাষা। ইয়াৰ প্ৰায় আধাতকৈ বেছি মানুহে অৰ্ধেক মালয় ভাষা ব্যৱহাৰ কৰে। মালয়েছিয়াত আৰু প্ৰায় ১৩০টা ভাষা প্ৰচলিত। তাৰে ভিতৰত চীনা ভাষাৰ বিভিন্ন উপভাষা, বুগিনীয় ভাষা, দায়াক ভাষা, জাভানীয় ভাষা আৰু তামিল ভাষা উল্লেখযোগ্য। বাজাৰ মালয় ভাষা বহুজাতিক বাজাৰৰ ভাষা হিচাপে প্ৰচলিত আৰু সাবাহ প্ৰদেশত সৰ্বজনীন সৰ্বজনীন ভাষা লিঙ্গুয়া ফ্ৰাংকা হিচাপে ব্যৱহৃত।\nমালয়েছিয়া এখন বহু ধাৰ্মিক দেশ। ইছলাম ইয়াৰ প্ৰধান ধৰ্ম। ২০১০ চনৰ লোকপিয়ল মতে ইয়াত মুছলিম (৬১.৩ %), বৌদ্ধ (১৯.৮%), খ্ৰীষ্টান (৯.২%), হিন্দু(৬.৩%) আৰু কনফুছিয়াছ, তাও ধৰ্ম আৰু অন্যান্য পাৰম্পৰিক চীনা ধৰ্ম (১.৩%) মালয়েছিয়াৰ প্ৰধান ধাৰ্মিক গোষ্ঠী।\nমালয়েছিয়াত তিনি প্ৰকাৰৰ নাগৰিকত্ব আছে। প্ৰথম হ’ল যিসকল আদিম নাগৰিক তেওঁলোক। তেওঁলোকক মালয় ভাষাত আশ্লী বোলে। তেওঁলোক মালয়েছিয়াৰ প্ৰথম পৰ্যায়ৰ নাগৰিক। যি সকলে নগৰ সভ্যতা যুগৰ পৰা মালয়েছিয়াৰ চহৰ বা নগৰত বাস কৰি আহিছে তেওঁলোক দ্বিতীয় পৰ্যায়ৰ। তেওঁলোক মূলত বহু আগতে তেওঁলোকৰ আদি বাসস্থান ত্যাগ কৰি আশ্লীৰ পৰায়ে আহিছে। যিসকলে বিভিন্ন দেশৰ পৰা গৈ ইয়াত স্থায়ী ভাবে জীৱন যাপন আৰম্ভ কৰিছে তেওঁলোক তৃতীয় পৰ্যায়ৰ। এই শ্ৰেণীৰ মাজত চীনা, থাই, ভিয়েতনামী , তামিল, ইণ্ডোনেছিয়ান, বাংলাদেশী , পাকিস্তানী আৰু আন ভাৰতীয় গোষ্ঠীসমূহ প্ৰধান। তাৰে ভিতৰত আটাইতকৈ ভাল অৱস্থান আছে চীনা মালয়েছিয়ান সকল আছে। মালয়েছিয়াৰ বেছি ভাগ বৃহৎ বৃহৎ ব্যৱসায় প্ৰতিষ্ঠান তেওঁলোকৰ নিয়ন্ত্ৰণাধীন।\nবেছি ভাগ তামিল সকল টেক্সি চালক আৰু কিছুমান ব্যৱসায়ী। বৰ্তমান মালয়েছিয়াৰ বেছি ভাগ সন্ত্ৰাস কাৰ্যকলাপ তেওঁলোকে সংগঠিত কৰে।\nমালয়েছিয়াত এতিয়া সাধাৰণতে বাহিৰাগত সকলক নাগৰিকত্ব দিয়া নহয়। জন্ম আৰু কোনো মালয় নাগৰিকে বিয়া কৰালে মালায়সিয়াৰ নাগৰিকত্ব পোৱা যায়।\nৰাষ্ট্ৰীয়ভাৱে সকলোৱে সমান সুযোগ সুবিধা ভোগ কৰে।\nমালয়েছিয়াৰ প্ৰধান সংবাদপত্ৰসমূহ হ’ল উতুছান মালয়েছিয়া , দা ষ্টাৰ আৰু দা মালয় মেইল। এই গোটেই বোৰৰ ইণ্টাৰনেট সংস্কৰণ আছে। এইসমূহত আঞ্চলিক আৰু স্থানীয় খবৰ, ৰাজনীতি, ব্যৱসায়, বিনোদন আৰু সংস্কৃতিৰ ওপৰত সংবাদ আৰু নিবন্ধ থাকে।\nউতুছান মালয়েছিয়া ইংৰাজী আৰু মালয় উভয় ভাষাতেই প্ৰকাশিত হয়। ই ১৯৩৯ চনত ছিংগাপুৰত প্ৰথম প্ৰকাশ হৈছিল। ১৯৫৮ চনত মালয়েছিয়া ব্ৰিটিছৰ পৰা স্বাধীনতা লাভ কৰাত ই কুয়ালা লামপুৰত স্থানান্তৰিত হয়। তদুপৰি ই মালয়েছিয়াৰ প্ৰথম অনলাইন পত্ৰিকা হিচাপেও ইণ্টাৰনেটত আত্মপ্ৰকাশ কৰে। বৰ্তমানে উতুছান মালয়েছিয়া মালয়েছিয়াৰ আটাইতকৈ বেছি পঠিত সংবাদপত্ৰ।\n↑ অনুচ্ছেদ ১, মালয়েছিয়াৰ সংবিধান\n↑ 2.0 2.1  The World Factbook\n↑ জনসংখ্যা, মালয়েছিয়াৰ পৰিসংখ্যান বিভাগ(২০০৮)\n↑ Boulton, WilliaM; Pecht, Michael; Tucker, William; Wennberg, Sam (May 1997). "Electronics Manufacturing in the Pacific Rim, World Technology Evaluation Center, Chapter 4: Malaysia". The World Technology Evaluation Center, Inc. http://www.wtec.org/loyola/em/04_07.htm। আহৰণ কৰা হৈছে: 1 November 2010.\n↑ "Malaysia, A Statist Economy". Infernalramblings. http://www.infernalramblings.com/articles/Malaysian_Economy/436/। আহৰণ কৰা হৈছে: 1 November 2010.\nমালয়েছিয়া ভ্ৰমণ গাইড\n"https://as.wikipedia.org/w/index.php?title=মালয়েছিয়া&oldid=319690"ৰ পৰা অনা হৈছে


৯ আগষ্ট সোমবাৰ - আজিৰ ৰাশিফল\n২৩শাওণ, সোমবাৰ ,ইং ৯ আগষ্ট,\nসূৰ্য্যোদয় ঘ:- ৪/৫৮/৫২, সূৰ্য্যাস্ত ঘ:-৫/৫৮/২০\nৰাশি :- কৰ্কট ৰাশি।ঘ:-২০/৩৩/২৪ যোৱাত সিংহ ৰাশি।\nতিথি - শুক্লা প্ৰতিপদ। স:ঘ:- ৬/৪৫/১৮ লৈ\nনক্ষত্ৰ : - অশ্লেষা । ঘ:- ১০/৩৩ /২৪ লৈ।\nশুভ সংখ্যা :- ৪/২\nশুভ ৰং :- বগা/ কমলা ৰং।\nযাত্ৰা :- পূৱ দিশত নাই ।স:ঘ:- ৬/৪৫/১৮ যোৱাত উত্তৰ দিশত নাই।\nযোগিনী :- পূৱ দিশত ।স:ঘ:- ৬/৪৫/১৮ যোৱাত উত্তৰ দিশত।\nমৰণত দোষ:- নাই, স:ঘ:- ৬/৪৫/১৮ যোৱাত এপদ।।\nভক্ষাভক্ষ্য :- কোমোৰা খোৱা নিষেধ। স:- ৬/৪৬/১৮ যোৱাত তিতা খোৱা নিষেধ।\n১. *মেষ ৰাশি* (অ,ল) : - মেষ ৰাশি জাতক জাতিকা সকলৰ আজিৰ দিনটোত আত্মীয়ৰ আগমন হব, লগতে সামান্য কৰ্ম পৰিৱৰ্তন হব পাৰে, লগতে আজি আপুনি কৰ্ম ক্ষেত্ৰত সকলো দিশতে সজাগ হোৱাৰ যোগ দেখা যায়।\n২. *বৃষ ৰাশি*( উ,ব,ই) : - বৃষ ৰাশি জাতক জাতিকা সকলৰ আজিৰ দিনটোত কৰ্ম ক্ষেত্ৰত বন্ধুৰ সহায় লভ হব, সমস্যাৰ বোৰৰ সমাধান হব, যদিও আজি আপুনি সজাগ নহলে সামান্য ক্ষতি হোৱাৰ যোগ দেখা যায়।\n৩. *মিথুন ৰাশি* ( ক,ছ) : - মিথুন ৰাশি জাতক জাতিকা সকলৰ আজিৰ দিনটোত বন্ধু লাভ হব, যদিও আজি আপুনি ঘৰুৱা দিশত সজাগ নহলে সামান্য আশান্তিৰ ভাৱ বাঢ়িব পাৰে লগতে মনত সামান্য অহংকাৰী ভাৱ বৃদ্ধি পোৱাৰ যোগ দেখা যায়।\n৪. *কৰ্কট ৰাশি*( ড,হ) : - কৰ্কত ৰাশি জাতক জাতিকা সকলৰ আজিৰ দিনটোত সমস্যা বোৰৰ সমাধান হব, কৰ্ম ব্যস্ততা বাঢ়িব, যদিও সজাগ নহলে দেহ মনত সামান্য দুৰ্বলতা ভাৱ বৃদ্ধি হোৱাৰ যোগ দেখা যায়।\n৫. *সিংহ ৰাশিৰ* (ম,ট) :- সিংহ ৰাশিৰ জাতক জাতিকা সকলৰ আজিৰ দিনটোত বিদ্যাৰ্থী সকলৰ শুভ হব, লগতে আজি আপোনাৰ কৰ্মক্ষেত্ৰত শুভ হোৱাৰ যোগ দেখা যায়।\n৬. *কন্যা ৰাশি* (প,ঠ) : - কন্যা ৰাশিৰ জাতক জাতিকা সকলৰ আজিৰ দিনটোত শুভ সংবাদ লাভ হব, প্ৰেমত শুভ হব, কৰ্মত শুভ হব, যদিও আপুনি আজি সজাগ নহলে মনত সামান্য হতাশাৰ ভাৱ বৃদ্ধি হোৱাৰ যোগ দেখা যায়।\n৭. *তুলা ৰাশি* (ৰ,ত): - তুলা ৰাশি জাতক জাতিকা সকলে আজিৰ দিনটোত প্ৰেমত শুভ হব, যদিও আপুনি সজাগ নহলে দেহ মনত সামান্য আঘাট পাৱ পাৰে লগতে দেহত সামান্য অৱসাদ ভাৱ বৃদ্ধি হোৱাৰ যোগ দেখা যায়।\n৮. *বৃশ্চিক ৰাশি* (ন,য): - বৃশ্চিক ৰাশি জাতক জাতিকা সকলৰ আজিৰ দিনটোত উত্তম ভোজন লাভ হব, প্ৰেমত শুভ হব,যদিও সজাগ নহলে দেহ মনত সামান্য আঘাট পোৱাৰ যোগা দেখা যায়।\n৯. *ধনু ৰাশি* (ধ,ভ): - ধনু ৰাশিৰ জাতক জাতিকা সকলৰ আজিৰ মনত দিনটোত ভ্ৰমণৰ সুযোগ লাভ কৰিব, কৰ্ম ক্ষেত্ৰত শুভ হব,লগতে আজি আপোনাৰ প্ৰেমত শুভ হোৱাৰ যোগ দেখা যায়।\n১০. *মকৰ ৰাশি* (খ,জ): - মকৰ ৰাশি জাতক জাতিকা সকলৰ আজিৰ দিনটোত কৰ্মত সামান্য জতিলতা বাঢ়িব পাৰে, লগতে আজি আপুনি ঘৰুৱা দিশত সজাগ নহলে সামান্য মনোমালিন্য হোৱাৰ যোগ দেখা যায়।\n১১. *কুম্ভ ৰাশি*(গ,শ,স): - কুম্ভ ৰাশিৰ জাতক জাতিকা সকলৰ আজি দিনটোত মনত সামান্য চিন্তা বাঢ়িব পাৰে, বন্ধুৰ লগত সামান্য মনোমালিন্য হব পাৰে, লগতে সজাগ নহলে আজি আপোনাৰ শৰীৰত সামান্য ৰোগ বৃদ্ধি হোৱাৰ যোগ দেখা যায়।\n১২. **মীন ৰাশি-* ( দ,চ) :- মীন ৰাশি জাতক জাতিকা সকলৰ আজিৰ দিনটোত ধন ধান বাঢ়িব, শত্ৰু নাশ হব যদিও আজি আপুনি সজাগতা নহলে কৰ্মত সামান্য জতিলতা ভাৱ বৃদ্ধি হোৱাৰ যোগ দেখা যায়।